ചരിത്രം മുന്നോട്ടു നീങ്ങിയത് എന്നും ശരിയും തെറ്റും തമ്മിലുള്ള പോരാട്ടങ്ങളിലൂടെയാണെന്ന് പലരും പറഞ്ഞു കേള്‍ക്കാറുണ്ട്. ആണോ???\nഒന്നു ഓര്‍ത്തു നോക്കൂ...\nശരിയും തെറ്റും നിശ്ചയിക്കപ്പെടുന്നത് എവിടെയാണ്... പോരാട്ടങ്ങളുടെ ഒടുവില് മാത്രമല്ലേ.... ജയിച്ചവര് ശരി. പരാജിതര് തെറ്റ്. അതിനപ്പുറം എന്ത് വ്യാഖ്യാനമാണ് ചരിത്ര പണ്ഡിതര് നമുക്കു തന്നിട്ടുള്ളത്. പക്ഷെ എനിക്ക് തോന്നുന്നത് ലോകത്തിലെ പോരാട്ടങ്ങളെല്ലാം രണ്ടു ശരികള് തമ്മിലായിരുന്നു എന്നാണ്. എന്‍റെ ശരിയും നിങ്ങളുടെ ശരിയും തമ്മില് യോജിക്കാതെ വരുമ്പോള് അവിടെ സംഘര്‍ഷം ഉണ്ടാകുന്നു. കീഴടക്കപ്പെടുന്ന അല്ലെങ്കില് കീഴ്പ്പെടുന്ന ശരികള് തെട്ടുകലെന്നു പിന്നീടുള്ളവര് പഠിക്കുന്നു.\nശരി തെറ്റുകളെക്കുറിച്ച് ഇത്രയും പറയാന് കാരണം മാതൃഭൂമി ആഴ്ചപ്പതിപ്പിന്റെ ഏപ്രില് - 26 ലക്കത്തില് (87 : 7) തന്‍റെ ശരികളെ ലോകത്തോട് പറയാന് ഒരു സ്ത്രീ നടത്തുന്ന അധര വ്യായാമം കണ്ടത് കൊണ്ടാണ്. ഇംഗ്ലീഷ് അറിയാത്ത നളിനി ജമീല തന്‍റെ അടുത്ത പുസ്തകം ഇംഗ്ലീഷില് പ്രസിദ്ധീകരിക്കുന്നു എന്ന് ശ്രീ ബൈജു നടരാജനോട് അഭിമുഖത്തില് അവര് പറയുന്നുണ്ട്. അതിനുള്ള കാരണം പക്ഷെ മലയാളികളെ പരോക്ഷമായി അധിക്ഷേപിക്കുന്നതായിപ്പോയി. എങ്കിലും അതിനെക്കാള് വേദനിപ്പിച്ചത് പുസ്തകത്തിന്‍റെ ഉള്ളടക്കത്തെക്കുറിച്ച് അവര് നടത്തിയ പരാമര്‍ശങ്ങളാണ്. അത് മനസിലുണ്ടാക്കിയ അസ്വാസ്ഥ്യം പറയാതിരിക്കാനാവുന്നില്ല.\nപുതിയ പുസ്തകത്തിന്‍റെ പ്രതിപാദ്യങ്ങളില് പ്രമുഖം എന്ന് അവര് പറയുന്നതു താഴെപറയുന്ന കാര്യങ്ങളാണ്.\n# ജീവിതത്തില് "ക്ലൈന്റുകള്‍ക്കുള്ള" സ്ഥാനം.\n# ആണുങ്ങളുടെ സ്വഭാവരീതികള്.\n# അപകടങ്ങള് തരണം ചെയ്ത രീതികള്.....\nഇതില് പ്രസ്താവിക്കാന് പോകുന്ന അപകടങ്ങളും, സ്വഭാവരീതികളും എന്തായിരിക്കുമെന്ന് ഇപ്പോഴേ നമുക്കു ഊഹിക്കാവുന്നതെ ഉള്ളു. പക്ഷെ അപകടം അതല്ല. അവര് തന്‍റെ വഴി തെറ്റാണെന്നല്ല പകരം സ്വയം ഒരു മാതൃകയായാണ് ലോകത്തെ പഠിപ്പിക്കാന് പോകുന്നത്. നമ്മുടെ പെണ്‍കുട്ടികള് കണ്ടു കെട്ടും പഠിക്കേണ്ടത് ഇവരെയാണോ? നൂറിലധികം കുട്ടികള് അവരുടെ പുസ്തകം വാങ്ങി അവരുടെ കയ്യൊപ്പ് ചാര്‍ത്താന് ക്യൂ നിന്നുവന്നു കേട്ടപ്പോള്; അത് സത്യമാണെങ്കില്; നമ്മുടെ സമൂഹത്തിന്‍റെ അച്ചടക്കവും, ധാര്‍മികതയും അതിന്റെ ഈടവും ദുര്‍ബലമായ ആഴങ്ങളില് എത്തപ്പെട്ടിരിക്കുന്നു എന്നാണ് തോന്നിയത്. തന്നെ "അധ്യാപികയായി" ആണ് കാണാന് ആഗ്രഹിക്കുന്നതെന്ന് പറഞ്ഞ കുട്ടികള്‍ക്ക് മുന്നില് ഞെളിഞ്ഞിരുന്നു കയ്യൊപ്പ് ചാര്‍ത്തുമ്പോള് എന്നെ മാതൃകയാക്കരുതെന്നു ഒരു വാക്കു ആ കുട്ടികളോട് പറഞ്ഞിരുന്നെങ്കില് അവര് മനസാക്ഷിയുള്ളവള് എന്ന് കരുതാമായിരുന്നു. ഒരു അധ്യാപികയുടെ സ്ഥാനം, അര്‍ത്ഥം എന്താണെന്ന് അവര്‍ക്ക് അറിയില്ലായിരിക്കാം. പക്ഷെ കുറഞ്ഞ പക്ഷം ഒരു അഭിസാരികയെ അധ്യാപികയാക്കിയിട്ട്എന്താണ് ആ കുട്ടികള് പഠിക്കാന് പോകുന്നതെന്ന് അവരുടെ ജല്പനങ്ങള് അച്ചിട്ടു നിരത്തിയ ലേഖകനെങ്കിലും ഓര്‍ക്കണമായിരുന്നു. ഇവര്‍ക്ക് പറയാനും പഠിപ്പിക്കാനും ഉള്ളതെന്താണ്. ഇവര് പരിചയപ്പെട്ട ആണുങ്ങളുടെ ഇരുളിലെ വൈകൃതങ്ങള് നിറഞ്ഞ സ്വഭാവ രീതികളോ; മാനസികമായി അടുപ്പമോന്നുമില്ലാത്ത പുരുഷന് കിടക്കയില് ഉണ്ടാക്കിയ അപകടങ്ങളെ തരണം ചെയ്ത വൈദഗ്ധ്യങ്ങളോ; അതോ തന്‍റെ അടുത്തേക്ക് വരുന്ന "ക്ലൈന്റുകളെ" എങ്ങനെ സംതൃപ്തരാക്കാം എന്ന വഴികളോ??? കഷ്ടം. ഒരു അധ്യാപികയോട് തോന്നുന്ന ബഹുമാനം ഇവരോട് തോന്നുന്നു എന്ന് ഇവരോട് ആരെങ്കിലും പറയുന്നുണ്ടെങ്കില് അത് തീര്‍ച്ചയായും ഇവരെ എന്തോ ആവശ്യത്തിനു ഉപയോഗിക്കുന്നവര് മാത്രമായിരിക്കും. ഒരു വേശ്യയോടു ഒരാള്‍ക്കും ബഹുമാനം തോന്നില്ല. അവരുടെ വഴികളെ പുല്‍കണമെന്നു ആഗ്രഹിക്കാത്ത ഒരാള്‍ക്കും.\nഅവര് അതില് ഒരു "ബ്രാഹ്മണ്യത്തെക്കുറിച്ച്" പറയുന്നുണ്ട്. അത് വായിച്ചപ്പോള് സഹതാപം തോന്നിയത് അവരോടല്ല, മരിച്ചു അത് വലിയൊരു സംഭവമാണെന്ന മട്ടില് എന്താണ് അതിന്‍റെ അര്‍ത്ഥമെന്നു ചോദിച്ച ബൈജു നടരാജനോടായിരുന്നു. അതിന് അവര് പറഞ്ഞ മറുപടി അവരുടെ പാമാരത്വം മുഴുവന് വെളിപ്പെടുതുന്നതുമായി. ആ വാക്കിനു അവര് അവര് നല്‍കുന്ന അര്‍ത്ഥം അതാണെങ്കില് അധ്യാപിക എന്നതിന് അവര് നല്‍കുന്ന അര്‍ത്ഥം ചിലപ്പോള് അഭിസാരികയില് നിന്നും ഏറെ അകലെയായിരിക്കില്ല. അത്തയിരിക്കാം ഒരു പക്ഷെ തന്നെ അധ്യാപിക എന്ന് വിളിച്ച കുട്ടികള്‍ക്ക് മുന്നില് തലയും കുലുക്കി ഇരുന്നത്. അവര് എഴുത്തുകാരി കൂടിയാണെന്ന തലക്കെട്ട് തന്നെ വായനക്കാരെ മുഴുവന് പരിഹസിക്കുന്നതായിപ്പോയി. എഴുതാനറിയാത്ത അവരെ എഴുത്തുകാരിയെന്നു വിശേഷിപ്പിക്കാന് ബൈജു നടരാജനല്ലാതെ മറ്റാര്‍ക്കും കഴിയില്ല.ഓര്‍മ വരുന്നതു വ്യാകരണ പിശകില്ലാതെ അവര്‍ക്കു പറയാന് കഴിയുന്നത് അസഭ്യ വാക്കുകള് മാത്രമാണെന്ന് ഒരിക്കല് ഇവരുടെ അഭ്യാസങ്ങള് നേരിട്ടു കണ്ട ഒരു സഹോദരന് പറഞ്ഞതാണ്.\nഒരിക്കല് മലയാളത്തിലെ ഒരു മുന്‍നിര പത്രപ്രവര്‍ത്തകനോടും തമിഴിലെ ഒരു പ്രശസ്ത സാഹിത്യകാരനോടും കൂടെ ഒരു ഹോട്ടലില് വന്നു മദ്യപിച്ചു അവര് കാട്ടിയ കോപ്രായങ്ങള്‍ക്ക് അവനും സാക്ഷിയായിരുന്നു. അത്രയും അസഭ്യമായ വാക്കുകള് അതുവരെ അവന് കേട്ടിരുന്നില്ലത്രേ!!! ആ ഒരു സംഭവം അറിയുന്നത് കൊണ്ടു തന്നെ അവസാനം അവര് പറഞ്ഞ നുണക്കഥയുടെ കാര്യവും പറയാതെ വയ്യ.\n2006 -ഇല് ഒരിക്കല് ബസില് വരുമ്പോള് പുറകില് നിന്നും തള്ളിയ ഗ്ലാസ് കൈയില് തട്ടി വേദനിച്ചപ്പോള് പുറകില് ഇരിക്കുന്ന ആളെ നോക്കി ദേഷ്യത്തോടെ കണ്ണുരുട്ടിയെന്നും അപ്പോള് അയാള് എഴുന്നേറ്റു ബഹളമുണ്ടാക്കി ഇവര് ഒരു നല്ല സ്ത്രീ അല്ല എന്ന് പറഞ്ഞെന്നും അവര് പറയുന്നു. വെറുതെ നോക്കി ഒന്നു കണ്ണുരുട്ടിയത്തിനു ഒരു ആള് ബഹളമുണ്ടാക്കി ഇവര് ഒരു നല്ല സ്ത്രീ അല്ല എന്ന് പറയുന്നതു വിശ്വസിച്ചു അതെ പടി എഴുതാനും ബൈജു നടരാജനല്ലാതെ മറ്റാര്‍ക്കും കഴിയുമെന്ന് തോന്നുന്നില്ല. അവരുടെ സ്വഭാവ മഹിമ അനുസരിച്ച് വായില് തോന്നിയ അസഭ്യങ്ങളെല്ലാം വിളിച്ചു കാണണം. (മദ്യപിച്ചിരുന്നോ എന്ന് ആര്‍ക്കറിയാം). അറിയാതെ ഗ്ലാസ് ഒന്നു മുന്നോട്ടു നീക്കിയപ്പോള് ഉണ്ടായ പ്രതികരണം അയാളെക്കൊണ്ട് "ഇവര് ഒരു നല്ല സ്ത്രീ അല്ല" എന്ന് പറയിപ്പിച്ചിട്ടുന്ടെന്കില്; കൂടാതെ കൂടെയുള്ള യാത്രക്കാരെല്ലാം ഇവരുടെ എതിര് പക്ഷം നിന്നു എന്ന് പറയുകയും ചെയ്യുമ്പോള് അവിടെ എന്താണ് ഉണ്ടായതെന്ന് അവര് പറയുന്ന നുണ തൊണ്ട തൊടാതെ വിഴുങ്ങാന് ശ്രീ ബൈജുവിനോളം മണ്ടന്മാരാണോ വായനക്കാരെല്ലാം.\nസ്ത്രീയുടെ ശരീരത്തില് അനാവശ്യമായി ഒരു പുരുഷന് സ്പര്‍ശിച്ചാല് അത് പ്രതികരിക്കപ്പെടെണ്ടത് തന്നെയാണ്. പക്ഷെ ഇവിടെ വിശുദ്ദ ജമീലയുടെ ശരീരത്തില് ആരും തൊട്ടില്ല. സ്പര്ശിചവരോട് ജമീല എന്താണ് ചെയ്യരുള്ളതെന്ന് അവരുടെ ആത്മകഥയില് പറയുന്നുണ്ടല്ലോ. സത്യത്തില് അവര് ചെയ്യുന്നതെന്തെന്ന് അവര് അറിയുന്നില്ല. നളിനി ജമീല, റെജീന, ഷീല, നന്ദു, പിന്നെ ലൈംഗികന്യൂനപക്ഷ ആക്ടിവിസ്റ്റുകള് എന്നപേരില് നടക്കുന്ന ഒരുപാട് ഹതഭാഗ്യര്, ഇവരെല്ലാം ആരുടെയൊക്കെയോ കരവപ്പശുക്കള് മാത്രം. അവരെ ഇത്തരമൊരു വേഷത്തില് നെറ്റിപ്പട്ടം കെട്ടിച്ചു സമൂഹത്തിന്റെ മുന്നില് എഴുന്നള്ളിച്ചു നിര്ത്തി മുതലെടുപ്പ് നടത്തുന്ന; വിദേശങ്ങളില് നിന്നു നാലു ചക്രം ഇവരുടെ പേരില് എണ്ണി വാങ്ങുന്ന; അവരുടെ ദുരന്തങ്ങളെ വാര്‍ത്തകള് ആയും, കഥകള് ആയും അച്ചടിച്ചു അവാര്‍ഡുകളും പ്രശസ്തിയും പണവും നേടുന്ന മാധ്യമങ്ങളുടെയും ആധുനിക സാമൂഹിക സേവനത്തിന്റെ ഇരകള്. ഉത്സവങ്ങളില് കോലമേന്തുന്ന ആനകളുടെ സ്ഥാനം മാത്രമെ ഇവര്‍ക്കുള്ളൂ. അതില് നിന്നും അവര്ക്കു ലഭിക്കുന്നതും കേവലം വിശപ്പടക്കാന് കുറച്ചു പട്ടകള് മാത്രം. അതിന് പുറകില് അണിയറയില് നേരത്തെ പറഞ്ഞ ആധുനിക സേവനക്കരുടെ നേട്ടങ്ങള് ഇവര് അറിയുന്നില്ല. അറിഞ്ഞാലും അത് മനസിലാക്കാനുള്ള വിവേചന ശേഷി ഇവര്‍ക്കില്ല എന്നതിന്റെ തെളിവാണല്ലോ ഇന്നു നടന്നു കൊണ്ടിരിക്കുന്ന ആക്ടിവിസങ്ങള് എല്ലാം. എന്തായാലും നളിനി ജമീല ഒരു കാര്യം തുറന്നു സമ്മതിക്കുന്നു. തന്നെ അറിയാമെന്ന് പറയാന് പോലും മടിയുള്ളവരാണ് സിംഹഭാഗവും എന്ന്. അത്രയെങ്കിലും മനസിലാക്കിയത് ഭാഗ്യം.\nഅവരോട് അവസാനമായി പറയാന് ഒന്നു മാത്രം. സമൂഹം നിങ്ങളോടല്ല, മറിച്ചു നിങ്ങള് സമൂഹത്തെ ആണ് ദ്രോഹിച്ചു കൊണ്ടിരിക്കുന്നത്. നിങ്ങള് കാരണം തകരുന്ന എത്ര കുടുംബങ്ങള്, എത്ര കുഞ്ഞുങ്ങളുടെ കണ്ണീര് തുള്ളികള്, ഇതൊന്നും നിങ്ങളുടെ കാഴ്ച്ചയിലെതുന്നില്ലേ. നിങ്ങളോട് ദ്രോഹം ചെയ്യുന്നത് അവരാണ്. നിങ്ങളുടെ ദയനീയതയെ മുതലെടുക്കുന്നവര്. കെട്ടി എഴുന്നള്ളിച്ചു ഒടുവില് ഒരു മൂലക്കിരുതുന്നവര്. നിങ്ങളുടെ പ്രശ്നങ്ങള് എല്ലാം പരിഹരിക്കാമെന്നും സമൂഹത്തില് നിങ്ങള്ക്ക് സ്ഥാനം നേടിതരാമെന്നും; അവരുടെ പ്രശസ്തിക്കും പണത്തിനും വേണ്ടി ; നിങ്ങളെ പറഞ്ഞു പറ്റിക്കുന്ന ആധുനിക സാമൂഹിക സേവകര്. അവരെയാണ് നിങ്ങള് തിരിച്ചറിയേണ്ടത്. അവര്‍ക്കെതിരെയാണ് നിങ്ങള് പ്രതികരിക്കേണ്ടത്. പിന്നെ സമൂഹത്തിലെ സ്ഥാനവും ബഹുമാനവും. അത് വേശ്യ എന്ന വാക്കു മാറ്റി ലൈംഗിക തൊഴിലാളി എന്ന് ആക്കി മാറ്റിയിട്ടും എളുപ്പം നേടിയെടുക്കാവുന്ന ഒന്നല്ല എന്ന് ഇതിനകം മനസിലായിക്കാണുമല്ലോ. പക്ഷെ അത് അസാധ്യമല്ല. അതുകൊണ്ട് അതിനായി പരിശ്രമിക്കാന് ശ്രമിക്കൂ... ഇത്തരം നെഗറ്റീവ് പ്രശസ്ത്തി അതിന് പകരമാവില്ല. ഒരിക്കലും.\nat 7:42 AM 19 comments\nLabels: നളിനി ജമീല, ലേഖനം, സാമൂഹികം\nനിഷ്പക്ഷം എന്നൊരു പക്ഷം ലോകത്തുണ്ട് എന്നാരെങ്കിലും പറയുകയാണെങ്കില് മനസിലോര്‍ക്കുക; അതും കേവലം ഒരു പക്ഷം മാത്രമാണ്. അത് കൊണ്ടു തന്നെയാണ് നമ്മള് എവിടെ നില്‍ക്കണം എന്നതീരുമാനത്തിന് പ്രസക്തി എറുന്നതും. കേവല അര്‍ത്ഥത്തില് നിഷ്പക്ഷമെന്നത് ക്രിയാത്മകമായ പ്രായോഗികത അല്ലെന്നിരിക്കെ സ്വതന്ത്രമായ പക്ഷം ചേരല് ഒരിക്കലും തെറ്റായ പ്രവണതയാണെന്ന് പറയാനാവില്ല. ഒരര്‍ത്ഥത്തില് നിഷ്ക്രിയമായ നിഷ്പക്ഷതയെക്കള് ലോകത്തെ എന്നും മുന്നോട്ടു നയിച്ചിട്ടുള്ളത് യുക്തിപൂര്‍വമായ പക്ഷപാതങ്ങളുടെ സംഘര്‍ഷങ്ങള് തന്നെയാണ്. പക്ഷെ വ്യക്തികള്‍ക്കപ്പുറത്ത് സമൂഹതിനപ്പുറത്ത് ലോകത്തിന്റെ നയനങ്ങള് ആകേണ്ട മാധ്യമങ്ങള് പക്ഷം ചേരുമ്പോള് അതിന് പ്രാധാന്യം ഏറെയാണ്. അതിന്റെ പ്രതിഫലനങ്ങളും വിപുലമാണ്.\nജനാധിപത്യ സമൂഹത്തില് മാധ്യമങ്ങള്‍ക്കുള്ള സ്ഥാനം ഇന്നു മുന്പെന്നതെക്കാളും തന്ത്രപ്രധാനമാനെന്നതില് രണ്ടു പക്ഷമില്ല. ജനങ്ങള് മറ്റെന്തിനെക്കാളും കൂടുതലായി അവയുടെ ശബ്ദത്തിനു കാതോര്‍ക്കുന്നു. വില നല്‍കുന്നു. അത് കൊണ്ടു തന്നെ ജനങ്ങളോടും അത് വഴി സമൂഹത്തോടും വലിയൊരു കടമയാണ് മാധ്യമങ്ങള്‍ക്ക് നിറവേറ്റാന് ഉള്ളത്. അതിന്റെ പ്രതിഫലനങ്ങള് ആണ് അടുത്തിടെ ഭരണപരവും ആത്മീയവും ആയ അധികാര കേന്ദ്രങ്ങള് മറച്ചു പിടിക്കാന് ശ്രമിച്ച പല അഴിമതികളും അപരാധങ്ങളും കുറച്ചെങ്കിലും നീതിയുടെ പാതയിലേക്ക് തിരിച്ചു വിടപ്പെട്ടത്. അന്നെല്ലാം അതിനായി അനീതിയുടെ മുന്നില് നിര്‍ഭയത്തോടെ ജനങ്ങള്‍ക്കു വേണ്ടി നിന്ന മാധ്യമങ്ങളില് പ്രഥമസ്ഥാനീയമായ പത്രമായിരുന്നു കേരള കൌമുദി. ചരിത്രത്തില് ഇത്തരം ഒരുപാടു നിര്‍ണായക നിമിഷങ്ങളില് സ്വതന്ത്രവും ധീരവുമായ നിലപാടുകള് എടുക്കാന് കാണിച്ച ആര്‍ജവമാണ് കൌമുദിക്ക് ജനങ്ങളുടെ മനസ്സില് കരുത്തുറ്റ ഒരു പ്രതി രൂപം നല്കിയത്.\nഅടുത്തിടെ അഭയ കേസില് വരെ സുധീരമായ നിലപാടുകള് കൈകൊണ്ട കൌമുദി ഈ ജൂണ്9- ആം തിയതി അതില് നിന്നെല്ലാം പിന്തിരിഞ്ഞു പിണറായി വിജയന്‍റെ പാദങ്ങളില് തൂലിക സമര്‍പ്പിച്ചു നില്ക്കുന്ന ദയനീയ കാഴ്ച ഒട്ടേറെ സങ്കടത്തോടും അതിലേറെ ഞെട്ടലോടെയും മാത്രമെ ഒരു സാധാരണക്കാരന് കാണാനാവൂ... മുന് പേജ് മുഴുവന് ഗവര്‍ണറുടെ വിമര്‍ഷങ്ങല്‍ക്കായി വിട്ടുകൊടുത്ത കൌമുദി എഡിറ്റോറിയല് അതിലേറെ വിജയസ്തുതികളാല് അലങ്കരിക്കുകയാനുണ്ടായത്. തലേ ദിവസം മറ്റു പത്രങ്ങളെല്ലാം ഗവര്‍ണറുടെ തീരുമാനത്തെ അനുകൂലിച്ചു എഡിറ്റോറിയല് എഴുതിയപ്പോള് എഡിറ്റോറിയല് കൊളമേ ഇല്ലാതെയാണ് കൌമുദി പ്രസിദ്ധീകരിച്ചത്. അത് പക്ഷെ ഇത്തരം ഒരു അന്ധമായ എഡിറ്റോറിയല് അടുത്ത ദിവസതെക്കായി മാറ്റി വച്ചതുകൊണ്ടാനെന്നു കമ്മ്യുണിസ്റ്റു പാര്‍ട്ടിക്കാര് കരുതിയിട്ടുണ്ടാവില്ല.\nതങ്ങളുടെ നേതാവിനെ സംരക്ഷിക്കുന്ന ഒരു തീരുമാനം പാര്‍ട്ടി ഭരിക്കുന്ന സര്‍ക്കാര് എടുക്കുന്നത് സ്വാഭാവികമാണെങ്കിലും അത് നീതിപൂര്‍വമാണെന്ന് പറയാനാവില്ല. എന്നിരുന്നാലും ജനങ്ങളുടെ ഭൂരിപക്ഷമുള്ള ഒരു സര്‍ക്കാരിന് അങ്ങനെ ഒരു തീരുമാനം കൈകൊള്ളാനുള്ള സ്വാതന്ത്ര്യമുണ്ട്. എന്നാല് ഇന്നു ജനങ്ങളുടെ പിന്തുണ ഇല്ലാത്ത ഒരു സര്‍ക്കാര് (തെരഞ്ഞെടുപ്പ് ഫലം കാണാതിരിക്കാന് മാത്രം തിമിരം പത്രാധിപരെ ബാധിച്ചിട്ടില്ല എന്ന് കരുതട്ടെ) അവരുടെ നേതാവിനെ നിയമത്തിന്റെ വഴിയിലൂടെ നിരപരാധിയെന്ന് തെളിയിക്കാന് സഹായിക്കുന്നതിനു പകരം അധാര്‍മ്മികമായി നിയമത്തിന്റെ കണ്ണുകളില് നിന്നും മറക്കാന് ശ്രമിക്കുമ്പോള് അത് കാണാതിരിക്കാന് കൌമുദിയോളം അന്ധത ഗവര്‍ണര്‍ക്ക് ബാധിച്ചിട്ടില്ല എന്നതിന്റെ തെളിവാണ് അദ്ധേഹത്തിന്റെ തീരുമാനം. അതിനെതിരെ മുന്‍പെങ്ങുമില്ലാത്ത രോഷത്തില് തെരുവ് ഭാഷയില് എഡിറ്റോറിയല് എഴുതിയ പത്രാധിപര് ഒന്നോര്‍ക്കുക. ഇപ്പോള് ജന പിന്തുണ തെളിയിച്ച യു ഡി എഫ് ന്റെ ഒപ്പമാണ് ജനങ്ങള്. അവര് ഉയര്‍ത്തിയ ലാവ്‌ലിന് നിലപാടാണ് ബാലറ്റിലൂടെ ജനങ്ങള് അംഗീകരിച്ചത്. അല്ലാതെ മൂന്നു വര്ഷം മുന്പ് കിട്ടിയ ജനസമ്മതിയുടെ സാങ്കേതികത്വതില് മാത്രം തുടരുന്ന ഒരു മന്ത്രി സഭ കണ്ണടച്ച് ലോകം മുഴുവന് ഇരുട്ടിലാനെന്നു കരുതി ഏകകണ്ടമെന്നു പറഞ്ഞെടുത്ത തീരുമാനമല്ല. ജസ്റിസ് ഹേമ നടത്തിയതിനെക്കാള് കൂടുതല് തീരുമാനങ്ങള് രാഷ്ട്രീയം കളിച്ച് എടുത്ത എ.ജി. യെ ഓര്‍ക്കുന്നതില് അല്‍ഷിമേഴ്സ് ബാധിച്ച കൌമുദി വിജയന്‍റെ കവല പ്രസംഗം പോലെ ഗവായിയുടെ "ഈര്‍ക്കില് പാര്‍ട്ടിയെ " പരാമര്‍ശിക്കുമ്പോള് ചോദിയ്ക്കാന് ഒന്നു മാത്രം. ഇന്നലെ വരെ നിങ്ങളെ വിമര്‍ശിച്ച , നിങ്ങള് വിമര്‍ശിച്ച ഈ വിജയന് ഇപ്പോള് നിങ്ങള്ക്ക് എന്താണ് തന്നത്. ഞങ്ങള് വായനക്കാരെ നിങ്ങള് വില്‍പനച്ചരക്കാക്കി വില പെശരുതെന്നു ബഹുമാന്യനായ പത്രാധിപര് കെ. സുകുമാരന്റെ പിന്തലമുരക്കരോടപെക്ഷ.\nദേശാഭിമാനിയോ, ഫാരിസിന്റെ പത്രമോ, മൈലാപൂര് സ്വാമിയുടെ ഇംഗ്ലീഷ് ദേശാഭിമാനിയോ ഇത്തരം താളുകള് അടിച്ചിരക്കിയാല് അതിശയപ്പെടാനില്ല. കുറ്റം പറയാനും കഴിയില്ല. കാരണം അവരുടെ നിലപാടുകളും താല്പര്യങ്ങളും സുവ്യക്തമാണ്. സ്വന്തം പക്ഷം ന്യായീകരിക്കാന് മറ്റു പത്രത്തിന്റെ എഡിറ്റോറിയല് തര്‍ജമ ചെയ്തു പ്രസിദ്ധീകരിക്കുന്നത് ഒരു പത്രത്തിന്റെ ശക്തിയല്ല ദയനീയതയാണ് കാണിക്കുന്നത്. പക്ഷെ നിങ്ങള് ഒന്നോര്‍ക്കുക. ആ ഒരു വളഞ്ഞ ദൃഷ്ടിയുള്ള ഇംഗ്ലീഷ് മുഖപ്രസംഗം ചെലുത്തുന്ന സ്വാധീനതെക്കള് ആയിരം മടങ്ങ് വലുതാണ് ഇന്നു വിജയനെതിരെ പുറത്തു വന്നു കൊണ്ടിരിക്കുന്ന തെളിവുകള്. അഭയ കേസില് നിങ്ങളെ ജനം നെഞ്ചോടു ചേര്‍ത്തത് സത്യം പുറത്തു കൊണ്ടു വരാന് കാണിച്ച ഉത്സാഹമാണ്. എന്നാല് ഇന്നു സത്യം മറക്കാന് നിങ്ങള് ഉള്സാതിക്കുന്നത് കാണുമ്പോള് പുച്ഛം തോന്നുന്നു. സത്യസന്ധതയുടെയും നിര്‍ഭയതിന്റെയും മുഖം ഉയര്‍ത്തിപ്പിടിച്ച പത്രം പെട്ടെന്നൊരു ദിനം ഒട്ടക പക്ഷിയെ പോലെ അസത്യത്തിന്റെ മണ്ണില് തല പൂഴ്ത്തി വിസര്‍ജിക്കുംപോള് മലിനമാക്കപ്പെടുന്നത് നിങ്ങള് തന്നെ മുറുകെ പിടിച്ചു വളര്‍ത്തിയ മാധ്യമ സംസ്കാരം തന്നെയാണ്.\nകൌമുദിയുടെ മുഖ പ്രസംഗത്തിലെ ചില വാചകങ്ങള് ഇവിടെ പരാമര്‍ശിക്കാതെ വയ്യ.\n"ആര് എന്തൊക്കെ പറഞ്ഞാലും ലാവലിന് കേസ് രാഷ്ട്രീയ പ്രേരിതമാനെന്നതില് പക്ഷാന്തരമില്ല"\n(കൌമുദിയെ പോലെ നട്ടെല്ല് പണയം വച്ചവര്‍ക്ക് മാത്രം)\n"സ്വന്തം സര്‍ക്കാരിനെ രാഷ്ട്രീയമായി വെട്ടിലാക്കിയ തീരുമാനമെടുതത്തിന്റെ പേരില് ഇനി ആ സ്ഥാനത്ത് തുടരാന് ശ്രീ. ഗവായിക്ക് ഒരവകാശവുമില്ല. ഗവര്‍ണര് സ്ഥാനം രാജി വച്ചു എത്രയും വേഗം അദ്ദേഹം തന്റെ പഴയ ഈര്‍ക്കിലി പാര്‍ടിയിലേക്ക് മടങ്ങി പോകണം."\n" മന്ത്രി സഭ എടുക്കുന്ന തീരുമാനങ്ങള് വള്ളി പുള്ളി വിടാതെ അംഗീകരിക്കുക എന്നതാണ് ഗവര്‍ണറുടെ ചുമതല."\n"ഗവര്‍ണറുടെ ഭരണ ഘടനാ വിരുദ്ധമായ ഈ നടിപടിക്കെതിരെ സര്‍ക്കാര് തന്നെ കോടതിയെ സമീപിക്കെണ്ടാതാണ്. കോടതി തീരുമാനിക്കട്ടെ ഗവര്‍ണറുടെ തീരുമാനത്തിലെ തെറ്റും ശരിയും. പിന്നെ മതി പ്രോസിക്യുഷനും കോപ്പും."\n"രാത്രിയെന്നോ പകലെന്നോ വ്യത്യാസമില്ലാതെ തോന്നിയ പടി ലോഡ് ഷെടിങ്ങും പവര് കട്ടും ഏര്‍പ്പെടുത്തി വര്‍ഷങ്ങളോളം ജനജീവിതം ദുസ്സഹമാക്കി വന്ന കോപ്രായം അവസാനിപ്പിച്ചതാണ് ഈ മനുഷ്യന് നമ്മോടു ചെയ്ത അപരാധം."\n(അപരാധം എന്തെന്ന് ഇനി കോടതി പറയും. അപ്പോള് തലയില് മുണ്ടിട്ടു നടക്കേണ്ടി വരിക കൂടെ പിന്തങ്ങിയവര്‍ക്കും കൂടിയാണെന്ന് ഓര്‍മ്മയുണ്ടായാല് നന്ന്)\nസത്യത്തില് ഈ മുഖപ്രസംഗം പത്രത്തിന്റെ എഡിറ്റൊരിയലിനെ അല്ല മരിച്ചു എ.കെ.ജി. സെന്ററില് നിന്നും കീഴ് ഘടകങ്ങളിലേക്ക് നല്കുന്ന സര്‍ക്കുലരിനെ ആണ് ഓര്‍മിപ്പിക്കുന്നത്. എന്നിരുന്നാലും കുറച്ചു കാര്യങ്ങള് കൌമുദി പത്രാധിപരുടെ അടഞ്ഞ നയനങ്ങളുടെ സുഖതിനുള്ളിലേക്ക് തെളിയിക്കാന് ആഗ്രഹിക്കുന്നു.\nസി.പി.ഐ.(എം) ന്റെ നേതാവായ മുഖ്യമന്ത്രിക്ക് പോലും ഇല്ലാതിരുന്ന രോഷത്തില് കേസ് രാഷ്ട്രീയ പ്രേരിതമാണെന്ന് തീരുമാനിക്കാന് കൌമുദിയെ പ്രേരിപ്പിച്ചതെന്താണ്? യഥാര്‍ത്ഥത്തില് കേസല്ല പകരം പ്രോസിക്യുഷന് നടപടി വേണ്ടെന്ന മറുപടിക്ക് പകരം പിണറായിയെ നിരപരാധിയെന്ന് വിധിച്ച ഇടതു പക്ഷ സഹചാരിയായ എ.ജി.യുടെയും ഇടതു മന്ത്രി സഭയുടെയും തീരുമാനമല്ലേ രാഷ്ട്രീയ പ്രേരിതം? യഥാര്‍ത്ഥത്തില് കേരളത്തിലെ ഭൂരിപക്ഷം ജനങ്ങളും ആഗ്രഹിക്കുന്നത് പിണറായി നിയമത്തിന്റെ മുന്നില് നിരപരാധിത്വം തെളിയിക്കുന്നത് കാണാനാണ്. അല്ലാതെ ഇടതു മന്ത്രി സഭയുടെയും എ.ജി.യുടെയും മുന്നിലല്ല. ( സി.ബി.ഐ.യുടെ മുന്നില് സിംഗപൂര് യാത്രയെ കുറിച്ചു പരസ്പര വിരുദ്ധമായ മൊഴികള് നല്കിയ അദ്ദേഹത്തിന് അതിന് കഴിയില്ല എണ്ണ ഭയമാവനം പാര്‍ട്ടിക്കും, മൂട് തങ്ങുന്ന കൌമുദിക്കും, അല്ലെ?). ഇടതു നട്ടെല്ലുള്ള ദേശാഭിമാനിയും നട്ടെല്ല് പണയം വച്ച കൌമുദിയും ഒഴികെയുള്ള മാധ്യമങ്ങളും ഇതു തന്നെയാണ് ആവശ്യപ്പെടുന്നത്.\nമന്ത്രി സഭയുടെ തീരുമാനം വള്ളി പുള്ളി വിടാതെ അംഗീകരിക്കാനുള്ള സ്ഥാനമാണ് ഗവര്‍ണരെന്നു പത്രാധിപര് ഏത് സ്കൂളിലാണ് പഠിച്ചത്. പ്രവര്‍ത്തനം ശരിയല്ലെന്ന് തോന്നിയാല് മന്ത്രി സഭ പിരിച്ചു വിട്ടു രാഷ്ട്ര പതിഭരണത്തിന് ശുപാര്‍ശ ചെയ്യാനുള്ള അധികാരമുള്ള ആളാണ് ഗവര്‍ണരെന്ന കാര്യം താങ്കളെ ഓര്‍മിപ്പിച്ചു കൊള്ളട്ടെ. വിവേചനാധികാരം ഗവര്‍ണര്‍ക്കില്ലെന്നു ഏത് പുസ്തകത്തിലാണ് താങ്കള് വായിച്ചത്? അത് എന്തൊക്കെ തന്നെ ആയാലും ഈ മുഖപ്രസംഗം വായിക്കുമ്പോള് കേരള കൌമുദി ഒട്ടും തന്നെ വിവേച്ചനാധികാരമില്ലാതെ വെറും റബ്ബര് സ്ടാമ്പായി മാറി പിണറായി വിജയന്‍റെ കാക്കൂട്ടില് വാലും ചുരുട്ടി കിടക്കുകയാണെന്ന് മനസിലാക്കാന് ഏറെഒന്നും ചിന്തിക്കേണ്ട കാര്യമില്ല. പക്ഷെ ഗവര്‍ണറെ നിങ്ങളെ പോലെ അപ്പപ്പോള് കാണുന്നവനെ അപ്പാ എന്ന് വിളിക്കുന്ന റാന് മൂളികള് മാത്രമെന്ന് കരുതരുതെന്നപെക്ഷ.\nയദാര്‍ത്ഥത്തില് ഗവര്‍ണര്‍ക്കെതിരെയല്ല, ഗവര്‍ണറെ അപമാനിക്കുന്ന വാക്കുകള് പുലമ്പിയ പത്രതിനെതിരെയാണ് സര്‍ക്കാര് കോടതിയില് പോകേണ്ടത്. ഒരിക്കല് മന്ത്രി സഭ വേണ്ടെന്നു പറഞ്ഞ സി.ബി.ഐ. അന്വേഷണത്തിനു ഉത്തരവിട്ടതും ഇതേ കോടതി തന്നെയെന്നത് മറക്കരുത്. സത്യസന്ധനെങ്കില് പിണറായി എന്തിന് നിയമത്തില് നിന്നും മാറി നടക്കാന് ശ്രമിക്കുന്നു. സത്യത്തിനും നീതിക്കും വേണ്ടി കോടതി കയറുന്നത് അപമാനമല്ല മരിച്ചു അഭിമാനമാനെന്നു പറഞ്ഞ കൌമുദി ഇങ്ങനെ മാറിപോയതെന്തെ? യദാര്‍ത്ഥത്തില് തന്റെ നേരെ ഉയര്ന്ന ആരോപണത്തെ ശരിയല്ലെന്ന് തെളിയിക്കാന് വിജയനോട് കോടതിയെ സമീപിക്കാന് ഉപദേശിക്കുകയായിരുന്നു ഇങ്ങനെ വിജയസ്തുതി പാടുന്നതിനു പകരം കൌമുദിയുടെ പാരമ്പര്യം വച്ചു ചെയ്യേണ്ടിയിരുന്നത്. ഒടുവിലായി പിണറായി ചെയ്ത അപരാധമെന്നു പരാമര്‍ശിച്ചു പറഞ്ഞതു ഇവിടെ നവകേരള മാര്‍ച്ചിലെ കുട്ടി സഖാക്കള് വഴി നീളെ ഒട്ടിച്ച നോടിസിലെ വാക്കുകളും. എന്തായാലും ഒന്നു തീര്‍ച്ചയാണ് പിണറായിയുടെയോ സില്‍ബന്ധികലുടെയോ ഭീഷണിയിലോ പ്രലോഭനങ്ങളിലോ കൌമുദി മൂക്കും കുത്തി വീണിരിക്കുന്നു. ഒരു മാധ്യമത്തെ സംബധിച്ചിടത്തോളം നിലപാടുകളില് മറിച്ചിലുകള് നടത്തുന്നത് സ്വന്തം പിതൃത്വം തള്ളി പറയുന്നതിന് തുല്യമാണ്. ഇത്തരമൊരു നിലപാടാണ് ഇനിയും തുടരാന് പോകുന്നതെങ്കില് ഒന്നു പറയാതിരിക്കാന് വയ്യ. നിങ്ങള്ക്ക് പറഞ്ഞ്ട്ടുള്ളത് പത്ര പ്രവര്‍ത്തനമല്ല. പാദസേവയും കൂട്ടികൊടുപ്പുമാണ്.\nപക്ഷം ആര്ക്കും ചേരാം. പക്ഷെ അത് വരെ നിന്ന നിലപാടുകള്‍ക്ക് കടക വിരുദ്ധമായ നിലപാടുകള് എടുക്കുമ്പോള് ഓരോ മാധ്യമങ്ങളും ഓര്‍ക്കേണ്ടതുണ്ട്. പത്രമെന്നത് പത്തോ ഇരുപതോ അച്ചടി പുരണ്ട താളുകള് മാത്രമല്ല, കാലങ്ങള് കൊണ്ടു വായനക്കാരുടെ മനസ്സില് കോറിയിട്ട ഒരു വിശ്വാസം കൂടിയാണ്. പത്രത്തെ വളര്‍ത്തുന്നത് ഡെസ്കിലും ഓഫീസിലും ഇരുന്നു കുത്തിക്കുറിക്കുന്ന കുറച്ചു പത്രപ്രവര്‍ത്തകര് മാത്രമല്ല; ആ വാക്കുകളെ നെഞ്ചില് ഏറ്റിയ ഒരു ജനത കൂടിയാണ്. നിങ്ങളുടെ സ്വാര്‍ഥമായ ലാഭത്തിനു വേണ്ടി അവരെ വില്‍ക്കുമ്പോള് നിങ്ങള് സ്വയം ഇല്ലാതാവുന്നതോടൊപ്പം ഓര്‍മ്മകള് ആക്കുന്നത് നിങ്ങളും പൂര്‍വികരും ചേര്‍ന്ന് ഒരുപാടു മനസുകളില് കോറിയിട്ട പ്രതീക്ഷകളും കൂടിയാണ്. കൌമുദിക്ക് ആ പ്രതീക്ഷകളെ ഇനിയും മുന്നോട്ടു കൊണ്ടു പോകാനുള്ള കരുത്തുണ്ട്. ഏതെങ്കിലും ഭീഷണി നിങ്ങള്‍ക്കെതിരെ ഉണ്ടെങ്കില് ഞങ്ങള് കൂടെയുണ്ട്. പക്ഷെ ഏതെങ്കിലും പ്രലോഭനങ്ങള്‍ക്ക് നിങ്ങള് ഞങ്ങളെ വിട്ടു എങ്കില് ചരിത്രം നിങ്ങള്‍ക്കു ഒരിക്കലും മാപ്പു നല്‍കില്ല. നൂറാം പിറന്നാളിനോട് അടുക്കുന്ന കൌമുദിക്ക് ആ പ്രതീക്ഷകളെ മുന്നോട്ടു കൊണ്ടു പോകാനുള്ള ആര്‍ജവം ഇനിയും ഉണ്ടാകട്ടെ എന്ന് ആശിക്കുന്നു.\nപിന് കുറിപ്പ് : കൌമുദി ഫ്ലാഷ് നടത്തിയ പരിപാടികള് ഇപ്പോള് കൈരളി ടിവി പ്രൈം ടൈമില് സംപ്ര്ക്ഷണം ചെയ്യുന്നു. അതും ഈ മുഖപ്രസംഗവും തമ്മിലുള്ള ബന്ധത്തില് എന്തോ ഒരു നാറ്റം സാധാരണക്കാരന് തോന്നിയാല് പത്രാധിപര്‍ക്ക് എന്ത് പറയാനാവും. വിജയനെപ്പോലെ ചോദ്യങ്ങളില് നിന്നും ഓടിയോളിക്കുമോ? അതോ-........


കേരളത്തിലെ മെഡിക്കല് റാങ്ക്ലിസ്റ്റ് തയ്യാറാക്കുന്നത് നീറ്റ് റാങ്ക് പരിഗണിച്ച് | Medical Courses admission criteria in Kerala| KEAM 2020| Mathrubhumi Ask Expert\nAug 23, 2020, 10:19 AM IST\nപ്ലസ്ടു മാര്‍ക്ക്, മെഡിക്കല് റാങ്ക് നിര്‍ണയത്തിനായി പരിഗണിക്കില്ല\nകീം മെഡിക്കല് റാങ്ക്ലിസ്റ്റ് തയ്യാറാക്കുന്ന വേളയില് പ്ലസ്ടു മാര്‍ക്ക് പരിഗണിക്കുമോ? മെഡിക്കല് റാങ്ക്ലിസ്റ്റ് അടിസ്ഥാനമാക്കിയാണോ കേരളത്തിലെ അഗ്രിക്കള്‍ച്ചര് ബി.എസ്‌സി. കോഴ്‌സ് പ്രവേശനം?- ഐശ്വര്യ, കണ്ണൂര്\nകേരളത്തിലെ മെഡിക്കല് റാങ്ക്ലിസ്റ്റ് തയ്യാറാക്കുന്നത് അപേക്ഷാര്‍ഥിയുടെ നീറ്റ് റാങ്ക് മാത്രം പരിഗണിച്ചാണ്. പ്ലസ്ടു മാര്‍ക്ക്, മെഡിക്കല് റാങ്ക് നിര്‍ണയത്തിനായി പരിഗണിക്കില്ല. കേരളത്തിലെ മെഡിക്കല് റാങ്ക് പട്ടികയിലേക്ക് പരിഗണിക്കപ്പെടണമെങ്കില് പ്രധാനമായും മൂന്നുകാര്യങ്ങള് അപേക്ഷാര്‍ഥി തൃപ്തിപ്പെടുത്തണം.\n(i) നാഷണല് എലിജിബിലിറ്റി കം എന്‍ട്രന്‍സ് ടെസ്റ്റ് (നീറ്റ് യു.ജി 2020) പരീക്ഷ അഭിമുഖീകരിച്ച് യോഗ്യത (കാറ്റഗറിയനുസരിച്ചുള്ള പെര്‍സന്റൈല് സ്‌കോര്) നേടണം. (ii) കേരളാ പ്രവേശനപരീക്ഷാ കമ്മിഷണര് 2020ലെ പ്രൊഫഷണല് കോഴ്‌സ് പ്രവേശനത്തിന് അപേക്ഷ വിളിച്ചപ്പോള് മെഡിക്കല് വിഭാഗത്തില് അപേക്ഷിക്കണം. അപേക്ഷ സ്വീകരിച്ചിരിക്കണം (iii) പ്രവേശനപരീക്ഷാ കമ്മിഷണറുടെ സൈറ്റ് വഴി നീറ്റ് സ്‌കോര് അപ് ലോഡിങ്/ വെരിഫിക്കേഷന് ആവശ്യപ്പെടുന്ന സമയത്ത് നടത്തിയിരിക്കണം.\nഇപ്രകാരം കേരളത്തിലെ കമ്മിഷണര്‍ക്ക് അപേക്ഷിച്ചവരുടെ 2020 ലെ നീറ്റ് യു.ജി. റാങ്ക് പരിഗണിച്ചാണ് കീം മെഡിക്കല് റാങ്ക് പട്ടിക തയ്യാറാക്കി അലോട്ട്മെന്റ് നടത്തുന്നത്. എം.ബി.ബി.എസ്., ബി.ഡി.എസ്., ബി.എച്ച്.എം.എസ്., ബി.എസ്.എം.എസ്., ബി.യു.എം.എസ്. എന്നീ പ്രോഗ്രാമുകളിലെ അലോട്ട്മെന്റുകളാണ് മെഡിക്കല് റാങ്ക് പട്ടികയുടെ പരിധിയില് വരുന്നത്. ബി.എ.എം.എസിന് പ്രത്യേകം റാങ്ക് പട്ടികയാണ് - പ്രോസ്പക്ടസ് 9.7.4 (e) കാണുക.\nബി.എസ്‌സി. (ഓണേഴ്സ്) അഗ്രിക്കള്‍ച്ചര് പ്രവേശനം, മെഡിക്കല് അനുബന്ധ കോഴ്‌സുകള്‍ക്കായി (അഗ്രിക്കള്‍ച്ചര്, വെറ്ററിനറി, ഫോറസ്ട്രി, ഫിഷറീസ്) തയ്യാറാക്കുന്ന റാങ്ക്പട്ടിക അടിസ്ഥാനമാക്കിയാണ്. നീറ്റ് യു.ജി.യില് 720 ല് 20 മാര്‍ക്കെങ്കിലും (പട്ടിക വിഭാഗക്കാര്‍ക്ക് ഈ വ്യവസ്ഥയില്ല) ലഭിക്കുന്നവരെ മെഡിക്കല് അനുബന്ധ കോഴ്‌സുകളിലേക്ക് തയ്യാറാക്കുന്ന റാങ്ക് പട്ടികയിലേക്ക് പരിഗണിക്കും. ഇവിടെയും റാങ്ക് പട്ടിക തയ്യാറാക്കുന്നതിനായി പ്ലസ്ടു മാര്‍ക്ക് പരിഗണിക്കില്ല.\nഇവയില് ഏതിലെങ്കിലും അലോട്ട്മെന്റ് ലഭിച്ചാല് കോളേജില് പ്രവേശനത്തിനായി ചെല്ലുമ്പോള് പ്ലസ്ടു മാര്‍ക്ക് പരിശോധിക്കും. പ്രോസ്പക്ടസ് പ്രകാരമുള്ള അക്കാദമികയോഗ്യത ആ വേളയില് തെളിയിക്കണം.\n(ആസ്‌ക് എക്‌സ്‌പേര്‍ട്ടിലേക്ക് ചോദ്യങ്ങളയയ്ക്കാന് സന്ദര്‍ശിക്കുക: https://english.mathrubhumi.com/education/help-desk/ask-expert)\nContent Highlights: Medical Courses admission criteria in Kerala, Mathrubhumi Ask Expert\nബി.എഡ്. രണ്ടാംവർഷ വിദ്യാർഥിയാണ്. പി.ജി. ബിരുദവും നെറ്റ് യോഗ്യതയും ഉണ്ട്. അധ്യാപക ..\nകീം: അപേക്ഷയിലെ അപാകം പരിഹരിക്കാന് അവസരം


സില്‍വർലൈന് കടുത്ത പാരിസ്ഥിതിക പ്രത്യാഘാതമുണ്ടാക്കുന്നത്; സ്ഥലം ഏറ്റെടുപ്പ് എന്തടിസ്ഥാനത്തിലെന്ന് മുഖ്യമന്ത്രി വ്യക്തമാക്കണം: പ്രതിപക്ഷ നേതാവ് – Jaihind TV\nസില്‍വർലൈന് കടുത്ത പാരിസ്ഥിതിക പ്രത്യാഘാതമുണ്ടാക്കുന്നത്; സ്ഥലം ഏറ്റെടുപ്പ് എന്തടിസ്ഥാനത്തിലെന്ന് മുഖ്യമന്ത്രി വ്യക്തമാക്കണം: പ്രതിപക്ഷ നേതാവ്\nപത്തനംതിട്ട : സിൽവർ ലൈൻ പദ്ധതി കേരള സമൂഹത്തെ തലമുറകളോളം കടക്കെണിയിലാക്കുമെന്ന് പ്രതിപക്ഷ നേതാവ് വിഡി സതീശൻ. പത്തനംതിട്ട അബാൻ ഓഡിറ്റോറിയത്തിൽ നടന്ന യുഡിഎഫ് ജില്ലാ കൺവെൻഷൻ ഉദ്ഘാടനം ചെയ്ത് സംസാരിക്കുകയായിരുന്നു പ്രതിപക്ഷ നേതാവ്.\nപാരിസ്ഥിതിക ആഘാത പഠനം നടത്താതെയും കേന്ദ്ര അനുമതി ലഭിക്കാതെയും പദ്ധതിക്കായി സ്ഥലം ഏറ്റെടുപ്പ് നടത്തുന്നത് എന്തടിസ്ഥാനത്തിലാണെന്ന് മുഖ്യമന്ത്രി വ്യക്തമാക്കണം. കടുത്ത പാരിസ്ഥിതിക പ്രത്യാഘാതത്തിന് ഇടയാക്കുന്ന ഈ പദ്ധതിക്കെതിരെ യുഡിഎഫ് ശക്തമായ സമരപരിപാടികൾ സംഘടിപ്പിക്കും. മുല്ലപ്പെരിയാർ വിഷയത്തിലും മുഖ്യമന്ത്രി സംസ്ഥാനത്തിനും ജനങ്ങൾക്കും എതിരായ നിലപാടാണ് സ്വീകരിക്കുന്നത്.\nകൊവിഡ് കണക്കുകൾ മറച്ചുവെച്ച് മുഖ്യമന്ത്രിയും ആരോഗ്യമന്ത്രിയും ലോകം മുഴുവൻ നടന്ന് അവാർഡുകൾ വാങ്ങി. പക്ഷെ യഥാർത്ഥ കണക്ക് പുറത്ത് വന്നപ്പോൾ ഇന്ത്യയിൽ ഏറ്റവുമധികം കൊവിഡ് ബാധയും മരണവും ഉണ്ടായ സംസ്ഥാനമായി കേരളം മാറി. കൊവിഡ് മൂലം മരണപ്പെട്ടവരുടെ കുടുംബത്തിന് സുപ്രീം കോടതി നിർദേശ പ്രകാരം ലഭ്യമാക്കേണ്ട നഷ്ടപരിഹാരം സംസ്ഥാന സർക്കാർ ഇപ്പോഴും മറച്ചുവെച്ച പതിനയ്യായിരത്തോളം പേരുടെ അവകാശികൾക്ക് കൂടി വാങ്ങി നൽകാൻ യുഡി എഫ് ശക്തമായ ഇടപെടൽ നടത്തുമെന്നും വിഡി സതീശൻ പ്രസംഗത്തിൽ പറഞ്ഞു.\nയുഡിഎഫ് പത്തനംതിട്ട ജില്ലാ ചെയർമാൻ വിക്ടർ ടി തോമസിന്‍റെ അധ്യക്ഷതയിൽ നടന്ന യോഗത്തിൽ യുഡിഎഫ് ചെയർമാൻ എംഎം ഹസൻ, കേരളാ കോൺഗ്രസ് ചെയർമാർ പിജെ ജോസഫ്, പിജെ കുര്യൻ തുടങ്ങിയവർ സംസാരിച്ചു.


നോട്ട് നിരോധനത്തിന്റെ നാലാം വാര്‍ഷികമായ ഇന്ന് വിശ്വാസവഞ്ചന ദിനമായി ആചരിക്കുമെന്ന് കോണ്‍ഗ്രസ് പാര്‍ട്ടി അറിയിച്ചു. നോട്ട് നിരോധന തീരുമാനത്തെത്തുടര്‍ന്നുള്ള ജനങ്ങളുടെ ദുരിതം ഉയര്‍ത്തിക്കാട്ടുന്നതിനായി സംസ്ഥാന കോണ്‍ഗ്രസ് യൂണിറ്റുകള് എല്ലാ സംസ്ഥാന ആസ്ഥാനങ്ങളിലും പത്രസമ്മേളനങ്ങള് നടത്തുമെന്ന് എ.ഐ.സി.സി ജനറല് സെക്രട്ടറി കെ.സി വേണുഗോപാല് പറഞ്ഞു.\n2016 നവംബര് 8 നാണ് പ്രധാനമന്ത്രി നരേന്ദ്ര മോദി അര്‍ദ്ധരാത്രി മുതല് 500, 1000 രൂപ നോട്ടുകള് നിരോധിക്കാനുള്ള തീരുമാനം പ്രഖ്യാപിച്ചത്. പ്രധാനമന്ത്രിയുടെ പ്രഖ്യാപനത്തിനുശേഷം, തൊട്ടടുത്ത ആഴ്ചകളില് സാമ്ബത്തികമേഖലയില് കനത്ത ഇടിവ് അനുഭവപ്പെട്ടു. ജനങ്ങള്‍ക്ക് ആവശ്യത്തിനുള്ള നോട്ടുകള് ലഭ്യമല്ലാതായി. തങ്ങളുടെ കൈയ്യിലുള്ള നോട്ടുകള് മാറിയെടുക്കാന് വേണ്ടി, ആളുകള്‍ക്ക് മണിക്കൂറുകളോളം ബാങ്കുകളിലും മറ്റും ക്യൂ നില്‍ക്കേണ്ടതായി വന്നു.\nതിരുവനന്തപുരം: തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിന്റെ പരസ്യ പ്രചാരണത്തിനുള്ള പുതിയ മാര്‍ഗനിര്‍ദേശങ്ങള് ജില്ലയില് കര്‍ശനമായി പാലിക്കണമെന്നു ജില്ലാ കളക്ടര് ഡോ. നവ്ജ്യോത് ഖോസ. ചുവരെഴുത്തിലടക്കം പാലിക്കേണ്ട മാര്‍ഗനിര്‍ദേശങ്ങള് പുതുക്കിയിട്ടുണ്ട്. തെരഞ്ഞെടുപ്പ് പ്രചാരണത്തിനായി പരസ്യം എഴുതുന്നതിനോ സ്ഥാപിക്കുന്നതിനോ വരയ്ക്കുന്നതിനോ ചുമതലപ്പെടുത്തുന്ന വ്യക്തിയുടെ പേരും സ്ഥാനപ്പേരും നിര്‍ബന്ധമായും പരസ്യത്തില് ചേര്‍ത്തിരിക്കണം. വ്യക്തികളെ അധിക്ഷേപിക്കുന്നതും അശ്ലീലകരവും അപകീര്‍ത്തിപ്പെടുത്തുന്നതും പ്രകോപനപരവുമായ പരസ്യങ്ങള് പ്രചാരണത്തില് പാടില്ല. മതവികാരം ഉണര്‍ത്തുന്നതും വ്രണപ്പെടുത്തുന്നതും കൊലപാതക ദൃശ്യങ്ങള് അടക്കമുള്ള ബീഭത്സ ചിത്രങ്ങള് […]


Republic Day 2021 | റിപ്പബ്ലിക് ദിന പരേഡിൽ ഇത്തവണ സൈനികരുടെ ശരണം വിളി ഉയരും | The 861 Brahmos regiment will chant Swamiye Saranam Ayyappa on the occasion of Republic Day parade – News18 Malayalam\nRepublic Day 2021 | റിപ്പബ്ലിക് ദിന പരേഡിൽ ഇത്തവണ സൈനികരുടെ ശരണം വിളി ഉയരും\n'ദുർഗ മാതാ കീ ജയ്', 'ഭരത് മാതാ കീ ജയ്' തുടങ്ങിയ സ്തുതികൾ റിപ്പബ്ലിക് ദിന പരേഡിൽ സാധാരണയായി യുദ്ധകാഹളമായി മുഴങ്ങി കേൾക്കാറുണ്ട്. ഇതിനൊപ്പമാണ് ഇത്തവണ അയ്യപ്പ സ്തുതിയും ഉയരുക.\nLast Updated : January 22, 2021, 12:20 IST\nഇത്തവണ റിപ്പബ്ലിക് ദിന പരേഡിൽ സൈനികരുടെ ശരണം വിളിയും മുഴങ്ങി കേൾക്കും. 861 ബ്രഹ്മോസ് റജിമെന്റ് കമാന്റാണ് 'സ്വാമിയേ ശരണമയ്യപ്പ' എന്ന അയ്യപ്പ സ്തുതി മുഴക്കാൻ പോകുന്നത്. ആര്‍മി ദിനമായ ജനുവരി പതിനഞ്ചിന് ഡൽഹിയിൽ നടന്ന പരേഡിൽ ബ്രഹ്മോസ് ശരണ മന്ത്രം കാഹളമായി മുഴക്കിയിരുന്നു. 'ദുർഗ മാതാ കീ ജയ്', 'ഭരത് മാതാ കീ ജയ്' തുടങ്ങിയ സ്തുതികൾ റിപ്പബ്ലിക് ദിന പരേഡിൽ സാധാരണയായി യുദ്ധകാഹളമായി മുഴങ്ങി കേൾക്കാറുണ്ട്. ഇതിനൊപ്പമാണ് ഇത്തവണ അയ്യപ്പ സ്തുതിയും ഉയരുക. ഇന്ത്യൻ സൈന്യത്തിന്റെ റെജിമെന്റ് ഓഫ് ആർട്ടിലറിയുടെ ഭാഗമായ ഈ റെജിമെന്റ് രാജ്പഥിൽ നടക്കുന്ന റിപ്പബ്ലിക് ദിനാഘോഷ വേളയിൽ 'ബ്രഹ്മോസ് മിസൈലും' പ്രദർശിപ്പിക്കും.\nAlso Read-റിപ്പബ്ലിക് ദിനാഘോഷത്തിൽ പങ്കെടുക്കില്ല; ബ്രിട്ടീഷ് പ്രധാനമന്ത്രി ബോറിസ് ജോണ്‍സൺ ഇന്ത്യാ സന്ദര്‍ശനം റദ്ദാക്കി\nകോവിഡ് പശ്ചാത്തലത്തിൽ കടുത്ത നിയന്ത്രണത്തിലാകും ഇത്തവണ റിപ്പബ്ലിക് ദിന ചടങ്ങുകൾ നടക്കുക. ബംഗ്ലാദേശി സേനയും ഇത്തവണ പരേഡിന്‍റെ ഭാകമാകുമെന്നാണ് റിപ്പോർട്ടുകൾ. ഇതിനൊപ്പം മാർച്ചിംഗ് സേനയിലെ അംഗങ്ങളുടെ എണ്ണവും കുറച്ചിട്ടുണ്ട്. 1,15000 പേരെ വരെ അണിനിരത്തിയിരുന്ന പരേഡിൽ ഇത്തവണ 25,000 പേർക്ക് മാത്രമാണ് അനുമതി. അതുപോലെ തന്നെ പരേഡ് നടക്കുന്ന സ്റ്റേഡിയത്തിലേക്ക് പതിനഞ്ച് വയസിൽ താഴെയുള്ള കുട്ടികൾക്ക് പ്രവേശനവും വിലക്കിയിട്ടുണ്ട്.\nതെക്കേ അമേരിക്കന് രാജ്യമായ സുരിനാമിന്റെ പ്രസിഡന്റ് ചന്ദ്രികപെര്‍സാദ് സാന്തോഖി ആണ് ഇത്തവണ റിപ്പബ്ലിക് ദിനാഘോഷത്തിലെ മുഖ്യാതിഥി. തെക്കെ അമേരിക്കയിൽ പരമാധികാരമുള്ള ഒരു ചെറു രാജ്യമാണ് സുരിനാം. ഈ വർഷത്തെ റിപ്പബ്ലിക് ദിനാഘോഷത്തില് ഇന്ത്യയുടെ മുഖ്യാതിഥിയായി ബ്രീട്ടീഷ് പ്രധാനമന്ത്രി ബോറിസ് ജോൺസനെയാണ് നിശ്ചയിച്ചിരുന്നത്. എന്നാൽ ബ്രിട്ടനിൽ കോവിഡ് വൈറസിന്‍റെ പുതിയ വകഭേദം വ്യാപിച്ച സാഹചര്യത്തിൽ അദ്ദേഹം സന്ദർശനം റദ്ദു ചെയ്യുകയായിരുന്നു.\nAlso Read-Also Read-മാസ്ക് ധരിച്ചില്ല: വിദേശസഞ്ചാരികളെ കൊണ്ട് 'പുഷ് അപ്പ്'എടുപ്പിച്ച് പൊലീസ്\nബ്രസീൽ പ്രസിഡന്റ് ജെയർ ബൊൾസെനാരൊയായിരുന്നു കഴിഞ്ഞ തവണത്തെ പരേഡിൽ മുഖ്യാതിഥി. ഇന്ത്യയുടെ ശക്തിയും സംസ്കൃതിയും വിളിച്ചോതുന്ന പരേഡുകളാണ് രാഷ്ട്രീയ-സാമൂഹിക-സാംസ്കാരിക രംഗത്തെ പ്രമുഖരുടെ സാന്നിധ്യത്തിൽ കഴിഞ്ഞ വര്‍ഷം രാജ് പഥിൽ അരങ്ങേറിയത്. ഇന്ത്യയുടെ കരുത്തുറ്റ സൈനിക ശക്തികളുടെ പ്രകടനങ്ങളും ചടങ്ങിനെ ആകർഷകമാക്കിയിരുന്നു.\nകഴിഞ്ഞ തവണത്തെ റിപ്പബ്ലിക് ദിനം വിവാദങ്ങളുടെ പേരിലും ശ്രദ്ധ നേടിയിരുന്നു. പരേഡിൽ കേരളത്തിന്‍റെ ഫ്ലോട്ടിന് അനുമതി നിഷേധിച്ചതാണ് വിവാദങ്ങള്‍ക്കിടയാക്കിയത്. രാഷ്ട്രീയ പ്രേരിതമായ നീക്കമാണ് കേന്ദ്രസർക്കാർ നടത്തിയതെന്നായിരുന്നു ആക്ഷേപം. കേരളത്തിന്‍റെ ഫ്ലോട്ടുകൾക്കൊപ്പം പശ്ചിമ ബംഗാളിന്‍റെയും മഹാരാഷ്ട്രയുടെയും ഫ്ലോട്ടുകളും ഒഴിവാക്കിയിരുന്നു.\nFirst published: January 22, 2021, 12:13 IST\nIndian Army Republic day ParadeRepublic Dayrepublic day 2021


100 കോടിയില് നിന്ന് 135 കോടിയിലേക്ക്; പ്രതിഫലം കുത്തനെ ഉയര്‍ത്തി അക്ഷയ് കുമാര് – Chandrika Daily\nBy web desk3Tuesday December 29, 2020 14:06 pm\n100 കോടിയില് നിന്ന് 135 കോടിയിലേക്ക്; പ്രതിഫലം കുത്തനെ ഉയര്‍ത്തി അക്ഷയ് കുമാര്\nനിലവില് ഇന്ത്യയില് ഏറ്റവും കൂടുതല് പ്രതിഫലം വാങ്ങുന്ന സിനിമാ താരമാണ് അക്ഷയ്\n2022 ല് നടന് അക്ഷയ് കുമാറിന്റെ പ്രതിഫലം 135 കോടിയായി ഉയര്‍ത്തുമെന്ന് റിപ്പോര്‍ട്ടുകള്. നിലവില് ഇന്ത്യയില് ഏറ്റവും കൂടുതല് പ്രതിഫലം വാങ്ങുന്ന സിനിമാ താരമാണ് അക്ഷയ്. 100 കോടിയാണ് ഒരു സിനിമയ്ക്കായി ഈടാക്കുന്നത്.\nലോക് ഡൗണില് സിനിമമേഖല കടുത്ത പ്രതിസന്ധിയിലായിരുന്നിട്ടും അക്ഷയ് തന്റെ പ്രതിഫലം കുറിച്ചില്ല. അക്ഷയെ നായകനാക്കി സിനിമയെടുക്കാന് നിര്‍മാതാക്കള് മത്സരിക്കുന്നതാണ് അതിന് കാരണം. അക്ഷയെ വച്ചു സിനിമയെടുത്താന് ലാഭം തിരിച്ചു പിടിക്കാമെന്ന പ്രതീക്ഷയാണ്. സമീപകാലങ്ങളിലൊന്നും അക്ഷയിന്റെ ചിത്രങ്ങള് വലിയ പരാജയം ഏറ്റുവാങ്ങിയിട്ടില്ല.\nഅക്ഷയുടെ ചിത്രങ്ങളുടെ സാറ്റ്‌ലൈറ്റ്, ഡിജിറ്റള് റൈറ്റുകള് ഏകദേശം 90 കോടി രൂപയ്ക്കാണ് വിറ്റു പോകുന്നത്. അതുകൊണ്ടു തന്നെ നടന്റെ താരമൂല്യത്തെ പരമാവധി ഉപയോഗിക്കുക എന്നതാണ് നിര്‍മാതാക്കളുടെ ലക്ഷ്യം.


90 വയസുള്ള മുത്തശ്ശിയെ മര്‍ദ്ധിച്ച കൊച്ചുമകള്‍ക്കെതിരെ കേസ് | arabianewspaper.com Arabia Newspaper Malayalam\n90 വയസുള്ള മുത്തശ്ശിയെ മര്‍ദ്ധിച്ച കൊച്ചുമകള്‍ക്കെതിരെ കേസ്\n90 കഴിഞ്ഞ വയോധികയെ മര്‍ദ്ദിച്ച സംഭവത്തില് കണ്ണൂര് സിറ്റി പോലീസ് കേസ് എടുത്തു. ദീപ എന്ന യുവതിയ്ക്ക് എതിരെയാണ് കേസ്. 90 വയസു കഴിഞ്ഞെങ്കിലും വീട്ടിലെ ജോലി ചെയ്യാന് ഇവര് നിര്‍ബന്ധിതയായിരുന്നു. കല്യാണിയമ്മ എന്ന സ്ത്രീയെ കിടന്നുറങ്ങിയതിന്റെ പേരില് മര്‍ദ്ദിക്കുന്നതായാണ് വീഡിയോയില്.\nവയസായ സ്ത്രീയെ മര്‍ദ്ദിക്കുന്നത് കണ്ട് അയല്‍പക്കത്തുകാരില് ചിലര് ഇടപെട്ടെങ്കിലും ഇവരെ ദീപ അസഭ്യം പറഞ്ഞ് ഓടിച്ചുവെന്നാണ് ദൃക്‌സാക്ഷികള് പോലീസിന് നല്‍കിയ മൊഴി.\nഎന്നാല്, പോലീസെത്തി ചോദ്യം ചെയ്തപ്പോള് കല്യാണിയമ്മ കൊച്ചുമകള്‍ക്കെതിരെ മൊഴി നല്‍കാന് തയ്യാറായില്ല. കൊച്ചുമകള് ബുദ്ധിമോശം കാണിച്ചുവെന്നുമാത്രമാണ് ഇവര് പറഞ്ഞത്. സാരമില്ലെന്നും ഇവര് പോലീസിനോട് പറഞ്ഞു,\nസാമൂഹ്യ മാധ്യമങ്ങളില് ഇതിന്റെ വീഡിയോ വൈറലായതോടെ മനുഷ്യവാകാശ കമ്മീഷന് പരാതി ലഭിച്ചു. ഇതോടെ പോലീസ് വീണ്ടും എത്തി കല്യാണിയമ്മയില് നിന്നും മൊഴി എടുക്കുകായയിരുന്നു.\nമര്‍ദ്ദിച്ചില്ലെന്നും തുണികൊണ്ട് വീശി ഉണര്‍ത്തിയതാണെന്നും ദീപ മൊഴി നല്‍കി. എന്നാല്, തല്ലുന്നതായി വീഡിയോ ദൃശ്യങ്ങളില് ഉണ്ട്.


Backdoor appointment at KIIDC | അഭിമുഖമില്ല; ശമ്പളം 65000 രൂപ; സിഇഒ തസ്തികയിലേക്ക് ഇഷ്ടക്കാരനെ നിയമിച്ചത് യോഗ അജണ്ടയ്ക്ക് പുറമെ പ്രത്യേക നിർദ്ദേശത്തിലുടെ; കെഐഐഡിസിലേക്ക് മന്ത്രി കൃഷ്ണൻ കുട്ടി സിഇഒ ആക്കിയത് റിട്ട. ഉദ്യോഗസ്ഥനെ; മറ്റൊരു പിൻവാതിൽ നിയമനകഥ - MarunadanMalayalee.com\nഅഭിമുഖമില്ല; ശമ്പളം 65000 രൂപ; സിഇഒ തസ്തികയിലേക്ക് ഇഷ്ടക്കാരനെ നിയമിച്ചത് യോഗ അജണ്ടയ്ക്ക് പുറമെ പ്രത്യേക നിർദ്ദേശത്തിലുടെ; കെഐഐഡിസിലേക്ക് മന്ത്രി കൃഷ്ണൻ കുട്ടി സിഇഒ ആക്കിയത് റിട്ട. ഉദ്യോഗസ്ഥനെ; മറ്റൊരു പിൻവാതിൽ നിയമനകഥ\nMarch 14, 202106:56 AM IST Permalink\nതിരുവനന്തപുരം: പിൻവാതിൽ നിയമനങ്ങൾ പിണറായി സർക്കാരിനെ വിടാതെ പിന്തുടരുകയാണ്. അക്കുട്ടത്തിലേക്ക് ഇതാ പുതിയൊരു നിയമനം കൂടി.രണ്ടായിരത്തോളം കോടി രൂപയുടെ ജലസേചനടൂറിസം പദ്ധതികൾ ഏറ്റെടുത്തു നടപ്പാക്കുന്ന കേരള ഇറിഗേഷൻ ഇൻഫ്രാസ്ട്രക്ചർ ഡെവലപ്‌മെന്റ് കോർപറേഷനിൽ (കെഐഐഡിസി) ജലവിഭവമന്ത്രി കെ.കൃഷ്ണൻകുട്ടിയുടെ പേരിലാണ് പുതിയ പിൻവാതിൽ നിയമന വിവാദം ഉണ്ടായിരിക്കുന്നത്.\nനിലവിലെ സിഇഒയെ പിരിച്ചുവിട്ട് യോഗ അജണ്ടയ്ക്ക് പുറമെ അഭിമുഖം പോലുമില്ലെതെയാണ് മന്ത്രി ഇഷ്ടക്കാരനെ തിരുകിക്കയറ്റിയത്.ചീഫ് എക്‌സിക്യൂട്ടീവ് ഓഫിസർ തസ്തികയിലേക്കാണ് അടുപ്പക്കാരനായ, വിരമിച്ച ഉദ്യോഗസ്ഥനെ മന്ത്രി നേരിട്ടു നിയമിച്ചത്.പ്രതിഷേധിച്ച മാനേജിങ് ഡയറക്ടറെ2ദിവസത്തിനുള്ളിൽ തന്നെ മാറ്റി അ പ്രശ്‌നവും മന്ത്രി പരിഹരിച്ചു.\nകെഐഐഡിസി 75ാം ഡയറക്ടർ ബോർഡ് യോഗത്തിൽ അജൻഡയ്ക്കു പുറത്തു നിന്നുള്ള ഇനമായി അവതരിപ്പിച്ച് നിലവിലുണ്ടായിരുന്ന സിഇഒയെ അടിയന്തരമായി പുറത്താക്കി, പുതിയ ആളെ നിയമിക്കുകയായിരുന്നു. പബ്ലിക് റിലേഷൻസ് ഓഫിസർ, ചീഫ് ഫിനാൻസ് ഓഫിസർ തുടങ്ങി തസ്തികകളിലേക്കുള്ള നിയമനം ഉൾപ്പെടെ 25 ഇനങ്ങളായിരുന്നു അജൻഡയിൽ ഉണ്ടായിരുന്നത്. ഇതിൽ അവസാന ഇനമായാണ് സിഇഒ നിയമനം കൂട്ടിച്ചേർത്തത്.\nപിആർഒ, സിഎഫ്ഒ തസ്തികകളിലേക്ക് അപേക്ഷ ക്ഷണിച്ച്, അഭിമുഖം ഉൾപ്പെടെയുള്ള നടപടികൾ പൂർത്തിയാക്കിയാണ് ടി.സി.രാജേഷ്, വി.മഹേഷ് എന്നിവരെ നിയമിച്ചത്. എന്നാൽ സിഇഒ തസ്തികയിലേക്ക് മന്ത്രി നിർദേശിച്ചയാൾക്ക് നേരിട്ടു നിയമനമായിരുന്നു. ശമ്പളം 65,000 രൂപ.ഇയാൾക്കാകട്ടെ അഭിമുഖം ഉൾപ്പടെയുള്ള നടപടിക്രമങ്ങൾ ഒന്നും തന്നെ ഉണ്ടായില്ല.\nഏഴു വർഷം പൂർത്തിയാക്കിയ സിഇഒ ജയപാലൻ നായർ, ഒഴിവാകണമെന്ന് ആഗ്രഹം പ്രകടിപ്പിച്ചതായും മറ്റൊരാളെ കണ്ടെത്തുന്നതു വരെ തസ്തികയിൽ തുടരാൻ അദ്ദേഹത്തോട് ആവശ്യപ്പെട്ടതായുമാണ് അജൻഡയിൽ പറഞ്ഞിരുന്നത്. ഈ ഘട്ടത്തിൽ, ജലവിഭവ വകുപ്പിൽ നിന്നു വിരമിച്ച ചീഫ് എൻജിനീയർ കെഐഐഡിസിയിൽ ചേരാൻ താൽപര്യം അറിയിച്ചിട്ടുണ്ടെന്ന് ചെയർമാൻ യോഗത്തെ അറിയിച്ചു. ചെയർമാന്റെ അഭിപ്രായം കണക്കിലെടുത്ത് ഓഫിസർ ഓൺ സ്‌പെഷൽ ഡ്യൂട്ടി ആയി അദ്ദേഹത്തെ നിയമിക്കാനും ഏപ്രിൽ ഒന്നു മുതൽ സിഇഒ ആക്കാനും ബോർഡ് തീരുമാനിച്ചു.\nപുതിയ ആൾക്കു പരിശീലനം ലഭിക്കുന്നതു വരെ2മാസം നിലവിലെ സിഇഒ തുടരാനായിരുന്നു ആദ്യ തീരുമാനമെങ്കിലും 'അടിയന്തരമായി ജയപാലൻ നായരുടെ സേവനം അവസാനിപ്പിക്കണം' എന്ന് ഒരു വരി മിനുട്‌സിൽ എഴുതിച്ചേർത്തു. ഇതിനെതിരെയാണ് ബോർഡ് യോഗത്തിന്റെ തീരുമാനത്തിൽ തർക്കം ഉടലെടുത്തത്. ഇതോടെ സ്ഥാപന എംഡിയും മന്ത്രിയും തമ്മിൽ തെറ്റി. 25ന് എംഡി എൻ.പ്രശാന്തിനെ ഒഴിവാക്കി, പ്രണബ് ജ്യോതികുമാറിനെ നിയമിക്കുകയായിരുന്നു.\nമന്ത്രി കെ കൃഷ്ണൻകുട്ടിയുടെ രാജി ആവശ്യത്തിൽ ഉറച്ച് പ്രതിപക്ഷം


അതിഭയാനക ദൃശ്യങ്ങള്, 8 മിനിറ്റില് 'ഒരു ജുറാസിക് വേള്‍ഡ്' സിനിമ: വീഡിയോ -\nHome Film അതിഭയാനക ദൃശ്യങ്ങള്, 8 മിനിറ്റില് ‘ഒരു ജുറാസിക് വേള്‍ഡ്’ സിനിമ: വീഡിയോ\nഅതിഭയാനക ദൃശ്യങ്ങള്, 8 മിനിറ്റില് ‘ഒരു ജുറാസിക് വേള്‍ഡ്’ സിനിമ: വീഡിയോ\nസിനിമയോളംതന്നെ വളര്‍ന്നിരിക്കുന്നു പല ഹ്രസ്വചിത്രങ്ങളും. ചലച്ചിത്ര ലോകത്ത് ശ്രദ്ധ ആകര്‍ഷിക്കുകയാണ് ജുറാസിക് വേള്‍ഡ് സംവിധായകന് കോളിന് ട്രെവോറോയുടെ പുതിയ ഹ്രസ്വചിത്രം. അതിഭയാനകമായ ദൃശ്യങ്ങള് കോര്‍ത്തിണക്കിക്കൊണ്ട് ഒരുക്കിയിരിക്കുന്ന ബാറ്റില് ഓഫ് ബിഗ് റോക്ക് എന്ന ഷോര്‍ട്ട് ഫിലിം ഇതിനോടകംതന്നെ ശ്രദ്ധ നേടിക്കഴിഞ്ഞു.\nഎട്ട് മിനിറ്റാണ് ഈ ഹ്രസ്വചിത്രത്തിന്റെ ദൈര്‍ഘ്യം. ജുറാസിക് വേള്‍ഡ് സീരീസിലെ രണ്ടാം ഭാഗമായ ജുറാസിക് വേള്‍ഡ് ഫാളെന് കിങ്ഡം എന്ന സിനിമയുടെ തുടര്‍ച്ചയായി സംഭവിക്കുന്ന കാര്യങ്ങളാണ് ഈ ഹ്രസ്വചിത്രത്തില് ഉള്‍ക്കൊള്ളിച്ചിരിക്കുന്നത്.\nRead more:‘കുടുക്ക് പാട്ടിന്’ കിടിലന് ഡാന്‍സുമായി വൈദികന്; വീഡിയോ പങ്കുവച്ച് നിവിന് പോളി\nബിഗ് റോക്ക് പൂര്‍ണ്ണമായും തകരുന്ന സാഹചര്യത്തില് അവിടെയുള്ള മൃഗങ്ങളുടെ പിന്നീടുള്ള കഥയാണ് ഹ്രസ്വചിത്രത്തില് ആവിഷ്‌കരിച്ചിരിക്കുന്നത്. ആന്‍ഡ്രെ ഹോളണ്ട്, നഥാലി മര്‍ടിനെസ്, മെലഡി ഹര്‍ഡ്, പിയേര്‍സണ് എന്നിവരാണ് ഈ ഹ്രസ്വചിത്രത്തില് അഭിനയിച്ചിരിക്കുന്നത്.


സ്നേഹപാഠമെഴുതി വിനീഷ - IBC Live\nഅങ്ങാടിപ്പുറം: ചില കുട്ടികൾ അങ്ങനെയാണ്. ദുരിതങ്ങളുടെ നടുവിലും സ്നേഹം പൊഴിച്ചുകൊണ്ടേയിരിക്കും. നിർധനരായ കുട്ടികളുടെ ഓൺലൈൻ പഠനത്തിനു സഹായമേകാൻ പരിയാപുരം സെൻ്റ് മേരീസ് ഹയർ സെക്കണ്ടറി സ്കൂളിൽ ആവിഷ്കരിച്ച ടി.വി, മൊബൈൽ ഫോൺ ചലഞ്ചിലേക്ക് വിനീഷ നൽകിയ 300 രൂപയ്ക്ക് കലർപ്പില്ലാത്ത സ്നേഹത്തിൻ്റെ തുടിപ്പാണ്.\n‘ സ്പൈനൽ മസ്കുലാർ അട്രോഫി‘ ശരീരത്തെ തളർത്തി വീൽചെയറിലിരുത്തിയെങ്കിലും ആ നന്മമനസ്സിന് തങ്കത്തിളക്കം. തനിക്ക് വികലാംഗ പെൻഷനായി ലഭിച്ച ചെറിയ തുകയിൽ നിന്നാണ് മികച്ച ചിത്രകാരി കൂടിയായ ഈ ബിരുദവിദ്യാർഥിനി നല്ലപാഠമെഴുതിയത്. പരിയാപുരം സെൻ്റ് മേരീസ് ഹയർസെക്കണ്ടറി സ്കൂളിൽ പഠിച്ചിരുന്ന കാലത്ത് വിനീഷയ്ക്കു പ്രോത്സാഹനവും പിന്തുണയുമായി അധ്യാപകരും സുഹൃത്തുക്കളും കൂടെയുണ്ടായിരുന്നു.\n“300 രൂപ തീരെ ചെറുതാണെന്ന് എനിക്കറിയാം. എന്നാലും എനിക്കു ലഭിച്ച സ്നേഹവും കരുതലും ഇത്തിരിയെങ്കിലും ഞാൻ സമൂഹത്തിനു തിരിച്ചു കൊടുക്കേണ്ടേ മാഷേ…” പദ്ധതിയുടെ കോ-ഓർഡിനേറ്റർ മനോജ് വീട്ടുവേലിക്കുന്നേലിനോടുള്ള വിനീഷയുടെ മറുപടി ഇതായിരുന്നു.\nഅങ്ങാടിപ്പുറം തട്ടാരക്കാട് ഓർക്കോട്ടുപറമ്പിൽ ശിവശങ്കരൻ്റെയും അംഗനവാടി അധ്യാപിക സരസ്വതിയുടെയും മകളാണ് വിനീഷ. അച്ഛൻ ലോറി ത്തൊഴിലാളിയാണ്. ജീവിതത്തിൻ്റെ രണ്ടറ്റവും ചേർത്തുവയ്ക്കാൻ കഷ്ടപ്പെടുമ്പോഴും മകളുടെ കുഞ്ഞുനന്മയിൽ അവരുടെ മനസ്സുനിറയുന്നു.\nകുതിരാൻ തുരങ്കം ആഗസ്റ്റ് ഒന്നിന് ഒരു ടണൽ തുറക്കും\n‘അമിതമായ മരുന്നുപയോഗം ബ്ലാക്ക് ഫംഗസ് ബാധ പോലുള്ള പ്രശ്നങ്ങള് സൃഷ്ടിക്കും’


പ്രചാരണത്തിനിടെ കുഴഞ്ഞുവീണ ബിജെപി സ്ഥാനാര്‍ഥി അന്തരിച്ചു - ഇ വാർത്ത | evartha\nപ്രചാരണത്തിനിടെ കുഴഞ്ഞുവീണ ബിജെപി സ്ഥാനാര്‍ഥി അന്തരിച്ചു\nബെംഗളൂരു: കര്‍ണാടക നിയമസഭാ തിരഞ്ഞെടുപ്പിലെ ബിജെപി സ്ഥാനാര്‍ഥിയും എംഎല്‍എയുമായ ബി.എന്.വിജയകുമാര് (59) അന്തരിച്ചു. ഹൃദയാഘാതത്തെ തുടര്‍ന്ന് സര്‍ക്കാര് ആശുപത്രിയില് പുലര്‍ച്ചെയാണ് അന്ത്യം. ബെംഗളൂരുവിലെ ജയനഗറില് തിരഞ്ഞെടുപ്പു റാലിക്കിടെ കുഴഞ്ഞുവീണ വിജയകുമാറിനെ വ്യാഴാഴ്ച രാത്രിയാണ് ആശുപത്രിയില് പ്രവേശിപ്പിച്ചത്.\nജയനഗറില്‍നിന്നു രണ്ടു തവണ എംഎല്‍എ സ്ഥാനത്തേക്കു തിരഞ്ഞെടുക്കപ്പെട്ടയാളാണ് വിജയകുമാര്. മുഖ്യമന്ത്രി സിദ്ധരാമയ്യ, മുന് മുഖ്യമന്ത്രി ബി.എസ്.യെഡിയൂരപ്പ തുടങ്ങിയവര് അനുശോചിച്ചു. വരുന്ന 12നാണു നിയമസഭാ തിരഞ്ഞെടുപ്പ്.


ഗ്രാസ് റൂട്ടോ, വിഐപിയോ?, വിയറ്റ്നാമിൽ നിന്ന് യുകെയിലേക്ക് മരണം വഴി!\nVietnam, First Published 29, Oct 2019, 2:57 PM IST\n"പോയിരിക്കുന്നത് ഗ്രാസ് റൂട്ട് വഴിയണേൽ അവൻ മരിച്ചിട്ടുണ്ടാകും. ഉറപ്പാ..! രക്ഷപ്പെടാനുള്ള സാധ്യത ഒരു ശതമാനം മാത്രമാണ് . വിഐപി റൂട്ടാണ് സുരക്ഷിതം. പക്ഷേ കാശുകൂടുതലാണ്."\nവിയറ്റ്നാമിൽ നിന്ന് ഒരാൾ യുകെയിലേക്കെന്നും പറഞ്ഞ് കച്ചമുറുക്കി ഇറങ്ങിപ്പുറപ്പെടുമ്പോൾ, വീട്ടുകാർ ചോദിക്കുന്നൊരു ചോദ്യമുണ്ട്. 'വിഐപി' വഴിയാണോ പോവുന്നെ, അതോ 'ഗ്രാസ്' വഴിയോ? ആ ചോദ്യത്തിന്റെ ഉത്തരത്തിൽ പോകുന്നയാളിന്റെ ഭാവി തന്നെ ഒളിഞ്ഞിരിപ്പുണ്ട്. കാരണം, ഒന്ന് ഒരു റോസാപ്പൂ കൈവെള്ളയിൽ വെച്ചുകൊണ്ടുപോകുന്നത്ര സുരക്ഷിതവും സുഖദവുമാണെങ്കിൽ, രണ്ടാമത്തേത് കുപ്പിച്ചില്ലിമേൽ കൂടിയുള്ള നടത്തമാണ്. ഒന്നാമത്തെ വഴി, ചെന്നെത്തുന്ന പറുദീസയോളം തന്നെ സുരക്ഷിതമാണെങ്കിൽ, രണ്ടാമത്തെ വഴിയിലൂടെ പോയാൽ മരണം സുനിശ്ചിതമാണ്.\nമനുഷ്യക്കടത്തുകാരുടെ കയ്യിൽ എല്ലാ സാമ്പത്തികനിലവാരത്തിലുള്ളവർക്കുള്ള പാക്കേജുകളുണ്ട്. കാര്യങ്ങളുടെ കിടപ്പുവശം അവർ ആദ്യമേ തന്നെ വെട്ടിത്തുറന്നു പറയുകയും ചെയ്യും. വിഐപി റൂട്ടിന് കാശ് നാലിരട്ടിയെങ്കിലും ചെലവാകും ഗ്രാസ് റൂട്ടിന്റെ. എന്നാൽ വിഐപി റൂട്ടിൽ പോകുന്നയാളിന്റെ രോമത്തിനുപോലും ഇളക്കം തട്ടില്ല എന്ന് കൊണ്ടുപോകുന്നവർ ഉറപ്പുകൊടുക്കും. കാശില്ല കയ്യിൽ, ഗ്രാസ് റൂട്ട് മതി എന്ന് പറഞ്ഞു വരുന്നവരോട് സ്നേക്ക് ഹെഡ്‌സ് ആദ്യമേ തന്നെ പറയും, പോകുന്ന വഴിയിൽ ഒരിത്തിരി കഷ്ടപ്പാടൊക്കെ അനുഭവിക്കേണ്ടി വരും. യാത്ര ഏറെ ദുഷ്കരമാകും. ഒന്നോ രണ്ടോ ദിവസം ചിലപ്പോൾ ഭക്ഷണം പോലും കിട്ടിയില്ലെന്നു വരും. അതിനൊക്കെ സമ്മതമുണ്ടെങ്കിൽ ഇറങ്ങിപ്പുറപ്പെട്ടാൽ മതി എന്ന്.\nപക്ഷേ, നാട്ടിൽ ചെയ്യുന്ന ജോലിക്ക് ലഭിക്കുന്ന കൂലി മറ്റുരാജ്യങ്ങളിൽ ഉള്ളതിനേക്കാൾ കുറവാണ്. കുടുംബാംഗങ്ങളെ മുഴുവൻ പോറ്റാൻ ചിലപ്പോൾ ഒരാൾ ജോലിചെയ്തുകിട്ടുന്ന പണം തികഞ്ഞെന്നു വരില്ല. എന്നാൽ, കൂലിയിലെ കുറവിന് ആനുപാതികമായി ജീവിതച്ചെലവിൽ കാര്യമായ കുറവൊന്നുമില്ല. ജീവിതത്തിന്റെ എല്ലാ ഘട്ടങ്ങളിലും സർക്കാരിന്റെയും പാർട്ടിയുടെയും നിയന്ത്രണങ്ങൾ നിലവിലുള്ള രാജ്യത്ത് ഉദ്യോഗസ്ഥരുടെ അഴിമതിയും സർവ്വവ്യാപിയാണ്. അതിൽ നിന്നൊക്കെ രക്ഷപ്പെട്ടോടാനുള്ള പരാക്രമത്തിനിടെ എന്ത് ദുരിതവും സഹിക്കാനുളള മാനസികാവസ്ഥ അവർക്ക് കൈവരും.ഇങ്ങനെ വരുന്നവർക്കൊന്നും തന്നെ ആഡംബരജീവിതത്തെപ്പറ്റിയുള്ള സ്വപ്നങ്ങളൊന്നും കാണില്ല. തങ്ങളെ ആശ്രയിച്ചു ജീവിക്കുന്നവർക്ക് അടിസ്ഥാനപരമായ ജീവിതസൗകര്യങ്ങൾ ഒരുക്കാൻ ജനിച്ചുവളർന്ന നാട്ടിൽ സാധിക്കില്ല എന്ന തോന്നൽ ബലപ്പെടുമ്പോഴാണ് അവർ ഇത്തരത്തിലുള്ള പലായനങ്ങൾക്കും, കുടിയേറ്റ ജീവിതങ്ങൾക്കും മനസ്സിനെ പാകപ്പെടുത്തി, ഇറങ്ങിപ്പുറപ്പെടുന്നത്.\nങ്ഗുയെൻ ഡിൻ ഗിയ എന്ന വിയറ്റ്‌നാംകാരന് സ്വന്തം മകൻ ഇപ്പോൾ എവിടെയാണുള്ളത് എന്നറിയില്ല. എസ്സെക്സിൽ നിന്ന് കണ്ടെടുത്ത മൃതദേഹങ്ങളിൽ ഒന്ന് മകൻ ങ്ഗുയെൻ ഡിൻ ലോഞ്ചിന്റെതാണ് എന്ന് പലരും ങ്ഗുയെനോട് പറയുന്നുണ്ട്. മകൻ ജോലിയന്വേഷിച്ച് വീട്ടിൽ നിന്ന് പുറപ്പെട്ടിട്ട് നാളേറെയായി എന്ന് ങ്ഗുയെൻ സമ്മതിക്കുന്നു. അവനിപ്പോൾ എവിടെയാണെന്ന് അദ്ദേഹത്തിനറിയില്ല. പക്ഷേ, ഒരു കാര്യത്തിൽ മാത്രം തികഞ്ഞ ഉറപ്പ് അദ്ദേഹത്തിനുണ്ട്. അത് അദ്ദേഹം ഇടയ്ക്കിടെ പറയുന്നുമുണ്ട്, "അവൻ പോയിരിക്കുന്നത് ഗ്രാസ് റൂട്ട് വഴിയണേൽ അവൻ മരിച്ചിട്ടുണ്ടാകും. ഉറപ്പാ! രക്ഷപ്പെടാനുള്ള സാധ്യത ഒരു ശതമാനം മാത്രമാണ്. വിഐപി റൂട്ടാണ് സുരക്ഷിതം. പക്ഷേ കാശുകൂടുതലാണ്. അത് വഴി പോയിരുന്നേൽ ഇപ്പോൾ അവൻ യുകെയിൽ എത്തിയിരുന്നേനെ.." ങ്ഗുയെൻ ഡിൻ പറഞ്ഞു.\nവിയറ്റ്‌നാമിൽ നിന്ന് യുകെയിലേക്ക് അനധികൃതമാർഗ്ഗങ്ങളിൽ കടക്കുന്നവരിൽ, വേണ്ടത്ര പണമോ, ബന്ധങ്ങളോ ഇല്ലാത്തവർ പലരും തൊഴിലെടുക്കുന്നത് യുകെയിലെ അനധികൃത കഞ്ചാവ് തോട്ടങ്ങളിലാണ് എന്നതുകൂടിയാണ്, കാശില്ലാത്തവന്റെ റൂട്ടിന് 'ഗ്രാസ് റൂട്ട്' എന്ന പേരുവരാൻ കാരണം. വിയറ്റ്‌നാമിൽ നിന്ന് ചൈന, ചൈനയിൽ നിന്ന് റഷ്യ, അവിടെ നിന്ന് ഉക്രെയിൻ, ലാത്‌വിയ അങ്ങനെ കരമാർഗമുള്ള യാത്രയാണ്. കാറിലും, പലപ്പോഴും കാട്ടിനുള്ളിലൂടെയും, മഞ്ഞുവീണുകിടക്കുന്ന മലയിടുക്കുകളിലൂടെയും ഒക്കെയുള്ള കരസഞ്ചാരം യുകെയിൽ എത്തുമ്പോൾ മാസങ്ങൾ കഴിയും.\nദിവസങ്ങൾ മാത്രമാണ് വിഐപി റൂട്ടിന്റെ ദൈർഘ്യം. അതിൽ മിക്കവാറും പോകുന്നവർക്ക് ഒരു വ്യാജപാസ്പോർട്ട് കൊടുക്കും. യൂറോപ്യൻ രാജ്യങ്ങളിൽ ഏതിലെങ്കിലും ഫ്‌ളൈറ്റിൽ ചെന്നിറങ്ങി അവിടെ നിന്ന് കരമാർഗം യുകെയിലേക്ക് കയറും. 3000 പൗണ്ടാണ് ഗ്രാസ് റൂട്ടിന്റെ ചെലവെങ്കിൽ, വിഐപി റൂട്ടിന് ചുരുങ്ങിയത് 11,000 പൗണ്ടെങ്കിലും ചെലവുണ്ട്.\nഅനധികൃതമായി കുടിയേറി, സർക്കാരിന്റെ കണ്ണുവെട്ടിച്ച് പാശ്ചാത്യ രാജ്യങ്ങളിലെത്തിപ്പെട്ട് ഗവണ്മെന്റിന്റെ കണ്ണുവെട്ടിച്ച് അവിടെ പാർക്കുന്നവർ നിരവധിയുണ്ട്. അങ്ങനെ വരുന്നവർ നഗരങ്ങളുടെ തിരക്കിൽ അദൃശ്യനായി കഴിഞ്ഞുകൂടുകയാണ് പതിവ്. റെസ്റ്റോറന്റുകളുടെ അടുക്കളകളിലും, കൃഷിയിടങ്ങളിലും, എന്തിന് കഞ്ചാവ് തോട്ടങ്ങളിൽ വരെ അവർ ഇത്തരത്തിൽ പണിയെടുക്കുന്നു. സ്ത്രീകൾ സലൂണുകളിലും, മസാജിങ് സെന്ററുകളിലും, വേശ്യാലയങ്ങളിലും പണമുണ്ടാക്കാനുള്ള വഴികണ്ടെത്തുന്നു. ചിലർ വീടുകളിൽ ജോലിക്ക് നില്കുന്നു. അങ്ങനെ കഠിനമായി അദ്ധ്വാനിച്ച് കയ്യിൽ വരുന്ന കാശ് നാട്ടിൽ കുടുംബത്തിന് അയച്ചുകൊടുക്കുന്നു. അവരെ പതുക്കെപ്പതുക്കെ തങ്ങൾ വന്ന വഴിയേ തന്നെ ഇങ്ങോട്ടെത്തിക്കാൻ ശ്രമിക്കുന്നു. കുറേക്കാലം കഴിയുമ്പോൾ എങ്ങനെയെങ്കിലും ഇവിടത്തെ പൗരത്വം നേടാൻ ശ്രമിക്കുന്നു. ചിലർ വിജയിക്കുന്നു, ചിലർ തിരികെ നാടുകടത്തപ്പെടുന്നു, അവർ വീണ്ടും അനധികൃത മനുഷ്യക്കടത്തുമാഫിയകൾക്ക് പണം നൽകി തിരികെ പ്രവേശിക്കാൻ നോക്കുന്നു.\nഇത് വർഷങ്ങളായി ഇവിടെ നടന്നുപോരുന്ന ഒരു പ്രക്രിയയാണ്. ഒരാളുമറിയാതെ, എന്നാൽ, അറിയേണ്ടവർ ആനുകൂല്യങ്ങൾ പറ്റി, കണ്ണടച്ചുകൊടുത്തുകൊണ്ട്, നടന്നുപോകുന്ന ഈ അനധികൃത മനുഷ്യക്കടത്തിനിടെ ഇപ്പോൾ യുകെയിലെ എസ്സെക്സിൽ സംഭവിച്ചതുപോലുള്ള ഒരു കൂട്ടമരണം സംഭവിക്കുമ്പോൾ അതിലേക്ക് മാധ്യമശ്രദ്ധ വരുന്നു എന്നുമാത്രം. മകൻ വിഐപി റൂട്ടിൽ പോകും എന്ന് പറഞ്ഞാണ് വീട്ടിൽ നിന്നിറങ്ങിയതെന്ന് ങ്ഗുയെൻ ഡിൻ പറയുന്നു. പിന്നെങ്ങനെ അവൻ ഈ ഗ്രാസ് റൂട്ടുകാരുടെ കയ്യിൽ ചെന്നുപെട്ടു എന്നറിയുന്ന് മകന്റെ വിധിയോർത്ത് വിലപിക്കുന്ന ആ അച്ഛൻ പറയുന്നു.\nroute to uk


കൊവിഡ് വാക്സിന് സര്‍ട്ടിഫിക്കറ്റില് നിന്ന് നരേന്ദ്രമോദിയുടെ ചിത്രം നീക്കി ഛത്തീസ്ഗഡ്\nകൊവിഡ് വാക്സിന് സര്‍ട്ടിഫിക്കറ്റില് നിന്ന് പ്രധാനമന്ത്രി നരേന്ദ്രമോദിയുടെ ചിത്രം നീക്കി ഛത്തീസ്ഗഡ്. കേന്ദ്രത്തില് നിന്ന് വാക്സിന് ലഭിക്കാതായതിന് പിന്നാലെയാണ് തീരുമാനം.18 മുതല് 44 വയസുവരെ പ്രായമുള്ളവരിലെ വാക്സിന് വിതരണത്തിന് സംസ്ഥാന സര്‍ക്കാരണ് പണം ചെലവിടുന്നത്. 45 വയസിന് മുകളിലുള്ളവർക്ക് മാത്രമേ വാക്സിൻ നല്‍കൂവെന്നാണ് കേന്ദ്രസര്‍ക്കാര് വ്യക്തമാക്കിയതെന്ന് ഛത്തീസ്ഗഡ് ആരോഗ്യമന്ത്രി ടിഎസ് സിംഗ് ഡിയോ എഎന്‍ഐയോട് വിശദമാക്കി.\nപ്രധാനമന്ത്രിക്ക് പകരം മുഖ്യമന്ത്രി ഭൂപേഷ് ഭാഗലിന്‍റെ ചിത്രമാണ് വാക്സിന് സര്‍ട്ടിഫിക്കറ്റില് ഉള്‍പ്പെടുത്തിയിരിക്കുന്നത്. വാക്സിന് വിതരണത്തില് നിന്ന് കേന്ദ്രം പിന്മാറിയ സാഹചര്യത്തിലാണ് പ്രധാനമന്ത്രിയുടെ ചിത്രം മാറ്റുന്നതെന്നും ആരോഗ്യമന്ത്രി വ്യക്തമാക്കി.\nസംസ്ഥാന സര്‍ക്കാരിന്‍റെ വാക്സിന് വിതരണത്തിന് മുഖ്യമന്ത്രിയുടെ ചിത്രം ഉപയോഗിക്കുന്നതില് ആര്‍ക്കും എതിര്‍പ്പുണ്ടാകേണ്ട കാര്യമില്ലെന്നും 45വയസിന് മുകളിലുള്ളവരിലെ വാക്സിന് സര്‍ട്ടിഫിക്കറ്റില് പ്രധാനമന്ത്രിയുടെ ചിത്രമാകും ഉപയോഗിക്കുകയെന്നും സിംഗ് ഡിയോ കൂട്ടിച്ചേര്‍ത്തു.


സോളാറുകൊണ്ട് പ്രവര്‍ത്തിക്കുന്ന ഇസ്തിരി വണ്ടി നിര്‍മിച്ച് താരമായ ഒമ്പതാം ക്ലാസ്സുകാരി -\nHome Gallery സോളാറുകൊണ്ട് പ്രവര്‍ത്തിക്കുന്ന ഇസ്തിരി വണ്ടി നിര്‍മിച്ച് താരമായ ഒമ്പതാം ക്ലാസ്സുകാരി\nസോളാറുകൊണ്ട് പ്രവര്‍ത്തിക്കുന്ന ഇസ്തിരി വണ്ടി നിര്‍മിച്ച് താരമായ ഒമ്പതാം ക്ലാസ്സുകാരി\nസോളാര് പാനലുള്ള ഇസ്തിരിവണ്ടി നിര്‍മിച്ച് താരമായി മാറിയിരിക്കുകയാണ് ഒരു ഒമ്പതാം ക്ലാസ്സുകാരി. വിനിഷ ഉമാശങ്കര് എന്നാണ് ഈ മിടുക്കിയുടെ പേര്. തിരുവണ്ണാമല സ്വദേശിനിയാണ് ഈ മിടുക്കി. പരിസ്ഥിതി സൗഹാര്‍ദ്ദപരമായ ഈ കണ്ടെത്തലിന് എട്ട് ലക്ഷം രൂപയുടെ പുരസ്‌കാരവും വിനിഷയെ തേടിയെത്തിയിട്ടുണ്ട്.\nചില്‍ഡ്രന്‍സ് ക്ലൈമറ്റ് പ്രൈസ് ആണ് വിനിഷയ്ക്ക് ലഭിച്ചിരിക്കുന്നത്. സ്വീഡന് ആസ്ഥാനമായി പ്രവര്‍ത്തിക്കുന്ന ചില്‍ഡ്രന്‍സ് ക്ലൈമറ്റ് ഫൗണ്ടേഷനാണ് പുരസ്‌കാരം നല്‍കുന്നത്. തികച്ചും പ്രകൃതിയോട് ഇണങ്ങി നില്‍ക്കുന്നതാണ് വിനിഷ രൂപകല്‍പന ചെയ്ത മൊബൈല് ഇസ്തിരിവണ്ടി.\nഇന്ത്യയുടെ പല ഇടങ്ങളിലായി നിരവധിയാണ് ഇസ്തിരി വണ്ടികള്. മിക്കവയും കരി ഉപോയോഗിച്ച് പ്രവര്‍ത്തിക്കുന്നു. എന്നാല് ഉപയോഗശേഷം ഈ കരികള് ഉപേക്ഷിക്കാറാണ് പതിവ്. മണ്ണിലുപേക്ഷിക്കുന്ന കരികള് കുറയ്ക്കാന് എന്തു ചെയ്യാം എന്ന ആശയത്തില് നിന്നുമാണ് വിനിഷ ഉമാശങ്കര് സോളാര് ഉപയോഗിച്ച് പ്രവര്‍ത്തിക്കുന്ന ഇസ്തിരി വണ്ടി എന്ന ആശയത്തിലെത്തിച്ചേര്‍ന്നത്.\nവിനിഷ രൂപകല്‍പന ചെയ്ത ഇസ്തിരി വണ്ടിയുടെ മുകള്‍ഭാഗത്ത് സോളാര്‍പാനല് ഘടിപ്പിച്ചിരിക്കുന്നു. ഇതിനെ ഒരു 100h ബാറ്ററിയുമായി ബന്ധിപ്പിച്ചിച്ചുണ്ട്. അഞ്ച് മണിക്കൂര് വെയില് കിട്ടിയാല് ആറ് മണിക്കൂറിലധികം ഇസ്തിരിയിടാന് സാധിക്കും.\nStory highlights: Solar ironing cart by 9th standard student


താങ്കളെ ക്ഷണിക്കുന്നു - Isha Foundation - Official Malayalam Blog\nതാൻ ആരെന്ന അന്തിമമായ ചോദ്യത്തിന് ഉത്തരം കണ്ടെത്തുവാൻ ഉള്ള ശാസ്ത്രീയമായ മാർഗമാണ് അദ്ദേഹം അവതരിപ്പിച്ചത്. വിവിധ തലങ്ങൾ ഉള്‍പ്പെടുത്തിയതുകൊണ്ട് അതൊരു സംഘടിത പരിണാമമായി തീർന്നു – ആന്തരീക സ്വാസ്ഥ്യത്തിനുള്ള ഒരു ശാസ്ത്രമായി വളർന്നു. അദ്ദേഹം നൂറ്റിപന്ത്രണ്ടു് അടിസ്ഥാന മാർഗങ്ങളാണ് നൽകിയത്. അതിൽനിന്നും പലേ സംയോഗങ്ങളും മാറ്റങ്ങളും ഇന്ന് സംഭവിച്ചിട്ടുണ്ട്. ഇതിനു മുൻപോ ഇതിനു ശേഷമോ ഒരാളും ഇത്രയും വിശദമായി, സുതാര്യമായി ഇതിനെകുറിച്ച് സംസാരിച്ചിട്ടില്ല. ഇതിനാലാണ് നാം അദ്ദേഹത്തെ വിലമതിക്കുന്നത്.\nഅതിജീവനത്തിനുള്ള ത്വര കൂടുതലാണെങ്കിലും ആ സംസ്കാരത്തിൽ അറിവ് നേടുവാനുള്ള മോഹവും മനുഷ്യരിൽ ഉണ്ടായിരുന്നു. അദ്ദേഹം ആദ്യം പ്രത്യക്ഷപ്പെട്ടപ്പോൾ, സപ്തർഷികളുൾപ്പടെ അനേകം ആളുകൾ ജിജ്ഞാസ മൂലമാണ് അദ്ദേഹത്തിന്റെ അടുത്തു വന്നത്. അറിവ് സമ്പാദനത്തിന്‍റെ ഒരു ചരിത്രം ഇല്ലാതിരുന്നെങ്കിൽ ആരും അവിടെ എത്തിച്ചേരുകയിലായിരുന്നു. “ഞങ്ങൾക്കറിയാത്തതെന്തോ നിങ്ങള്‍ക്കറിയാമെന്നു തോന്നുന്നു” എന്ന അവരുടെ വാക്കുകൾ കാണിക്കുന്നത് അവർക്ക് അറിവ് നേടുന്നതിനെക്കുറിച്ച് അറിയാമായിരുന്നു എന്നാണ്.\nഞങ്ങൾക്കറിയാത്തതെന്തോ നിങ്ങള്‍ക്കറിയാമെന്നു തോന്നുന്നു” എന്ന അവരുടെ വാക്കുകൾ കാണിക്കുന്നത് അവർക്ക് അറിവ് നേടുന്നതിനെക്കുറിച്ച് അറിയാമായിരുന്നു എന്നാണ്.


അധിക പോളിംഗ് ബൂത്ത്: ഇലക്ഷന് കമ്മീഷന് മാര്‍ഗനിര്‍ദ്ദേശം നല്‍കി – Nerariyan | News\nകേരളത്തില് 15730 അധിക പോളിംഗ് ബൂത്തുകളാണ് സജ്ജമാക്കുക.\nകോവിഡിന്റെ സാഹചര്യത്തില് നിയമസഭാ തിരഞ്ഞെടുപ്പിനായി സംസ്ഥാനത്ത് അധിക പോളിംഗ് ബൂത്തുകള് ഒരുക്കുന്നത് സംബന്ധിച്ച് ഇലക്ഷന് കമ്മീഷന് മാര്‍ഗനിര്‍ദ്ദേശം നല്‍കിയതായി മുഖ്യതിരഞ്ഞെടുപ്പ് ഓഫീസര് ടിക്കാറാം മീണ പറഞ്ഞു.\nകേരളത്തില് 15730 അധിക പോളിംഗ് ബൂത്തുകളാണ് സജ്ജമാക്കുക. സംസ്ഥാനത്ത് അധിക പോളിംഗ് ബൂത്തുകള് ഉള്‍പ്പെടെ 40771 ബൂത്തുകളാണുണ്ടാവുക. നിലവില് പോളിംഗ് ബൂത്തുകളുള്ള കെട്ടിടങ്ങളില് തന്നെ അധിക ബൂത്ത് സജ്ജീകരിക്കുന്നതിനാണ് ആദ്യ പരിഗണന. അതിനുള്ള സാഹചര്യമില്ലെങ്കില് അതേ വളപ്പില് തന്നെ ബൂത്ത് ഒരുക്കണം.\nഇതിനായി താത്ക്കാലിക കെട്ടിടം സജ്ജീകരിക്കാം. പോളിംഗ് ബൂത്ത് സ്ഥിതി ചെയ്യുന്ന കെട്ടിട വളപ്പില് ഇതിനാവശ്യമായ സ്ഥലം ഇല്ലെങ്കില് 200 മീറ്റര് ചുറ്റളവില് താത്ക്കാലിക ബൂത്ത് സജ്ജീകരിക്കാമെന്ന് നിര്‍ദ്ദേശിച്ചിട്ടുണ്ട്.\nതാത്ക്കാലിക സജ്ജീകരണം ഒരുക്കുമ്പോള് സര്‍ക്കാര് കെട്ടിടങ്ങള്‍ക്ക് പ്രഥമ പരിഗണന നല്‍കണം. സര്‍ക്കാര് കെട്ടിടം 200 മീറ്റര് ചുറ്റളവില് ലഭ്യമല്ലെങ്കില് സ്വകാര്യ കെട്ടിടം ഇതിനായി ഏറ്റെടുക്കാം.\nഎന്നാല് ഈ കെട്ടിടങ്ങള്‍ക്ക് രാഷ്ട്രീയ ബന്ധം ഇല്ലെന്ന് ജില്ലാ കളക്ടര്‍മാര് ഉറപ്പാക്കണം. അധിക പോളിംഗ് ബൂത്തുകള് ഒരുക്കുന്നതിന് മുമ്പ് ജില്ലാ കളക്ടര്‍മാര് രാഷ്ട്രീയ കക്ഷി പ്രതിനിധികളുമായി ഈ വിഷയം ചര്‍ച്ച ചെയ്ത് സമ്മതം വാങ്ങണം.\nഅധിക ബൂത്തുകള് ഒരുക്കുന്നതിനെക്കുറിച്ച് വിപുലമായ പ്രചാരണവും ജനങ്ങള്‍ക്കിടയില് നടത്തണം. പോളിംഗ് ബൂത്തിനായി താത്ക്കാലിക സജ്ജീകരണം ഒരുക്കുന്നതിനുള്ള ഡിസൈന് കേന്ദ്ര തിരഞ്ഞെടുപ്പ് കമ്മീഷന് നല്‍കിയിട്ടുണ്ട്.\nഇത് ജില്ലാ കളക്ടര്‍മാര്‍ക്ക് നല്‍കുമെന്ന് മുഖ്യതിരഞ്ഞെടുപ്പ് ഓഫീസര് അറിയിച്ചു. അധിക ബൂത്തുകള് സംബന്ധിച്ച റിപ്പോര്‍ട്ട് ഒരാഴ്ചയ്ക്കുള്ളില് നല്‍കാന് ജില്ലാ കളക്ടമാരോട് നിര്‍ദ്ദേശിച്ചിട്ടുണ്ട്. റാമ്പുകള്, വെളിച്ചം, കുടിവെള്ളം, ഫര്‍ണിച്ചറുകള് എന്നിവ ഈ ബൂത്തുകളിലും ഉണ്ടായിരിക്കണം.


Metro Vaartha - 'കന്യാചർമ്മം എന്ന വാക്ക് തന്നെ തെറ്റാണ്' യുവ വനിതാ ഡോക്റ്ററുടെ കുറിപ്പ് വൈറലാകുന്നു\nFebruary 2020 - 9:50 pm IST\nകന്യാചർമ്മം ഉണ്ടെങ്കിൽ കന്യകയാകാം. പക്ഷെ ഇല്ലെന്ന് കരുതി കന്യകയല്ല എന്നു പറയുവാൻ പറ്റുമോ? ഇത് കാരണം ജീവിതം തന്നെ നശിച്ച പോയ പെണ്കുട്ടികൾ ഉണ്ട്.\nകന്യക അല്ലെങ്കിൽ തന്നെ എന്ത് തേങ്ങയാണ് ഒരു പെണ്ണിന് നഷ്ടപ്പെടാൻ. ഒന്നുമില്ല. നഷ്ടപ്പെടുന്നത് ആ വിഡ്ഢികൾക്കാണ്.\nവിദ്യാസമ്പന്നരുടെ ഇടയിൽ പോലും സെക്സിനെ സംബന്ധിച്ച് തെറ്റിദ്ധാരണ വച്ച് പുലർത്തുന്നവർ നമ്മുടെ സമൂഹത്തിൽ കുറവല്ല. ഇതിലൂടെ നിരവധി കുടുംബബന്ധങ്ങൾക്ക് വിള്ളൽ വീഴുന്നതിനും ഇടയാക്കുന്നു. അത്തരത്തിൽ നിരവധിയാളുകൾ തെറ്റിദ്ധാരണ വച്ച് പുലർത്തുന്ന ഒരു കാര്യമാണ് സ്ത്രീകളിലെ കന്യാചർമം. ഇതു സംബന്ധിച്ച പൊതുധാരണകളെ തിരുത്തിക്കുറിക്കുന്ന യുവ വനിതാ ഡോക്റ്ററായ ഷിനു ശ്യാമളന്‍റെ കുറിപ്പ് സോഷ്യൽ മീഡിയയിൽ വൈറലാകുകയാണ്.\nകന്യാചർമ്മം എന്ന വാക്ക് തന്നെ തെറ്റാണ് എന്നാണ് എന്റെ അഭിപ്രായം. പെണ്കുട്ടികൾക്ക് എല്ലാർക്കും ആദ്യമായി ശരീരിക ബന്ധത്തിലേർപ്പെടുമ്പോൾ ബ്ലീഡിങ് ഉണ്ടാകില്ല. ഇപ്പോഴും മറിച്ചു ചിന്തിക്കുന്ന പുരുഷന്മാർ നമ്മുടെയിടയിൽ ഉണ്ട്.\nജീവിതത്തിൽ ഇന്നേവരെ ശാരീരിക ബന്ധത്തിലേർപ്പെടുമ്പോൾ എനിക്ക് ബ്ലീഡിംഗ് ഉണ്ടായിട്ടില്ല. എന്റെ കന്യാചർമ്മം എവിടെ പോയോ എന്തോ. ഡാൻസ് ചെയ്യുന്നവർ, സ്പോർട്സ് ചെയ്യുന്നവർ, ജിമ്മിൽ പോകുന്നവർ തുടങ്ങിയവരിൽ ബ്ലീഡിങ് ഉണ്ടാകണം എന്നില്ല. ഇതൊന്നും ചെയ്യാത്തവരും ബ്ലീഡ് ചെയ്യണം എന്നില്ല.\nആദ്യ തവണ സെക്സ് ചെയ്യുമ്പോൾ ബ്ലഡ് വന്നില്ലാത്തത് കൊണ്ട് "അവൾ പോക്ക് കേസാണ്" എന്നു കേട്ടിട്ടുള്ളവർ ഉണ്ട്. തുറന്ന് പറയട്ടെ, ആ പെണ്കുട്ടികൾ അല്ല, അങ്ങനെ പറഞ്ഞു നടക്കുന്ന ആണ്കുട്ടികളാണ് ശെരിക്കും വിഡ്ഢികൾ. സയൻസിന്റെ abcd അറിയാതെ പെണ്കുട്ടികളെ കൂട്ടം കൂടിയിരുന്നു വേശ്യകളാക്കുന്ന ചില ആണ്കുട്ടികൾ.\nകട്ടിലിൽ ആദ്യരാത്രിയിൽ വെള്ള നിറത്തിലുള്ള ബെഡ് ഷീറ്റ് വിരിക്കുന്ന വിദ്വാൻമാരുമുണ്ട്. എന്തിനെന്നോ? ഭാര്യയുടെ കന്യാചർമ്മം പൊട്ടി രക്തം വന്നോ എന്നറിയാൻ. ബെഡിൽ വെള്ള ഷീറ്റ് വിരിക്കുന്നതിലും ഭേദം മൂക്കിൽ2പഞ്ഞിയും വെച്ചു മുകളിൽ ഷീറ്റ് വിരിച്ചു6അടി മണ്ണിൽ കിടക്കുന്നതാണ്. ഒരു പെണ്ണിന്റെ ജീവിതമെങ്കിലും രക്ഷപ്പെടും.


2 Sep 2017 4:51 PM GMT\nമുന് ഐഎഎസ് ഉദ്യോഗസ്ഥനും ബിജെപി ദേശീയ നിര്‍വാഹക സമിതി അംഗവുമായ അല്‍ഫോന്‍സ് കണ്ണന്താനം കേന്ദ്രമന്ത്രിയാകുമെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. നരേന്ദ്ര മോദി സര്‍ക്കാര് മൂന്നു വര്‍ഷം പൂര്‍ത്തിയാക്കിയതിന് പിന്നാലെ നടക്കുന്ന മന്ത്രിസഭാ പുനഃസംഘടനയിലാണ് ഈ സര്‍ക്കാരില് കേരളത്തിന് ആദ്യ പ്രതിനിധിയെ ലഭിച്ചത്. കണ്ണന്താനം ഉള്‍പ്പെടെ ഒന്‍പത് പുതിയ മന്ത്രിമാര് നാളെ സത്യപ്രതിജ്ഞ ചെയ്യുമെന്നാണ് വിവരം. നാളെ രാവിലെ പത്ത് മണിക്കാണ് സത്യപ്രതിജ്ഞാ ചടങ്ങ് നിശ്ചയിച്ചിരിക്കുന്നത്.\nബീഹാര് ലോകസഭാ എംപി അശ്വനി കുമാര് ചൗബെ, ഉത്തര്‍പ്രദേശ് രാജ്യസഭാ എംപി ശിവ പ്രതാപ് ശുക്ല, മധ്യപ്രദശ് ലോക സഭാ എംപി വീരേന്ദ്രകുമാര്, കര്‍ണാടക ലോകസഭാ എംപി അനന്ത്കുമാര് ഹെഗ്‌ഡേ, ബീഹാര് ലോകസഭാ എംപി രാജ്കുമാര് സിംഗ്, രാജസ്ഥാന് ലോകസഭയില് നിന്ന് ഗജേന്ദ്രസിംഗ് ശെഖാവത്ത്, ഉത്തര് പ്രദേശ്-ലോകസഭയില് നിന്ന് സത്യപാല് സിംഗ്, ഹര്‍ഷദീപ് സിംഗ് പൂരി എന്നിവരാണ്് കണ്ണന്താനത്തെ കൂടാതെ നാളെ കേന്ദ്ര മന്ത്രിമാരായി സത്യപ്രതിജ്ഞ ചെയ്യുന്നതെന്ന് വിവരം.\nകണ്ണന്താനവും ഹര്‍മീത് പൂരിയും ഒഴിച്ച് ബാക്കിയെല്ലാവരും നിലവില് എംപിമാരാണ്. പാര്‍ലമെന്റ് അംഗത്വമില്ലാതെ കേന്ദ്രമന്ത്രിയായാല് ആറ് മാസത്തിനുള്ളില് രാജ്യസഭയിലോ ലോകസഭയിലോ അംഗത്വം നേടണമെന്നാണ് ചട്ടം. ആരെയൊക്കെ മന്ത്രിസഭയില് ഉള്‍പ്പെടുത്തണമെന്നത് സംബന്ധിച്ച ചര്‍ച്ചകള്‍ക്കായി മോദിയും ബിജെപി ദേശീയ അധ്യക്ഷന് അമിത് ഷായും ഡല്‍ഹിയില് കൂടിക്കാഴ്ച നടത്തിയിരുന്നു. ആര്‍എസ്എസ് നേതൃത്വവുമായി നടത്തിയ ചര്‍ച്ചകള്‍ക്കു ശേഷമാണ് അമിത് ഷാ മോദിയെ കാണാനെത്തിയത്.\nനിലവിലെ മന്ത്രിമാരുടെ വകുപ്പുമാറ്റവും ഉണ്ടായേക്കുമെന്ന് അഭ്യൂഹങ്ങളുണ്ട്. മന്ത്രിസഭാ പുനഃസംഘടനയ്ക്ക് മുന്നോടിയായി സഹമന്ത്രിമാരായ രാജീവ് പ്രതാപ് റൂഡി, സഞ്ജയ് കുമാര് ബല്യന്, ഭഗന് സിങ് കുലസ്‌തെ, മഹേന്ദ്രനാഥ് പാണ്ഡെ എന്നിവര് രാജിവച്ചിരുന്നു.\nAlphonseKanandanam amitshah bjp CentralMinister minisry modi ModiMinistry


ഞാന് കഷ്ടപ്പെട്ടിരുന്ന കാലത്ത് ജെസി ഒരു പരാതിയും പറയാതെ എനിക്കൊപ്പം നിന്നു.... വിവാഹ നിശ്ചയ ദിവസമാണ് ഭാര്യയെ ആദ്യമായി കാണുന്നത്..... - metromatinee.com Lifestyle Entertainment & Sports\nവിവാഹ നിശ്ചയ ദിവസമാണ് താന് ജെസിയെ ആദ്യമായി കാണുന്നതെന്ന് വിജയ് സേതുപതി. വിജയ് സേതുപതി തന്റെ പ്രണയ വിവാഹത്തെ കുറിച്ച് മനസ്സുതുറക്കുകയാണ്. ഏറെ നാളത്തെ പ്രണയത്തിന് ശേഷമാണ് വിജയ് സേതുപതി വിവാഹിതനാകുന്നത്. 23ാം വയസ്സിലായിരുന്നു സേതുപതിയുടെ വിവാഹം..\nപ്രണയിച്ച പെണ്‍കുട്ടിയെ തന്നെ വിജയ് സേതുപതി വിവാഹം കഴിക്കുകയും ചെയ്തു. അഭിനയ ലോകത്തെ പേരും പെരുമയും തേടിവരുന്നതിന് മുമ്പാണ് വിജയ് സേതുപതിയുടെ ജീവത്തിലേയ്ക്ക് ജെസി എത്തുന്നത്. താന് സിനിമയില് കഷ്ടപ്പെടുന്ന കാലത്ത് ഏറ്റവും കൂടുതല് പിന്തുണ നല്‍കി ഒപ്പം നിന്നത് ജെസിയായിരുന്നെന്നും സേതുപതി പറഞ്ഞു. സിനിമയില് കഷ്ടപ്പെടുന്ന കാലത്ത് ജെസി ഒരു പരാതിയും പറഞ്ഞില്ലെന്നും തന്റെ സ്വപ്നം സാക്ഷാത്കരിക്കാനായി ഒപ്പം നിന്നെന്നും അതൊരു വലിയ ഭാഗ്യമായി കരുതുന്നുവെന്നും സേതുപതി പറയുന്നു.\nകുടുംബത്തിന്റെ പിന്തുണയില്ലാതെ തനിക്ക് ഇതൊന്നും സാധിക്കുമെന്ന് തോന്നുന്നില്ലെന്നും തന്റെയൊരു സുഹൃത്ത് വഴിയാണ് താന് ജെസിയെ പരിചയപ്പെടുന്നതെന്നും സേതുപതി പറഞ്ഞു. സുഹൃത്തിനൊപ്പമായിരുന്നു ജെസി ജോലി ചെയ്തിരുന്നതെന്നും എന്നാല് നേരിട്ട് കണ്ടിട്ടില്ലായിരുന്നെന്നും സേതുപതി പറയുന്നു. ഞാന് ദുബായില് ജോലി ചെയ്യുമ്പോള് ജെസിയും ദുബായില് ഉണ്ടായിരുന്നു. ഓണ്‍ലൈന് ചാറ്റിങ്ങിലൂടെയാണ് പരസ്പരം അടുത്തത്. ജെസി മലയാളിയാണ്. കൊല്ലമാണ് അവരുടെ സ്വദേശം. പക്ഷേ വളര്‍ന്നത് ചെന്നൈയിലാണ്.\nപ്രണയം വീട്ടില് തുറന്ന് പറഞ്ഞപ്പോള് കുറച്ച് പ്രശ്നങ്ങളൊക്കെ ഉണ്ടായെന്നും എന്നാല് അവസാനം വീട്ടുകാര് ഞങ്ങളെ അംഗീകരിച്ചെന്നും സേതുപതി പറയുന്നു. വിവാഹനിശ്ചയത്തിന്റെ അന്നാണ് താന് അവളെ ആദ്യമായി കാണുന്നതെന്നും വിജയ് സേതുപതി വ്യക്തമാക്കി.\nVijay Sethupathi about his wife


ഇനി കൊച്ചീന്ന് ജിദ്ദയിലേക്ക് നേരിട്ട് പറക്കാം; പുതിയ സര്‍വ്വീസുമായി ഇന്‍ഡിഗോ: IndiGo introduces direct connection from Kochi to Jeddah\nകൊച്ചി-ജിദ്ദ സര്‍വ്വീസ് സെപ്തംബര് 16 മുതല് ആരംഭിക്കും.\nUpdated: July 30, 2019 10:39:27 am\nകൊച്ചി: ജിദ്ദയിലേക്ക് കൊച്ചിയില് നിന്നും പുതിയ സര്‍വ്വീസുമായി ഇന്‍ഡിഗോ എയര്‍ലൈന്. കൊച്ചിയേയും ജിദ്ദയേയും പരസ്പരം ബന്ധിപ്പിക്കുന്നതാണ് സര്‍വ്വീസ്. ഡല്‍ഹി-ജിദ്ദ സര്‍വ്വീസിന് ശേഷം ഇന്‍ഡിഗോ അവതരിപ്പിക്കുന്ന ജിദ്ദയിലേക്കുള്ള സര്‍വ്വീസാണിത്. ജൂണ് അഞ്ചിനായിരുന്നു ഡല്‍ഹി-ജിദ്ദ സര്‍വ്വീസ് ആരംഭിച്ചത്.\nകൊച്ചി-ജിദ്ദ സര്‍വ്വീസ് സെപ്തംബര് 16 മുതല് ആരംഭിക്കും. രാവിലെ ആറരയ്ക്കാണ് കൊച്ചിയില് നിന്നുള്ള വിമാനം പറന്നുയരുക. ഉച്ചയ്ക്ക് ഒന്നേ പത്തിന് ജിദ്ദയില് നിന്നും കൊച്ചിയിലേക്ക് തിരിച്ചു പറക്കും. ടിക്കറ്റ് ബുക്കിങ് ആരംഭിച്ചിട്ടുണ്ട്.\n”ഹജ്ജ് അടക്കമുള്ള കാരണങ്ങളാല് ഒരുപാട് സഞ്ചാരികള് ഉള്ളതായിരിക്കും ഈ സര്‍വ്വീസ്. രണ്ട് രാജ്യങ്ങള്‍ക്കിടയിലെ ടൂറിസവും ഗാതാഗതവും മെച്ചപ്പെടുത്താന് ഈ ഡയറക്ട് സര്‍വ്വീസ് സഹായിക്കും” ഇന്‍ഡിഗോയുടെ ചീഫ് കൊമേഷ്യല് ഓഫീസര് വില്യം ബട്ട്‌ലര് പറഞ്ഞു.\nയാത്രക്കാര്‍ക്ക് ഇന്‍ഡിഗോയുടെ വെബ് സൈറ്റില് നിന്നും ടിക്കറ്റുകള് ബുക്ക് ചെയ്യാന് സാധിക്കും.\nWeb Title: Indigo introduces direct connection from kochi to jeddah\nതണ്ടറിന് വിട; വിരമിച്ച പൊലീസ് നയയ്ക്ക് ഔദ്യോഗിക ബഹുമതികളോടെ സംസ്കാരം, ചിത്രങ്ങൾ


അരങ്ങേറ്റ മത്സരത്തിൽ മാൻ ഓഫ് ദി മാച്ച്, ഹർഷൽ പട്ടേലിന് സ്വപ്നതുല്യമായ തുടക്കം - Crickerala\nഅരങ്ങേറ്റ മത്സരത്തിൽ മാൻ ഓഫ് ദി മാച്ച്, ഹർഷൽ പട്ടേലിന് സ്വപ്നതുല്യമായ തുടക്കം\nഅന്താരാഷ്ട്ര ക്രിക്കറ്റിലെ തന്റെ അരങ്ങേറ്റ മത്സരത്തിൽ മാൻ ഓഫ് ദി മാച്ച് കരസ്ഥമാക്കി ഹർഷൽ പട്ടേൽ. ന്യൂസിലാൻഡിനെതിരായ ടി20 പരമ്പരയിലെ രണ്ടാം മത്സരത്തോടെ ഇന്ത്യയ്ക്ക് വേണ്ടി അരങ്ങേറ്റം കുറിച്ച ഹർഷൽ പട്ടേൽ മികച്ച പ്രകടനമാണ് ടീമിന് വേണ്ടി പുറത്തെടുത്തത്.\nമത്സരത്തിൽ7വിക്കറ്റിനായിരുന്നു ഇന്ത്യയുടെ വിജയം. ന്യൂസിലാൻഡ് ഉയർത്തിയ 154 റൺസിന്റെ വിജയലക്ഷ്യം അർധസെഞ്ചുറി നേടിയ കെ എൽ രാഹുലിന്റെയും രോഹിത് ശർമ്മയുടെയും മികവിലാണ് ഇന്ത്യ മറികടന്നത്. കെ എൽ രാഹുൽ 49 പന്തിൽ6ഫോറും2സിക്സുമടക്കം 65 റൺസ് നേടി പുറത്തായപ്പോൾ രോഹിത് ശർമ്മ 36 പന്തിൽ ഒരു ഫോറും5സിക്സുമടക്കം 55 റൺസ് നേടിയാണ് പുറത്തായത്. മത്സരത്തിലെ വിജയത്തോടെ മൂന്ന് മത്സരങ്ങളുടെ ടി20 പരമ്പര ഒരു മത്സരം കൂടെ ബാക്കിനിൽക്കെ ഇന്ത്യ സ്വന്തമാക്കുകയും ചെയ്തു.\nബൗളിങ് ദുഷ്കരമായിരുന്ന പിച്ചിൽ നാലോവറിൽ 25 റൺസ് മാത്രം വഴങ്ങിയ2വിക്കറ്റുകൾ ഹർഷൽ പട്ടേൽ നേടി. 28 പന്തിൽ 31 റൺസ് നേടിയ ഡാരൽ മിച്ചലിനെയും 21 പന്തിൽ 34 റൺസ് നേടിയ ഗ്ലെൻ ഫിലിപ്പ്സിനെയുമാണ് ഹർഷൽ പട്ടേൽ പുറത്താക്കിയത്. കഴിഞ്ഞ ഐ പി എൽ സീസണിൽ ഏറ്റവും കൂടുതൽ വിക്കറ്റ് നേടി പർപ്പിൾ ക്യാപ് ഹർഷൽ പട്ടേൽ സ്വന്തമാക്കിയിരുന്നു.\nസീസണിൽ ഹാട്രിക് ഉൾപ്പെടെ 15 മത്സരങ്ങളിൽ 32 വിക്കറ്റുകൾ നേടിയ ഹർഷൽ പട്ടേലിന് ഐസിസി ടി20 ലോകകപ്പ് ടീമിലിടം നേടാൻ സാധിച്ചിരുന്നില്ല. എന്നാൽ ഇപ്പോൾ ലഭിച്ച അവസരത്തിൽ തന്റെ മികവ് പുറത്തെടുത്ത താരം മാൻ ഓഫ് ദി മാച്ചും സ്വന്തമാക്കി. അന്താരാഷ്ട്ര ടി20 അരങ്ങേറ്റത്തിൽ മാൻ ഓഫ് ദി മാച്ച് നേടുന്ന എട്ടാമത്തെ ഇന്ത്യൻ താരമാണ് ഹർഷൽ പട്ടേൽ.\nഅന്താരാഷ്ട്ര ടി20യിൽ ഇന്ത്യയ്ക്ക് വേണ്ടി അരങ്ങേറ്റം കുറിക്കുന്ന ഏറ്റവും പ്രായം കൂടിയ ആറാമത്തെ താരമാണ് ഹർഷൽ പട്ടേൽ. 38 ആം വയസ്സിൽ അരങ്ങേറ്റം കുറിച്ച രാഹുൽ ദ്രാവിഡാണ് അന്താരാഷ്ട്ര ടി20യിൽ അരങ്ങേറ്റം കുറിച്ച ഏറ്റവും പ്രായം കൂടിയ ഇന്ത്യൻ താരം. 33 ആം വയസ്സിൽ ഇന്ത്യയ്ക്കായി ആദ്യ ടി20 കളിച്ച സച്ചിൻ ടെണ്ടുൽക്കർ, 31 ആം വയസ്സിൽ അരങ്ങേറ്റം കുറിച്ച ശ്രീനാഥ് അരവിന്ദ്, സ്റ്റുവർട്ട് ബിന്നി, മുരളി കാർത്തിക് എന്നിവരാണ് ഈ പട്ടികയിൽ ഹർഷൽ പട്ടേലിന് മുൻപിലുള്ളത്.\nHarshal PatelIndia v New ZealandLatest Malayalam Cricket Newsഹർഷൽ പട്ടേൽ


ചലനമറ്റ ശ്രീദേവിയെക്കണ്ട് കരച്ചിലടക്കാനാവാതെ വിദ്യാ ബാലന്-Vidya Balan breaks down at Sridevi's prayer meet\nപൂര്‍ണതയുള്ള ഒരു നടിയാണ് ശ്രീദേവി, ഞാന് അവരെ സ്നേഹിക്കുന്നു\nUpdated: February 28, 2018 9:02:00 pm\nഏറ്റവുമൊടുവില് അഭിനയിച്ച ‘തുംഹാരി സുലു’ ചിത്രത്തിലാണ് വിദ്യാ ബാലന് തന്‍റെ എക്കാലത്തെയും പ്രിയപ്പെട്ട താരമായ ശ്രീദേവിയ്ക്ക് ഒരു ‘ട്രിബ്യൂട്ട്’ നല്‍കിയത്. മിസ്റ്റര് ഇന്ത്യ എന്ന ചിത്രത്തിലെ ശ്രീദേവിയുടെ പ്രശസ്തമായ ‘ഹവാ ഹവായി’ എന്ന ഗാനത്തിന് ചുവടു വച്ചുകൊണ്ടായിരുന്നു അത്. ചിത്രത്തിന്‍റെ പ്രചരണവുമായി ബന്ധപ്പെട്ട അഭിമുഖങ്ങളിലുമെല്ലാം വിദ്യ വ്യക്തമാക്കിയിരുന്നു, താന് ദൈവത്തെപ്പോലെ ആരാധിക്കുന്ന ഒരു നടിയാണ് ശ്രീദേവി എന്ന്.\nഇന്ന് മുംബൈയിലെ സെലിബ്രേഷൻ സ്പോര്‍ട്സ് ക്ലബ്ബില് ശ്രീദേവിയുടെ ഭൗതിക ശരീരത്തിനരുകില് എത്തിയ വിദ്യയ്ക്ക് കണ്ണീരടക്കാനായില്ല. ഭര്‍ത്താവ് സിദ്ധാര്‍ത് റോയ് കപൂറിനൊപ്പം ശ്രീദേവിയ്ക്ക് അന്ത്യോപചാരം അര്‍പ്പിക്കാന് എത്തിയ വിദ്യ ചലനമറ്റ ശ്രീദേവിയെക്കണ്ട് വികാരാധീനയായി എന്ന് സ്പോട്ട്ബോയ് ഇ റിപ്പോര്‍ട്ട് ചെയ്യുന്നു.\nശ്രീദേവിയ്ക്ക് അന്ത്യാഞ്ജലി അര്‍പ്പിക്കാന് എത്തിയ വിദ്യാ ബാലനും ഭര്‍ത്താവ് സിദ്ധാര്‍ത് റോയ് കപൂറും\n‘ഞാന് കണ്ടിട്ടുള്ളതില് വച്ച് ഏറ്റവും പൂര്‍ണതയുള്ള ഒരു നടിയാണ് ശ്രീദേവി. ഏതു തരം കഥാപാത്രവുമാകട്ടെ, അത് അവര് മനോഹരമായി കൈകാര്യം ചെയ്യും. ഏറ്റവും റിഡിക്കുലസ് എന്ന് വിളിക്കാവുന്ന ചിത്രങ്ങളിലും ശ്രീദേവി കണ്‍വിന്‍സിങ് ആയിരിക്കും. ഞാന് അവരെ സ്നേഹിക്കുന്നു.”, തുംഹാരി സുലു പ്രൊമോട്ട് ചെയ്യുന്നതിനിടയിലെ ഒരു അഭിമുഖത്തില് വിദ്യ പറഞ്ഞതിങ്ങനെ.\nനിങ്ങള് മാധുരി ക്യാമ്പ് ആണോ ശ്രീദേവി ക്യാമ്പ് ആണോ എന്ന ചോദ്യത്തിന് വിദ്യയുടെ മറുപടി ഇതായിരുന്നു. “മാധുരിയെ എനിക്കിഷ്ടമാണ്. അവരുടെ നൃത്തം, ചിരി എല്ലാം തന്നെ. എങ്കിലും എന്‍റെ ക്യാമ്പ് ശ്രീദേവി തന്നെ”\nബോളിവുഡിലെ പ്രമുഖരെല്ലാം തന്നെ തങ്ങളുടെ പ്രിയപ്പെട്ട ‘ശ്രീ’യെ അവസാനമായി കാണാനായി എത്തുകയാണ്. അപ്രതീക്ഷിതമായുള്ള അവരുടെ വിയോഗത്തില് ഉലഞ്ഞിരിക്കുകയാണ് എല്ലാവരും തന്നെ. ഐശ്വര്യ റായ് ബച്ചന്, ജയാ ബച്ചന്, ഹേമ മാലിനി, ദീപിക പദുക്കോണ്, മാധുരി ദീക്ഷിത് തുടങ്ങിയവര് ഉള്‍പ്പടെ ശ്രീദേവിയുടെ മരണാനന്തര പ്രാര്‍ഥനാ യോഗത്തില് പങ്കെടുത്തു. ഉച്ച തിരിഞ്ഞു 3.30 ന് ശ്രീദേവിയുടെ മൃതദേഹം സംസ്ഥാന ബഹുമതികളോടെ സംസ്കരിക്കും.\nWeb Title: Vidya balan breaks down at sridevis prayer meet


സമ്പൂര്‍ണ്ണ ആരോഗ്യം — Vikaspedia\nമൊബൈല് ഫോണ് ഉപയോഗിക്കുമ്പോള്\nഉറങ്ങും മുമ്പ് ശ്രദ്ധിക്കാന്\nനല്ല ശീലങ്ങള് പഠിക്കാം രോഗങ്ങളെ അകറ്റിനിറുത്താം\nമാനസികാവസ്ഥയ്ക്ക് ഏറെ പ്രാധാന്യം\nഒരു വ്യക്തിയുടെ ജീവിതത്തില് മനസിന്റെ അവസ്ഥയ്ക്ക് വലിയ പങ്കുണ്ട്. വികാരങ്ങളേയും പ്രവര്‍ത്തികളേയും നിയന്ത്രിക്കുന്നത് മാനസികാവസ്ഥയാണ്. മനോനില ശരിയല്ലെങ്കില് പല കുഴപ്പങ്ങള്‍ക്കും കാരണമാകുന്നു. ഇത് മനസിനെ വിഷാദത്തിലേക്കും മറ്റ് പല മാനസിക തകരാറുകളിലേക്കും കൊണ്ടുചെന്നെത്തിക്കും. പ്രശസ്‌ത മന:ശാസ്‌ത്രജ്ഞനായ റോബര്‍ട്ട് തായറിന്റെ അഭിപ്രായത്തില് മനോഭാവം മാനസികോര്‍ജത്തിന്റെയും മാനസിക സംഘര്‍ഷത്തിന്റെയും ഉല്‌പന്നമാണ്. വളരെ ശാന്തമായ ഊര്‍ജാവസ്ഥയില് ആയിരിക്കുമ്പോഴാണ് മനുഷ്യന് വളരെ നല്ല അവസ്ഥയില് ആയിരിക്കുന്നത്. സംഘര്‍ഷം കൊണ്ട് തളര്‍ന്ന അവസ്ഥയിലാകുമ്പോള് മനുഷ്യന് വളരെ മോശമായ മാനസികഭാവത്തിലേക്ക് മാറുന്നു. മനസില് ദേഷ്യവും വൈകാരിക അസന്തുലിതാവസ്ഥയും സൃഷ്‌ടിക്കുന്നതില് ശരീരത്തിലെ ഹോര്‍മോണുകളും ഒരുപ്രധാന പങ്കു വഹിക്കുന്നുണ്ട്.\nവ്യായാമവും ഭക്ഷണവും മാനസികോന്മേഷം വര്‍ധിപ്പിക്കുന്നു.\nമനസിന്റെ താഴ്‌ന്ന ഊര്‍ജാവസ്ഥയില് പിരിമുറുക്കം കുറയ്ക്കാന് ഏറ്റവും നല്ല മാര്‍ഗം നടത്തമാണ്. സന്തോഷം ലഭിക്കുന്നതിനുവേണ്ടി നടത്തമാണ് മന:ശാസ്‌ത്രജ്ഞനായ റോബര്‍ട്ട് തായര് നിര്‍ദേശിക്കുന്നത്. സര്‍ഗശക്തി വര്‍ധിപ്പിക്കാന് സന്തോഷം നിറഞ്ഞ ചിന്തകളും പോസിറ്റീവ് മാനസികഭാവങ്ങളും വേണം. ചില ഭക്ഷണങ്ങള് കഴിക്കുമ്പോള് മനസിന് ഉന്മേഷവും ചുറുചുറുക്കുമുണ്ടാകുന്നു. കോഫി കളറുളള ചോക്ലേറ്റുകള് സന്തോഷം പകര്‍ന്നുതരുന്നവയാണ്. രോഗപ്രതിരോധശേഷിയെ വര്‍ധിപ്പിക്കുന്നതും നിരോക്‌സീകാരകമായി പ്രവര്‍ത്തിക്കുന്നതുമായ “റെസ്‌വെരാട്രോണ്” (Resveratron) എന്ന സംയുക്തമാണ് ചോക്ലേറ്റില് അടങ്ങിയിരിക്കുന്നത്. മസ്‌തിഷ്‌കത്തിന്റെ പ്രവര്‍ത്തനശേഷിയെ വര്‍ധിപ്പിക്കുന്ന എന്‍ഡോര്‍ഫിനുകളുടെയും, സീറോടോണിന്റെയും രക്തത്തിലെ നില വര്‍ധിക്കാന് ചോക്ലേറ്റുകള് സഹായിക്കുന്നു. മനസിന്റെ വിഷാദാവസ്ഥയെ മാറ്റുന്നതിനുളള രാസവസ്‌തുക്കളാണ് എന്‍ഡോര്‍ഫിനുകളും സീറോടോണിനും.\nവെളുത്തുളളി മാനസികോര്‍ജം വര്‍ധിപ്പിക്കുന്നു\nകൊളസ്‌ട്രോള് ഇല്ലാതാക്കുന്നതിന് വെളുത്തുളളിക്കുളള സ്വാധീനത്തെക്കുറിച്ച് പഠിച്ചിരുന്ന ജര്‍മനിയിലെ ഗവേഷകര്, വെളുത്തുളളി മാനസികോര്‍ജം വര്‍ധിപ്പിക്കുന്ന ഒരു ഭക്ഷ്യവസ്‌തുവാണെന്ന് കണ്ടെത്തുകയുണ്ടായി. വെളുത്തുളളി കഴിക്കുന്നവര് പെട്ടെന്ന് പ്രകോപിതരാകുന്നതായി മനസിലാക്കി. വിമാനം പറത്തുന്നതിന് മുമ്പ് 72 മണിക്കൂറിനുളളില് വെളുത്തുളളി കഴിക്കരുതെന്ന് നിര്‍ദേശമുണ്ട്. വെളുത്തുളളി കഴിക്കുമ്പോള് ഏകാഗ്രത കുറയുകയും പെട്ടെന്നുളള പ്രതികരണശേഷി മൂന്നുമടങ്ങ് വര്‍ധിക്കുകയും ചെയ്യുന്നു.\nസംഗീതവും, ധ്യാനചിന്തകളും, യോഗയും\nസംഗീതം മനസിനെ സാന്ത്വനപ്പെടുത്തുന്നു. എന്നാല് ദു:ഖത്തിന്റെ അലകളുയര്‍ത്തുന്ന സംഗീതം നെഗറ്റീവ് മാനസികാവസ്ഥയാണ് സൃഷ്‌ടിക്കുന്നത്. മനസിന്റെ തേജോവലയത്തെ നിഷ്‌പ്രഭമാക്കുന്ന ദു:ഖസംഗീതം ശ്രവിക്കാതെ മനസ്സിനെ ഉണര്‍ത്തുന്ന സംഗീതം സന്തോഷത്തിന്റെ അലയടികള് സൃഷ്‌ടിക്കാന് സഹായകമാകും. ധ്യാന ചിന്തകളിലൂടെയും, യോഗയിലൂടെയും മനസിനെ പരുവപ്പെടുത്താനും സന്തോഷചിത്തരായി തീരാനും സാധിക്കുന്നു.\nമനസിനെ നിയന്ത്രിച്ചുനിറുത്താന് ശീലിക്കുക\nഎപ്പോഴും വൈകാരികസ്ഥിതി മോശമായ വ്യക്തികളോടൊപ്പം ജോലിചെയ്യുന്നത് വളരെ പ്രയാസമുളള കാര്യമാണ്. ഇവര് ശുണ്‌ഠിയുളളവരും, സ്വാര്‍ത്ഥരും, എപ്പോഴും മൂര്‍ച്ചയുളള വാക്കുകള് ഉപയോഗിക്കുന്നവരും ആയിരിക്കും. എങ്ങനെ പ്രതികരിക്കും എന്ന് നിശ്ചയമില്ലാത്തതിനാല് ദുര്‍മുഖമുളള വ്യക്തികളോടൊത്ത് ജോലിചെയ്യാന് ആരും ഇഷ്‌ടപ്പെടുകയില്ല. സ്ഥിരമാനസരും, അഭിപ്രായസ്ഥിരതയും ഉളളവരാണ് നല്ല നേതാക്കന്മാരായി തീരുന്നത്. ചെയ്യുന്ന ജോലിയെക്കുറിച്ച് അവബോധവും ഭാവിയെപ്പറ്റി നല്ല വീക്ഷണവും ഇവര്‍ക്കുണ്ടായിരിക്കും. ശരീരത്തിന്റെയും മനസിന്റെയും പ്രവര്‍ത്തനങ്ങളെക്കുറിച്ച് മനസിലാക്കുന്നത് മനസിന്റെ വിഷാദഭാവമകറ്റാന് നമ്മെ സഹായിക്കും. രോഗവും അനാരോഗ്യവും ഒരു വ്യക്തിയെ ദേഷ്യമുളളവനും, മറ്റുളളവര് പറയുന്നത് സഹിക്കാന് പ്രയാസമുളളവനുമാക്കുന്നു. ശരീരം ദുര്‍ബലമാകുമ്പോഴും രോഗാവസ്ഥയിലാകുമ്പോഴും മനസിനെ നിയന്ത്രിച്ചുനിര്‍ത്താന് നാം പഠിക്കണം.\nമനസിനെ സ്വയം പഠിക്കുക\nരാവിലെ വീട്ടില് ഭാര്യയുമായി വഴക്കുണ്ടാക്കിയ ശേഷം ഓഫീസിലെത്തുമ്പോള് റിസപ്‌ഷനിസ്റ്റ് മനോഹരമായ പുഞ്ചിരിയോടുകൂടി സ്വീകരിക്കുന്നു. പക്ഷേ ഈ പുഞ്ചിരി സ്വീകരിക്കുവാന് ആ വ്യക്തിക്ക് കഴിയുന്നില്ല. വീട്ടിലെ വഴക്കും അതേതുടര്‍ന്നുണ്ടായ മനസിലെ ദേഷ്യവുമായിരിക്കും ആ വ്യക്തിയുടെ മനസില് നിലനില്‍ക്കുന്നത്. ഇങ്ങനെയുളള സാഹചര്യങ്ങളുണ്ടാകുമ്പോള് മനോനിലയെ ശരിയായി മാനേജ് ചെയ്യുവാന് നാം പഠിക്കണം. പളളിയിലും ആശുപത്രിയിലും ഷോപ്പിംഗ് മാളുകളിലും പോകുമ്പോള് മാനസികനില പെട്ടെന്ന് മാറുന്നതായി നമുക്ക് അനുഭവപ്പെട്ടിട്ടില്ലേ ? മനസിന്റെ വൈകാരികഭാവം മാറ്റിമറിക്കുന്നതില് പ്രധാനപങ്കു വഹിക്കുന്ന സാഹചര്യങ്ങളെപ്പറ്റി സ്വയം പഠിക്കുകയും, വിലയിരുത്തുകയും ചെയ്യുക. സന്തോഷത്തോടുകൂടി ഭക്ഷണം കഴിക്കുക.\nമഞ്ഞപ്പിത്തം ആര്‍ക്കും വരാം. ശ്രദ്ധിച്ചില്ലെങ്കില് മാരകമാകും. തുടര്‍ന്ന് മരണം വരെ നിശ്ചയം. ലോകത്തെ അര ശതമാനം പേര്‍ക്ക് വര്‍ഷം തോറും ഈ രോഗം പിടിപെടുന്നു. കാമല, മഞ്ഞനോവ്, ജോണ്ടിസ് എന്ന പേരിലൊക്കെ അറിയപ്പെടുന്ന ഈ വ്യാധി ഗര്‍ഭിണികളിലും നവജാതശിശുക്കളിലും വേഗം പടരുന്നു. പലപ്പോഴും കാലാവസ്ഥ മാറി ജീവിക്കുമ്പോഴും, പരിചിതമല്ലാത്ത ആഹാരസാധനങ്ങള് കൂടുതല് ഉപയോഗിക്കേണ്ടി വരുമ്പോഴും ഇത് പിടിപെടാരുണ്ട്. ചില പ്രത്യേക സ്ഥലങ്ങളില് രോഗം കൂടുതല് പ്രത്യക്ഷപ്പെട്ടുകാണുന്നു. ആയുര്‍വേദത്തില് പാണ്ഡുജന്യം ശാഖാത്രയം, കോഷ്ഠാശ്രയം എന്നിങ്ങനെ മൂന്നായി അസുഖത്തെ തിരിച്ചിരിക്കുന്നു. ആധുനിക വൈദ്യശാസ്ത്രവും ഒബ്സ്ട്രാക്ടീവ്, ലിവര്‍സെല്, ഹൈറിയോലിറ്റിക് ജോണ്ടിസുകള് എന്നിങ്ങനെയാണ് കണ്ടെത്തിയിട്ടുള്ളത്. രക്തത്തിലുള്ള ബിലിറൂബിന് എന്ന വര്‍ണ്ണകം സാധാരണ അളവില് കവിയുമ്പോഴാണ് മഞ്ഞപ്പിത്തം എന്ന രോഗാവസ്ഥ സംജാതമാകുന്നത്. പിത്തനീരിലുള്ള ചുവന്ന വര്‍ണ്ണകമാണ് ബിലുറൂബിന്. ചുവന്ന രക്താണുക്കള് വിഘടിച്ചിട്ടുണ്ടാകുന്ന പദാര്‍ത്ഥങ്ങളിലൊന്നാണത്.\nമഞ്ഞപ്പിത്തത്തിന്റെ കാരണങ്ങളെ മൂന്നായി തരം തിരിക്കാം. പിത്തരസ വാഹികളായ നാളികള്‍ക്കുണ്ടാകുന്ന തടസ്സം നിമിത്തം പിത്തരസം കെട്ടിനിന്ന് രക്തത്തില് വ്യാപിച്ച് മൂത്രം, ത്വക്ക്, കണ്ണ് ഇവയില് മഞ്ഞനിറമുണ്ടാകുന്ന അവസ്ഥയുണ്ട്. ഇതില് മലം വെളുത്തനിറത്തിലോ, മൂത്രം തവിട്ടുനിറത്തിലുള്ളതായോ കാണപ്പെടുന്നു. ആയൂര്‍വ്വേദത്തില് പറയുന്ന ശാഖാശ്രയകാമല അല്ലെങ്കില് ഒബ്സ്ട്രാക്ടീവ് എന്ന് മോഡേണ് മെഡിസിന് വിലയിരുത്തുന്നത് ഇതിനെയാണ്. രക്തത്തിലെ ചുവന്ന രക്താണുക്കള്‍ക്ക് അമിതമായി നാശം സംഭവിക്കുന്നതാണ് മറ്റൊരു പ്രശ്നം. മലമ്പനി പോലുള്ള ചില രോഗങ്ങളുടെ അണുക്കള് ശരീരത്തില് നിലനില്‍ക്കുന്നതുകൊണ്ട് അത് സംഭവിക്കാം. ഇതുമൂലം കരളില് പിത്തരസം ധാരാളം ഉണ്ടാവുകയും അതു മുഴുവന് പിത്തരസത്തിലൂടെ പുറംതള്ളാന് കരളിന് കഴിയാതെ വരുകയും ചെയ്യും. അങ്ങനെ പിത്തരസം രക്തത്തില് കെട്ടികിടക്കുന്നു. തുടര്‍ന്ന് പ്ളീഹ വലുതാകുകയും മലം തവിട്ടോ, ഓറഞ്ചുനിറത്തിലോ കാണപ്പെടുകയും ചെയ്യും. ഹൈറിയോലിറ്റിക് ജോണ്ടിസ് ഇതാണ്. പാണ്ഡ്യജന്യകാമല എന്ന ആയൂര്‍വേദത്തിന്റെ വീക്ഷണം ഇതിന് സമാനമാണ്.\nശരീരത്തില് അകപ്പെടുന്ന പലതരത്തിലുള്ള വിഷാംശങ്ങള്, വിഷവാതകശ്വസനം, ചില മനോരോഗങ്ങള്‍ക്ക് ഉപയോഗിക്കുന്ന മരുന്നുകള്, അമിതമദ്യപാനം, കരളിന്റെ പ്രവര്‍ത്തനവൈകല്യം ഇവ മൂലം മഞ്ഞപ്പിത്തമുണ്ടാകാം. ഇത് കരളിനും പ്ളീഹയ്ക്കും വീക്കമുണ്ടാക്കും. അതിയായ പനി, ഛര്‍ദ്ദി, ഓക്കാനം, ശരീരക്ഷീണം, കണ്ണ്, മൂക്ക്, നഖം, തുടങ്ങിയവയ്ക്ക് മഞ്ഞനിറം ഇവയെല്ലാം പ്രകടമായ ലക്ഷണങ്ങളാണ്. ലിവര്‍സെന് ജോണ്ടിസ് (കോശജന്യകാമല)ആണിത്.\nരക്തത്തിലെ ബിലുറൂബിന്റെ അളവ് സാധാരണഗതിയില് 0.2-0.8 മില്ലി ഗ്രാം / 100 മില്ലി ലിറ്റര് രക്തം എന്നുള്ളതാണ്. ഇത് കവിയുമ്പോള് തന്നെ രോഗിയുടെ ചര്‍മ്മവും കൃഷ്ണമണിയുടെ ശ്വേതമണ്ഡലവും മഞ്ഞനിറത്തിലാകും. രോഗം തുടങ്ങിയെന്ന് പെട്ടെന്ന് അറിയാന് കഴിയും. തുടര്‍ന്ന് മൂത്രത്തിനും മഞ്ഞനിറം പ്രകടമാകും. ഭക്ഷണം, വെള്ളം എന്നിവയിലൂടെ രോഗം പകരാം. രക്തദാനം, മറ്റൊരു രോഗിക്ക് കുത്തിവെയ്ക്കുന്ന സൂചിയുടെ ഉപയോഗം, മാതാപിതാക്കളുടെ രക്തഗ്രൂപ്പുകളുടെ വ്യത്യാസം ഇതൊക്കെ രോഗത്തിന് കാരണമായി തീരുന്നു. മേല്‍പ്പറഞ്ഞവയ്ക്ക് പുറമെ ചിലരുടെ രക്തത്തില് ജന്മനാ ബിലുറൂബിന്റെ അളവ് സാധാരണഗതിയില് കവിഞ്ഞിരിക്കും. അതുപോലെ ബിലുറൂബിനെ പരിവര്‍ത്തനവിധേയമാക്കുന്ന രാസപദാര്‍ത്ഥങ്ങളും, എന്‍സൈമുകളും കരളില് ജന്മനാ ഇല്ലാതിരുന്നേക്കാം. ഈ അവസ്ഥകളിലും മഞ്ഞപ്പിത്തം പിടിപെടുന്നു.\nമഞ്ഞപ്പിത്തത്തിന്റെ ചികിത്സ രോഗകാരണങ്ങളെ ആശ്രയിച്ചിരിക്കുന്നു. കാരണങ്ങള് വിവിധങ്ങളായതിനാല് പരിശോധനകളും, പരീക്ഷണങ്ങളും രോഗനിര്‍ണ്ണയത്തിന് അത്യാവശ്യമാണ്. ഔഷധങ്ങള് മുതല് ശസ്ത്രക്രിയകള് വരെ ചികിത്സാവിധിയില് ഉള്‍പ്പെടാറുണ്ട്. രോഗം കണ്ടാല് ഉടന് ചികിത്സ ലഭ്യമാക്കണം. ഹൃദയം, മസ്തിഷ്കം, എന്നിവയുടെ പ്രവര്‍ത്തനത്തെ ഇത് ബാധിക്കാം. വെന്ത ചോറ് അല്‍പ്പമെടുത്ത് മൂത്രത്തില്6മണിക്കൂറോളമിട്ട് പരീക്ഷിച്ച് മഞ്ഞപ്പിത്തം തിരിച്ചറിയാം. ചോറിന് നല്ല മഞ്ഞനിറമുണ്ടെങ്കില് രോഗമുണ്ടെന്ന് അര്‍ത്ഥം. നിരവധി കാരണങ്ങള് കൊണ്ട് ഈ അസുഖം ബാധിക്കാമെന്നുള്ളതുകൊണ്ടുതന്നെ മലയാളത്തില് ആ വാക്കുപയോഗിക്കുന്നത് വൈറസുകള് മുഖേനയുണ്ടാകുന്ന കരള് വീക്കത്തെ (Infective Hepatitis) ഉദ്ദേശിച്ചാണ്. രക്തപരിശോധനകൊണ്ട് മഞ്ഞപ്പിത്തത്തിന്റെ ഏതവസ്ഥയും തിരിച്ചറിയാവുന്നതാണ്. ശ്വേതരക്താണുക്കളുടെ എണ്ണം അധികരിച്ചുകണ്ടാല് അസുഖം ഉറപ്പിക്കാം. അതുപോലെ കരള്‍ക്രിയാ പരിശോധന, അള്‍ട്രാസോണോഗ്രഫി എന്നിങ്ങനെയുള്ള പരിശോധന രീതികളുമുണ്ട്.\nജലം തിളപ്പിച്ചുപയോഗിക്കുക എന്നതാണ് മുഖ്യമായുള്ള പ്രതിരോധമാര്‍ഗ്ഗം. കിണറ്റിലേയോ കുഴല്‍ക്കണറുകളിലേയോ വെള്ളം ശുദ്ധമെന്ന് കരുതി കുടിക്കുന്നത് അപകടകരമാകും. പലപ്പോഴും കൃത്യമായ രീതിയില് അണുനാശിനികള് ഉപയോഗിക്കാത്തതിനാല് നമ്മുടെ ജലസ്രോതസുകളെല്ലാം രോഗാണുനിബിഡമായിരിക്കും. അതിനാല് ജലം ഉപയോഗിക്കുന്നതിന് മുമ്പ് ഒരു മിനിറ്റെങ്കിലും വെട്ടിതിളക്കാന് ശ്രദ്ധിക്കണം. പാത്രങ്ങള് കഴുകുന്നത് ചൂടുവെള്ളമുപയോഗിച്ച് തന്നെ ശീലമാക്കണം. പ്രത്യേകിച്ച് രോഗം പടരാനുള്ള സാധ്യതകളുള്ളപ്പോള്. രക്തദാന സമയങ്ങളിലും ശ്രദ്ധിക്കണം. സ്വീകരിക്കുന്നയാളും, ദാതാവും രോഗിയോ, രോഗാണുവാഹകരോ അല്ലെന്ന് ഉറപ്പുവരുത്തി രക്തദാനം നടത്തണം. നമ്മുടെ ആശുപത്രികളിലെ ചികിത്സാ ഉപകരണങ്ങള് യഥാവിധം വൃത്തിയാക്കിയതാവണം. കുത്തിവെയ്പിന് സിറിഞ്ച് ഉപയോഗിച്ചശേഷം വേണ്ടവിധം വൃത്തിയാക്കിയില്ലെങ്കില് രോഗം പകരാനുള്ള സാധ്യത നൂറുശതമാനമാണ്. മഞ്ഞപ്പിത്തം പിടിപെടുമ്പോള് ആഹാരകാര്യങ്ങളിലും ശ്രദ്ധവേണം. മധുരരസമുള്ളതും, ശീതഗുണമുള്ളതുമായ ഭക്ഷണമാണ് രോഗാവസ്ഥയില് ഗുണകരം. ഇറച്ചി, മീന്, എണ്ണയില് വറുത്തത് തുടങ്ങിയവ ഉപേക്ഷിക്കണം. നെയ്യും, നെയ്യ് ഉപയോഗിച്ച് മറ്റ് പലഹാരങ്ങളും ഇക്കാലയളവില് വര്‍ജ്ജിക്കണം. പുകയിലയും മദ്യവും ഉപയോഗിക്കുന്നവര് സൂക്ഷിക്കുക. രോഗം മൂര്‍ഛിക്കാന് അത് വഴിയൊരുക്കും.\nആയുര്‍വേദപ്രകാരം ഫലത്രികാദികഷായം, ആരോഗ്യവര്‍ദ്ധിനി വടി, ഗുളുഛ്യാദികഷായം, എന്നിവ ഔഷധങ്ങളാണ്. കീഴാര്‍നെല്ലി പാലില് അരച്ച് സേവിക്കുന്ന രീതിയുമുണ്ട്. ആവണക്കിന്റെ കുരുന്നിലയും ഗുണകരമാണെന്ന് പറയുന്നു. ഇളനീരും, നെല്ലിക്കാനീരും, കരിമ്പിന്‍നീരും മഞ്ഞപ്പിത്ത രോഗികള്‍ക്ക് ആശ്വാസകരം തന്നെ. മുന്തിരിച്ചാറും, കഴിക്കാം. കഴിക്കുന്ന ആഹാരസാധനങ്ങള് മൂടിവെച്ച് ഉപയോഗിക്കണം. ശരിയായ ശൌചപരിപാലനവും പരിസരശുചിത്വവും സൂക്ഷിക്കുന്നത് രോഗപ്പകര്‍ച്ചയെ തടയും.\nമഞ്ഞപ്പിത്തത്തെ കുറിച്ച് നിരവധി അന്ധവിശ്വാസങ്ങള് നിലവിലുള്ളത് ശ്രദ്ധിക്കണം. പലപ്പോഴും ഒറ്റമൂലികള് ഇതിനൊരു പരിഹാരമായി കാണപ്പെടുന്നു. നല്ല വിശ്രമവും പഥ്യവും കാത്തുസൂക്ഷിച്ചാല് സുഖപ്പെടുന്ന രോഗാവസ്ഥയ്ക്ക് മാത്രമേ ഇത്തരം ഒറ്റമൂലികള് ഫലിച്ചതായി തോന്നുകയുള്ളു. രോഗത്തിന് നിരവധി കാരണങ്ങളും, ഫലങ്ങളും ഉള്ളതിനാല് രക്തപരിശോധന, അനുബന്ധപരിശോധനകള് ഇവ നിര്‍ബന്ധമാണ്. ശരിയായ രോഗനിര്‍ണ്ണയം നടത്താതെ ലക്ഷണങ്ങള് മാത്രം കണ്ട് ചികിത്സിച്ചാല് അപകടകരമാകും. എങ്കിലും ശരിയായ ശുചിത്വബോധത്തിലൂന്നിയ രോഗപ്രതിരോധ മാര്‍ഗ്ഗം തന്നെയാണ് ഈ രോഗത്തെയും തടയാനുള്ള ക്രിയാത്മകമായ മാര്‍ഗ്ഗം\nചായയ്ക്ക് സംസ്കൃതത്തില് 'അത്ഭുതോന് മേഷഃ' എന്നാണ് പറയുന്നത്. പുരാതന കാലം മുതലേ ഈ ഉണര്‍വ്വിന്റെ പാനീയത്തെ തിരിച്ചറിഞ്ഞിരുന്നു. ചൈനയില് നിന്നാണ് ഇതിന്റെ ഉത്ഭവമെന്ന് കരുതുന്നു. എഡി 800ല് ബുദ്ധസന്യാസിയായ ലു.യു. ചായയെക്കുറിച്ച് വിശദമായ ഒരു പുസ്തകം തന്നെ എഴുതിയിട്ടുണ്ട്. ഏഴുശതമാനം മുതല് 24 ശതമാനം വരെ തിയോടിനും അഞ്ചുശതമാനം കഫീനും അടങ്ങിയിട്ടുള്ള ഒരു കപ്പ് ചായയില് പ്രകൃതിദത്തമായ ധാരാളം മഗ്നീഷ്യവുമുണ്ട്. പലതരം തൈലങ്ങളുടെ ഘടകങ്ങള് കൂടിയുള്ളതിനാല് അമിതമായ ഉറക്കവും മൂത്രക്കുറവും പരിഹരിക്കപ്പെടുന്നു. ഹൃദ്രോഹികള്‍ക്കും ഈ പാനീയം ഗുണപ്രദമാണ്. ഇതിലെ 'ടാനിന്' വയറുകടിക്ക് കാരണമായ സൂക്ഷ്മാണുവിനെ നശിപ്പിക്കുന്നു. കട്ടന് ചായ, വിത്ത് ഔട്ട് ചായ, ലൈറ്റ് ചായ. ചെറുനാരങ്ങ ചേര്‍ത്തകട്ടന്, ഐസ് ടീ അങ്ങനെ മൂവായിരത്തോളം വിവിധ ഇനങ്ങളില് ഈ പാനീയം അസ്വാദ്യകരമാണ്. സാധാരണഗതിയില് പാലും പഞ്ചയാരയും തേയിലയുമാണ് ചായയ്ക്ക് ഉപയോഗിക്കുന്നത്. അസ്വസ്ഥതയും, ആലസ്യവും അകറ്റുന്ന അതിന്റെ ചേരുവ ഓരോരുത്തര്‍ക്കും വ്യത്യസ്തമായേക്കാം. ഓറഞ്ച് ടീ, വാനില ടീ, ജാസ്മിന് ടീ എന്നിങ്ങനെ ഫ്ളേവറുകളുടെ ഇഷ്ടക്കാരുമുണ്ട്. ചിലര്‍ക്കാവട്ടെ അരിയും, ഗോതമ്പും കൊണ്ടുള്ള പലഹാരങ്ങള് ചായക്കൊപ്പം കഴിക്കുന്നതാണിഷ്ടം. ചായയില് പാല് ചേര്‍ക്കുന്നത് മുമ്പ് കൊഴുപ്പ് നീക്കിയോ, അല്ലാതെയോ ഇഷ്ടാനുസരണം ഉപയോഗിക്കാം. ദിവസവും പഞ്ചസാര ഉപയോഗിക്കുന്നവര്‍ക്ക് തുല്യഅളവില് ഗുണപ്രദമായ തേന് ചേര്‍ക്കാം. പ്രമോഗരോഗികള് മധുരം ഉപേക്ഷിക്കുന്നതാണ് ഉത്തമം. ചായയില് മുന്തിരി ജൂസ് ചേര്‍ക്കുമ്പോള് വെള്ള മുന്തിരിയാണ് വേണ്ടത്. രുചിയേറും. കറുവത്തണ്ട് ഉപയോഗിച്ചാല് കറുവപ്പൊടിയും ചേര്‍ക്കാം. കോള്‍ഡ് ടീ റഫ്രിജേറ്ററില് കുറച്ചുദിവസം സുക്ഷിക്കാമെങ്കിലും പരമാവധി ഫ്രഷായിത്തന്നെ കുടിക്കണം\nനെഞ്ചെരിച്ചില് കാരണം പ്രയാസമനുഭവിക്കുന്ന കുട്ടികളും മുതിര്‍ന്നവരുമായ ധാരാളംപേര് നമ്മുടെ സമൂഹത്തിലുണ്ട്. ആമാശയം പുറപ്പെടുവിക്കുന്ന അമ്ളരസത്തിന്റെ അസന്തുലിതാവസ്ഥ കൊണ്ടാണ് അസിഡിറ്റി എന്ന രോഗമുണ്ടാകുന്നത്. ഇതുമൂലം നെഞ്ചെരിച്ചില് (Heart burn) ഉണ്ടാകുന്നു.\nനെഞ്ചെരിച്ചില് ഒരു സാധാരണ രോഗമാണ്. ആമാശയരസങ്ങള് അന്നനാളത്തിലേക്ക് പ്രവേശിക്കുന്നതിനാലാണ് നെഞ്ചെരിച്ചില് അനുഭവപ്പെടുന്നത്. “ഗ്യാസ്ട്രോ ഈസോ ഫാഗല് റിഫളക്സ് ഡിസീസ്” (ജി.ഇ.ആര്.ഡി) എന്നാണിതിന് പേര്. ആകെക്കൂടി അസ്വസ്ഥതയനുഭവപ്പെടുന്നതു മാത്രമല്ല, ദിവസേന ചെയ്യേണ്ട ജോലികള് ചെയ്തു തീര്‍ക്കുന്നതിന് രോഗിക്ക് പ്രയാസമനുഭവപ്പെടുകയും ചെയ്യുന്നു. “വേണ്ടത്ര ശ്രദ്ധിക്കാതെയും, ചികിത്സ ചെയ്യാതെയുമിരുന്നാല് ഈ രോഗം അന്നനാളത്തിന് കേടുവരുത്തി അര്‍ബുദത്തിന് വരെ കാരണമാവുകയും ചെയ്യും”. "ഹാര്‍വാര്‍ഡ് മെന്‍സ് ഹെല്‍ത്ത് വാച്ച്'' എന്ന പ്രസിദ്ധീകരണത്തിന്റെ ചീഫ് എഡിറ്ററും, മാസച്യൂസെറ്റ്സ് ജനറല് ഹോസ്പിറ്റലിലെ ഫിസിഷ്യനുമായ ഡോ. വില്യം കോര്‍മോസ് അഭിപ്രായപ്പെടുന്നു. നെഞ്ചെരിച്ചില് ശമിപ്പിക്കുന്നതിന് പല വഴികളുണ്ട്.\n1. ഭക്ഷണക്രമീകരണം വേണം\nനെഞ്ചെരിച്ചില് ഉണ്ടാകാത്ത രീതിയില് ഭക്ഷണം ക്രമീകരിക്കുന്നതാണ് ഏറ്റവും പ്രധാനം. ലഘുഭക്ഷണം ഇടവിട്ട് കഴിക്കുകയും, മൊത്തമായി വിഴുങ്ങുന്ന രീതി ഒഴിവാക്കുകയും ചെയ്യുക.\n2. രാത്രി വൈകിയുളള ഭക്ഷണം ഒഴിവാക്കുക.\nരാത്രി വളരെ വൈകി ഭക്ഷണം കഴിക്കുന്നത് ഒഴിവാക്കുക. ഉറങ്ങാന് പോകുന്നതിന് മുമ്പ് മൂന്ന് മണിക്കൂറിനുളളില് ഭക്ഷണം കഴിക്കുന്നത് ദഹനം പൂര്‍ത്തിയാകാതെ വരുന്നതിന് കാരണമാകും. ഉറങ്ങുന്നതിന് മുമ്പ് വൈകിട്ട് കഴിച്ച ഭക്ഷണം പൂര്‍ണ്ണമായും ദഹിച്ച് ആമാശയത്തില് ഒന്നുമവശേഷിക്കാന് പാടില്ല.\n3. ഭക്ഷണത്തിന് ശേഷം ഉടന് വ്യായാമം പാടില്ല.\nഭക്ഷണം കഴിച്ചതിന് ശേഷം ഉടന് വ്യായാമം ചെയ്യരുത്. ഭക്ഷണം കഴിച്ച് രണ്ടു മണിക്കൂറെങ്കിലും കഴിഞ്ഞ് ദഹനം പൂര്‍ത്തിയായതിന് ശേഷം മാത്രമേ വ്യായാമത്തിന് ശ്രമിക്കാവൂ.\n4. എങ്ങനെ കിടന്നുറങ്ങണം.\nരാത്രിയില് കിടന്നുറങ്ങുമ്പോള് ഉടല്‍ഭാഗം അല്‍പം ഉയര്‍ത്തിവെയ്ക്കുന്നത് നെഞ്ചെരിച്ചില് കുറയ്ക്കുന്നതിന് സഹായകമാണ്. കുഷ്യന് ഉപയോഗിച്ച് തലയും തോള്‍ഭാഗവും ഉയര്‍ത്തിവെച്ച് ഉറങ്ങരുത്.\n5. നെഞ്ചെരിച്ചിലുണ്ടാക്കുന്ന ഭക്ഷണപദാര്‍ത്ഥങ്ങള് ഒഴിവാക്കുക.\nനെഞ്ചെരിച്ചില് ഉണ്ടാക്കുന്ന ഭക്ഷണപദാര്‍ത്ഥങ്ങള് തിരിച്ചറിഞ്ഞ് അത്തരം ഭക്ഷണങ്ങള് ഒഴിവാക്കുവാന് ശ്രമിക്കേണ്ടതാണ്. കൊഴുപ്പുളള ഭക്ഷണം, കൂടുതല് ഉപ്പും എരിവും ചേര്‍ന്ന ഭക്ഷണം , ചായ, കോഫി, പാല്, കോള, ചോക്കലേറ്റുകള് ഇവ നെഞ്ചെരിച്ചില് ഉണ്ടാക്കുന്ന ഭക്ഷണപദാര്‍ത്ഥങ്ങളാണ്. കാര്‍ബണേറ്റഡ്പാനീയങ്ങള് ഏമ്പക്കമുണ്ടാക്കുന്നതിന് കാരണമാകുന്നതിനാല് നെഞ്ചെരിച്ചിലുണ്ടാക്കുന്നവയാണ്.\n6. ഉമിനീര്‍ഉല്പാദനം കൂട്ടി നെഞ്ചെരിച്ചിലിന് ശമനം\nമധുരം ചേര്‍ക്കാത്ത ച്യൂയിംഗം ചവയ്ക്കുന്നത് ഉമിനീര് ഉല്പാദനം വര്‍ധിപ്പിക്കുകയും അന്നനാളത്തിലെ ആസിഡിനെ നേര്‍പ്പിച്ച് തിരിച്ച് ആമാശയത്തിലേക്ക് പോകാന് സഹായിക്കുകയും ചെയ്യുന്നു. എന്നാല് പെപ്പര്‍മിന്റ്ഗം ചവയ്ക്കുന്നത് നെഞ്ചെരിച്ചിലിന് കാരണമാകും എന്നറിഞ്ഞിരിക്കുക.\n7. പാര്‍ശ്വഫലങ്ങളില്ലാത്ത മരുന്നുകള് കഴിക്കുക\nകഴിക്കുന്ന മരുന്നുകള്‍ക്ക് നെഞ്ചെരിച്ചില് പോലെ വേദനയുണ്ടാകുന്നതോ അല്ലാത്തതോ ആയ പാര്‍ശ്വഫലങ്ങള് ഇല്ലെന്ന് ഉറപ്പ് വരുത്തുക.\n8. ശരീരത്തിന്റെ തൂക്കം കുറയ്ക്കുക.\nശരീരത്തിന്റെ തൂക്കം വര്‍ദ്ധിക്കുന്നതു മൂലം ആമാശയത്തില് കൂടുതല് സമ്മര്‍ദ്ദമുണ്ടാകുകയും ആഹാരം ആമാശയത്തില് നിന്നും അന്നനാളത്തിലേക്ക് തിരികെ വരാന് കാരണമാവുകയും ചെയ്യുന്നു. ഇറുകിയ വസ്ത്രങ്ങളും ബല്‍റ്റും ഒഴിവാക്കുന്നതാണ് നല്ലത്.\nനെഞ്ചെരിച്ചില് അനുഭവപ്പെടുന്ന വ്യക്തി എപ്പോഴാണ് മരുന്നിന്റെ ഉപയോഗം തുടങ്ങേണ്ടത്.\nജീവിത രീതികളിലുണ്ടാക്കിയ മാറ്റം കൊണ്ടു നെഞ്ചെരിച്ചില് നിയന്\nത്രണ വിധേയമാക്കാന് കഴിഞ്ഞില്ലെങ്കില് ഏറ്റവും ഫലപ്രാപ്തിയുള്ള ചികിത്സ പ്രോട്ടോണ് പമ്പ് ഇന്‍ഹിബിറ്റര് മരുന്നുപയോഗിക്കുകയാണ്. ഈ മരുന്ന് ആമാശയം പുറപ്പെടുവിക്കുന്ന അമ്ളരസത്തിന്റെ സ്രവം വളരെ കുറയ്ക്കുന്നു. പ്രോട്ടോണ് പമ്പ് ഇന്‍ഹിബിറ്ററുകളായ "ലാന്‍സോപ്രസോള്'' (Lansoprazole) അല്ലെങ്കില് "പ്രിവാസിഡ്'' (Prevacid), “ഒമിപ്രസോള്” (Omiprazole) അഥവാ "പ്രിലോസെക്'' (Prilosec)തുടങ്ങിയ മരുന്നുകള് ഡോക്ടറുടെ മരുന്നുകുറിപ്പ് ഇല്ലാതെ തന്നെ മെഡിക്കല് ഷോപ്പില് നിന്നും ലഭ്യമാണ്. പ്രോട്ടോണ്‍പമ്പ് ഇന്‍ഹിബിറ്റര് മരുന്നുകള് കഴിച്ച് നെഞ്ചെരിച്ചില് കുറഞ്ഞാലും പല രോഗികളും തുടര്‍ച്ചയായി മരുന്ന് കഴിച്ചു കൊണ്ടേയിരിക്കും. നെഞ്ചെരിച്ചില് കുറഞ്ഞതിന് ശേഷം വീണ്ടും വരാതിരിക്കുന്നതിന് ഡോക്ടറുടെ നിര്‍ദ്ദേശ പ്രകാരം മറ്റ് മരുന്നുകള് കഴിക്കുകയാണ് വേണ്ടത്\nകഴിഞ്ഞ ഒരു ദശകക്കാലമായി മൊബൈല്‍ഫോണ് ഉപയോഗിക്കുന്നതുമൂലമുണ്ടാകുന്ന ആരോഗ്യപ്രശ്‌നങ്ങളെപ്പറ്റി ധാരാളം പഠനങ്ങള് ലോകത്തിന്റെ വിവിധ രാജ്യങ്ങളില് നടന്നുവരികയായിരുന്നു. കാന്‍സറിനെ സംബന്ധിച്ച ഗവേഷണങ്ങള് നടത്തുന്ന അന്തര്‍ദേശീയസമിതി മൊബൈല്‍ഫോണില് നിന്നുളള റേഡിയേഷനെ കാന്‍സറിന് കാരണമായേക്കാവുന്ന രശ്‌മികള് എന്ന രീതിയില് ഗ്രൂപ്പ്2ബി–യിലാണ് ഉള്‍പ്പെടുത്തിയിരിക്കുന്നത്. റേഡിയോഫ്രീക്വന്‍സി തരംഗങ്ങളാണ് മൊബൈലില് നിന്നും സന്ദേശങ്ങള് കൈമാറുന്നതിനായി ഉപയോഗപ്പെടുത്തുന്നത്. സെല്‍ഫോണില് നിന്നുമുണ്ടാകുന്ന ഇലക്‌ട്രോമാഗ്നറ്റിക്‌ഫ്രീക്വന്‍സി റേഡിയേഷന് രക്തസമ്മര്‍ദ്ദവും ക്ഷീണവും നിദ്രാഹാനിയും തലവേദനയും മാത്രമല്ല മസ്‌തിഷ്‌കട്യൂമറുകള്‍ക്കും അര്‍ബുദത്തിനും കാരണമായേക്കാമെന്ന് അടുത്തയിടെ നടന്ന പഠനങ്ങളില് കൂടി സ്ഥിരീകരിക്കുകയുണ്ടായി. തീരെ ചെറിയ കുട്ടികള് വളരെയധികം അപായമേഖലയിലാണുളളതെന്ന് മനസിലാക്കണം. കൊച്ചുകുട്ടികളുടെ തലയോട്ടിയുടെ കനം വളരെ കുറവായതിനാല് റേഡിയോതരംഗങ്ങള്‍ക്ക് വേഗം മസ്‌തിഷ്‌കത്തിലേക്ക് കടക്കാന് കഴിയും. ലോകമൊട്ടാകെ നോക്കിയാല് 20 ശതമാനം മുതല് 30 ശതമാനം വരെ മസ്‌തിഷ്‌കകാന്‍സറിന് വര്‍ധനവുണ്ടായി.\nസ്‌പെസിഫിക് അബ്‌സോര്‍പ്‌ഷന് റേറ്റ്\nമൊബൈല്‍ഫോണ് വാങ്ങുമ്പോഴും ഉപയോഗിക്കുമ്പോഴും ശ്രദ്ധിക്കേണ്ടതായ നിരവധി കാര്യങ്ങളുണ്ട്. സെല്‍ഫോണ് തിരഞ്ഞെടുക്കുമ്പോള് ഏറ്റവും കുറഞ്ഞ ‘എസ്‌എആര്’ (ടഅഞ) അഥവാ “സ്‌പെസിഫിക് അബ്‌സോര്‍പ്‌ഷന് റേറ്റ്” (ടുലരശളശര അയ¨ീൃുശേീി ഞമലേ) ഉളള സെറ്റുകള് തിരഞ്ഞെടുക്കുവാന് ശ്രദ്ധിക്കേണ്ടതുണ്ട്. സ്‌പെസിഫിക് അബ്‌സോര്‍പ്‌ഷന് റേറ്റ് എന്നു പറഞ്ഞാല് റേഡിയോതരംഗങ്ങള് ശരീരത്തിലെ കോശങ്ങള് ആഗിരണം ചെയ്യുന്ന നിരക്കാണ്. കുറഞ്ഞ ‘എസ്‌എആര്’ നിരക്ക് താഴ്‌ന്ന റേഡിയേഷന്‍ആഗിരണത്തെ കാണിക്കുന്നു. മൊബൈല് സെറ്റുകളുടെ മാനുവലില് ‘എസ്‌എആര്’ നിരക്ക് രേഖപ്പെടുത്തിയിരിക്കും. ഇലക്‌ട്രോമാഗ്നറ്റിക്‌ഫ്രീക്വന്‍സി തരംഗങ്ങളില് നിന്നും ശരീരത്തെ സുരക്ഷിതമാക്കുന്ന ചില ഡിവൈസുകള് കമ്പോളത്തില് ലഭ്യമാണ്. ശാസ്‌ത്രീയമായി തെളിയിക്കപ്പെട്ട ഇത്തരം ഡിവൈസുകള് മൊബൈലുകളോടൊപ്പം ഉപയോഗിക്കുന്നത് റേഡിയോരശ്‌മികളില് നിന്നും ഒരു പരിധിവരെ രക്ഷനേടാന് നമ്മെ സഹായിക്കുന്നു.\nമൊബൈലില് വിളിക്കുമ്പോള് ശ്രദ്ധിക്കേണ്ട കാര്യങ്ങള്\nവയറുകള് ഘടിപ്പിച്ച ഹെഡ്‌സെറ്റുകള് ഉപയോഗിച്ചാല് അത് ആന്റിന ആയി പ്രവര്‍ത്തിക്കുകയും കൂടുതല് റേഡിയോതരംഗങ്ങള് ചെവിക്കുളളിലേക്ക് എത്തിച്ചേരുവാന് കാരണമാവുകയും ചെയ്യുന്നു. ഒരാളെ വിളിക്കുമ്പോള് കണക്‌ട് ചെയ്യുന്നതിനുമുമ്പ്‌് ഫോണ് ചെവിയില് വെയ്ക്കരുത്. കണക്‌ട് ചെയ്യുന്ന സമയം കൂടുതല് റേഡിയോഫ്രീക്വന്‍സി തരംഗങ്ങള് സെല്‍ഫോണിലേക്ക് എത്തും. ബെല്‍റ്റിലും പോക്കറ്റിലും സെല്‍ഫോണ് സൂക്ഷിക്കാന് പാടില്ല. ഹൃദ്രോഗത്തിനും സന്താനോല്‍പാദനശേഷി നശിക്കുന്നതിനും മൊബൈലില് നിന്നുളള റേഡിയോഫ്രീക്വന്‍സി തരംഗങ്ങള് കാരണമായേക്കാമെന്ന് പഠനങ്ങള് തെളിയിച്ചിട്ടുണ്ട്. ശരീരത്തിന്റെ മേല്‍ഭാഗത്തേക്കാളേറെ താഴെയുളള ഭാഗത്ത് കൂടുതല് കണ്‍ണ്ടക്‌ടിവിറ്റിയും ആഗിരണശേഷിയും ഉളളതിനാല് സ്വിച്ച് ഓണ് ചെയ്‌തിരിക്കുമ്പോള് മൊബൈല്‍ഫോണ് ശരീരത്തിന്റെ താഴ്‌ഭാഗത്ത് സൂക്ഷിക്കരുത്. മൊബൈല്‍ഫോണ് ചാര്‍ജ് ചെയ്‌തുകൊണ്‍ണ്ടിരിക്കുമ്പോള് സംസാരിക്കുന്നത് അപകടകരമാണ്. ചാര്‍ജ് ചെയ്‌തുകൊണ്‍ണ്ടിരിക്കുമ്പോള് സ്വിച്ച് ഓഫ് ചെയ്‌തതിനുശേഷം മാത്രം സംസാരിക്കാന് ശ്രദ്ധിക്കുക.\nമൊബൈല് ചാര്‍ജ് ചെയ്യുമ്പോള് സൂക്ഷിക്കണം\nവളരെ വിലകുറഞ്ഞ ബാറ്ററി ഉപയോഗിക്കുന്ന സെറ്റുകള് വാങ്ങാതിരിക്കുന്നതാണ് നല്ലത്. ബ്രാന്‍ഡഡും അംഗീകാരമുളളതുമായ മൊബൈല്‍സെറ്റുകള് മാത്രമേ വാങ്ങാവൂ. നല്ല നിലവാരമുളള ചാര്‍ജറുകള് തന്നെ വാങ്ങണം. ചാര്‍ജ് ചെയ്‌തുകൊണ്ടിരിക്കുമ്പോള് ബാറ്ററിയുടെ ചാര്‍ജിംഗ്‌പോയിന്റുകളില് നമ്മുടെ ശരീരത്തിലെ സ്വര്‍ണാഭരണങ്ങള് സ്‌പര്‍ശിക്കരുത്. വെളളത്തില് വീണ മൊബൈല് ഫോണുകള് എടുത്ത് ഉടന് ചാര്‍ജ് ചെയ്യുവാനും ശ്രമിക്കരുത്. മൊബൈല്‍ഫോണ് കൂടുതല് ചാര്‍ജ് ചെയ്യുന്നത് ബാറ്ററിയുടെ ആയുസ് നഷ്‌ടപ്പെടുന്നതിന് കാരണമാകും എന്നറിയുക. പവറും നഷ്‌ടമാകും.\nവാഹനമോടിക്കുമ്പോള് മൊബൈല് സംസാരം വേണ്ട\nവാഹനമോടിക്കുമ്പോള് മൊബൈല്‍ഫോണ് ഉപയോഗിക്കുന്നത് നാലിരട്ടി അപകടസാധ്യത വര്‍ധിപ്പിക്കുന്നു. സാധ്യമാവുന്ന സമയങ്ങളിലെല്ലാം സ്‌പീക്കര് ഫോണ് മോഡില് സംസാരിക്കുക. ഇലക്‌ട്രോമാഗ്നറ്റിക് റേഡിയേഷന്റെ അളവ് നൂറിലൊന്നായി കുറയ്ക്കുവാന് ഇതുമൂലം സാധിക്കും. തിരക്കുളള റോഡില്‍കൂടി നടക്കുമ്പോള് മൊബൈല്‍ഫോണ് ഉപയോഗിക്കാതിരിക്കുക. ഫോണിലെ സംസാരത്തില് ശ്രദ്ധ കേന്ദ്രീകരിക്കുമ്പോള് വാഹനങ്ങളെ ശ്രദ്ധിക്കാതെ അപകടങ്ങളുണ്ടാവാന് സാധ്യതയേറെയാണ്. സുരക്ഷിതമായ ഒരു സ്ഥലം കണ്ടുപിടിച്ച് അവിടെ നിന്ന് മാത്രം മൊബൈല്‍ഫോണില് കൂടി സംസാരിക്കുക.\nഅമിതമായ റേഡിയേഷന് മൂലമുളള അപകടങ്ങള്\nപല രാജ്യങ്ങളിലെയും പ്രത്യുല്‌പാദനഗവേഷണ കേന്ദ്രങ്ങളില് നടന്ന പഠനങ്ങളില്‍കൂടി പുരുഷ•ാരില് മൊബൈല്‍ഫോണിന്റെ അമിതമായ ഉപയോഗം കാരണം ബീജത്തിന്റെ എണ്ണം കുറയുന്നതായി നിരീക്ഷിക്കുകയുണ്ടായി. ബീജങ്ങളുടെ എണ്ണം കുറയുക, ചലനശേഷി കുറയുക, ബീജങ്ങള് നിലനില്‍ക്കാനുളള ശേഷി കുറയുക തുടങ്ങിയവ മൊബൈല്‍ഫോണിന്റെ അമിതമായ റേഡിയേഷന് മൂലം സംഭവിക്കാവുന്ന അപകടങ്ങളാണ്. മൊബൈല്‍ഫോണ് പുറത്തുവിടുന്നത് താഴ്‌ന്ന ലെവലിലുളള റേഡിയേഷനായ റേഡിയോഫ്രീക്വന്‍സി ഊര്‍ജ്ജമാണ്. എങ്കിലും കൂടുതല് നേരം സംസാരിക്കുമ്പോള് കഴിയുന്നതും ശരീരത്തോട് ചേര്‍ത്തു പിടിക്കാതെ സംസാരിക്കുക. 30 മുതല് 40 സെ.മീ. വരെ അകലത്തില് മൊബൈല്‍ഫോണ് ഉപയോഗിച്ച് മെസേജ് ചെയ്യുമ്പോള് ചെവിയോട് ചേര്‍ത്ത് വെച്ച് മൊബൈലില് കൂടി വിളിക്കുന്നതിനേക്കാള് റേഡിയോഫ്രീക്വന്‍സി തരംഗങ്ങളുടെ എഫക്‌ട് കുറച്ച് മാത്രമേ ഉണ്ടാവുകയുളളൂ. ഗര്‍ഭിണികളായ യുവതികള് മൊബൈല്‍ഫോണ് കൈയില് കൊണ്ട് നടക്കരുത്. രാത്രിയില് കിടക്കുമ്പോള് തലയിണയുടെ അടിയിലോ കിടക്കുന്ന കട്ടിലിന്റെ അടുത്തോ സൂക്ഷിക്കുവാനും പാടില്ല.\nശരീരകോശങ്ങളിലെ ഊഷ്‌മാവിന് വ്യതിയാനം\nശരീരകോശങ്ങള് ചൂട് പിടിക്കുകയാണ് മൊബൈല്‍ഫോണ് ഉപയോഗം മൂലം ഉണ്ടാകുന്നത്. തീരെ ചെറുതായ ഊഷ്‌മാവിന്റെ വ്യതിയാനം മസ്‌തിഷ്‌കകോശങ്ങളിലും ശരീരത്തിലെ മറ്റ് കോശങ്ങളിലും ഉണ്ടാവുന്നുണ്ട് എന്ന് പഠനങ്ങളില്‍ക്കൂടി കണ്ടെത്തിയിട്ടുണ്ട്. ഇത് വളരെ നിസാരമായ വര്‍ധനവ് ആണെങ്കിലും സെല്‍ഫോണിന്റെ നിരന്തരമായ ഉപയോഗം ശരീരത്തിന് ദൂഷ്യഫലങ്ങള് സൃഷ്‌ടിക്കുന്നതിനുളള സാധ്യത വര്‍ധിപ്പിക്കുന്നു\nമുടി സ്ത്രീകളുടെ സൗന്ദര്യം വര്‍ദ്ധിപ്പിയ്ക്കുന്ന ഒരു പ്രധാന ഘടകമാണെന്നു പറയാം. സ്ത്രീകളുടെ മാത്രമല്ല, ഒരു പരിധി വരെ പുരുഷന്മാരുടേയും. മുടിയില് ഇന്ന പല ഫാഷനകളും പരീക്ഷിയ്ക്കാറുണ്ട്. ഇതില് തന്നെ മുടി സ്‌ട്രെയ്റ്റന് ചെയ്യുക, കളര് ചെയ്യുക തുടങ്ങിയവയെല്ലാം ഉള്‍പ്പെടുന്നു. മുടി സ്‌ട്രെയ്റ്റന് ചെയ്യുന്നത് കുറച്ചു കാലമായി പരീക്ഷിച്ചു പോരുന്ന ഒരു ഫാഷനാണ്. നീണ്ടു തിളങ്ങിക്കിടക്കുന്ന മുടി എല്ലാ സ്ത്രീകളേയും മോഹിപ്പിയ്ക്കുന്നതു തന്നെ കാരണം. മുടി സ്‌ട്രെയ്റ്റന് ചെയ്യുന്ന സൗന്ദര്യം നല്‍കുമെങ്കിലും ഇതു കൊണ്ട് ചില ദൂഷ്യ വശങ്ങളുമുണ്ട്. ഇവയെക്കുറിച്ചറിയൂ,\nമുടി കൊഴിച്ചിലാണ് മുടി നീട്ടുന്നതിന്റെ ഒരു ദൂഷ്യഫലം. മുടി സ്‌ട്രെയ്‌റ്റെന് ചെയ്യുന്നതു വഴി മുടിയുടെ കട്ടി കുറയുന്നു. ഇത് പെട്ടെന്നുള്ള മുടി കൊഴിച്ചിലിന് ഇട വരുത്തുകയും ചെയ്യുന്നു.\nമുടി വേരുകള്‍ക്ക് കട്ടി കുറയുന്നു\nമുടിയുടെ വേരുകള്‍ക്ക് മുടി നീട്ടുന്നത് ദോഷം ചെയ്യുന്നു. മുടിയുടെ വേരുകള്‍ക്ക് കട്ടി കുറയുകയാണ് സ്‌ട്രെയ്റ്റിനിംഗ് വഴിയുണ്ടാകുന്നത്.\nമുടി സ്‌ട്രെയ്റ്റന് ചെയ്തയുടനെ മുടികള്‍ക്ക് തിളക്കമുണ്ടാകുമെങ്കിലും ഇതിന് ഉപയോഗിക്കുന്ന ക്രീം മുടിയ്ക്കു നല്ലതല്ല. ഇത് മുടി വരണ്ടുപോകാന് ഇടയാക്കും.\nമുടിയുടെ തുമ്പു പിളരുന്നതാണ് മുടി സ്‌ട്രെയ്റ്റന് ചെയ്യുന്നതിന്റെ ഒരു ദോഷം. മുടിത്തുമ്പു പിളരുന്നത് മുടിയുടെ ആരോഗ്യത്തിന് നല്ലതല്ല.\nശിരോചര്‍മം വല്ലാതെ വരളുന്നതാണ് മുടി സ്‌ട്രെയ്റ്റന് ചെയ്യുന്നതു കൊണ്ടുണ്ടാകുന്ന മറ്റൊരു ദൂഷ്യം. ഇത് താരന് പോലുള്ള പ്രശ്‌നങ്ങള് വരുത്തി വയ്ക്കും.\nമുടി സ്‌ട്രെയ്‌റ്റെന് ചെയ്യുന്നത് മുടിയ്ക്ക് താല്‍ക്കാലിക തിളക്കം നല്‍കുമെങ്കിലും മുടിയുടെ സ്വാഭാവികമായുള്ള തിളക്കത്തെ കുറയ്ക്കുകയാണ് ചെയ്യുന്നത്.\nമുടി സ്‌ട്രെയ്റ്റന് ചെയ്താല് ആഗ്രഹിയ്ക്കുന്ന രീതിയില് കെട്ടി വയ്ക്കാന് സാധിക്കില്ല. മുടി മെടഞ്ഞിടുകയോ മറ്റു രീതികളില് കെട്ടുകയോ ചെയ്താല് മുടി അതേ രീതിയില് വളയാന് സാധ്യതയുണ്ട്. മുടി അഴിച്ചിടുകയാണ് ഏക പോംവഴി. മുടി എപ്പോഴും അഴിച്ചിടുന്നത് നല്ലതുമല്ല.\nജട പിടിയ്ക്കാനുള്ള സാധ്യത\nമുടി സ്‌യ്രെ്‌റ്റെന് ചെയ്താല് മുടി ജട പിടിയ്ക്കാനുള്ള സാധ്യതയും കൂടുതലാണ്. ഇത് മുടികൊഴിച്ചിലിനും ഇട വരുത്തും.\nനനഞ്ഞ മുടിയുമായി കിടക്കരുത്. ഏതാണ്ട് ഉണങ്ങാതെ ഉറങ്ങുന്ന പക്ഷം രാവിലെ എഴുന്നേല്‍ക്കുമ്പോള് മുടി പല ഭാഗത്ത് തെറിച്ച് നില്‍ക്കുന്നത് കാണാം.\nമുടിയില് ആ ദിവസം ഉപയോഗിച്ചിട്ടുള്ള വസ്തുക്കള് നീക്കുക.\nമുടി കെട്ടുകളെല്ലാം അഴിച്ച് സ്വതന്ത്ര്യമാക്കുക.\nവൈറ്റമിന് ഇ ആണ് മുടിയുടെയും തൊലിയുടെയും ഭക്ഷണം. മുടികൊഴിച്ചിലും താരനും മുടി പിളരലുമൊക്കെ ഉള്ളവര് വൈറ്റമിന് ഇ ടാബ്ലെറ്റ് മുറിച്ച് പ്രശ്നമുള്ള സ്ഥലത്ത് പുരട്ടുക\nകിടക്കും മുമ്പ് മുടി ഉയരത്തില് പോണി ടെയില് മാതൃകയില് കെട്ടിവെക്കുക. അധികം മുറുക്കിയും അധികം അയച്ചും കെട്ടരുത്.\nമുഖം വൃത്തിയാക്കുകയും മോയിസ്ചറൈസറുകള് ഉപയോഗിക്കുകയും സൂര്യ വെളിച്ചത്തില് നിന്ന് സംരക്ഷണം നല്‍കുകയും ചെയ്യുക.\nഅവസാന കണിക മേക്ക്അപ്പ് വരെ ക്ളീന്‍സിംഗ് ലോഷന് ഉപയോഗിച്ച് കഴുകുക.\nവെയില് കൊണ്ട് തൊലി കറുക്കാതിരിക്കാന് സ്കിന് ലൈററ്നിംഗ് ഏജന്‍റ് ഉപയോഗിക്കുക.\nഇന്ന് ലോകമെങ്ങും വ്യാപകമായി പടര്‍ന്ന് പിടിച്ചിരിക്കുന്ന രോഗമാണ് ക്യാന്‍സര്. ക്യാന്‍സര് എന്ന വാക്ക് തന്നെ ഭയാശങ്കകളോടെയേ പലര്‍ക്കും ഉച്ചരിക്കാനാവൂ. ദേശഭേദമില്ലാതെ വ്യാപകമായിരിക്കുന്ന ക്യാന്‍സറിന് വിധേയരാകുന്നവരില് സ്ത്രീപുരുഷന്മാരും, നവജാത ശിശുക്കളും വരെയുണ്ട്. ഭീതിജനകമായ ഈ രോഗത്തെ ചെറുക്കാന് പ്രായോഗികവും, ഫലപ്രദവുമായ ഒരു മാര്‍ഗ്ഗമെന്നത് ശരീരത്തെയും, മനസിനെയും ക്രിയാത്മകമായും, ആരോഗ്യപൂര്‍ണ്ണമായും പരിപാലിക്കുകയാണെന്ന് വിദഗ്ദര് അഭിപ്രായപ്പെടുന്നു. പ്രോട്ടീനുകളും, മിനറലുകളും, പോഷകങ്ങളുമടങ്ങിയ ഭക്ഷണക്രമം ആരോഗ്യപൂര്‍ണ്ണമായ ജീവിതം സാധ്യമാക്കും. ഇന്ന് മിക്കവരും ശരീരഭാരം കുറയ്ക്കാനും, രോഗപ്രതിരോധ ശേഷി വര്‍ദ്ധിപ്പിക്കാനും സഹായിക്കുന്ന ആഹാരസാധനങ്ങള് കഴിക്കാന് ശ്രദ്ധവെയ്ക്കുന്നവരാണ്. ക്യാന്‍സറിനെ തടയാനുള്ള ഒരു പ്രധാന മാര്‍ഗ്ഗം ക്യാന്‍സര് കോശങ്ങളെ ഇല്ലാതാക്കുകയും, പെരുകുന്നതില് നിന്ന് തടയുകയും ചെയ്യുന്ന ഭക്ഷണ സാധനങ്ങള് കഴിക്കുകയാണ്. ഇനി പറയുന്ന കാര്യങ്ങള് ശ്രദ്ധിച്ച് ക്യാന്‍സര് ബാധ എങ്ങനെ തടയാമെന്ന് മനസിലാക്കുക. ഇവയൊന്നും നിങ്ങള് ജീവിതത്തില് ഇതുവരെയും നടപ്പിലാക്കിയിട്ടില്ലെങ്കില് ഇന്ന് തന്നെ ആരംഭിക്കുക.\nനാലുവയസ്സുളള റിയാസ് എന്ന കുട്ടിയുടെ അമ്മയാണ് റംല. വീട്ടുകാര്യങ്ങള് നടത്തുന്നതില് ബഹുമിടുക്കി. വാതോരാതെ സംസാരിക്കുന്നതും റംലയുടെ ഒരു പ്രകൃതമായിരുന്നു. റംലയോട് പത്തുമിനിറ്റുനേരം ഒന്നു സംസാരിച്ചുനോക്കണം. പത്തുമിനിറ്റിനുളളില് പതിനഞ്ചുപ്രാവശ്യമെങ്കിലും റംല നഖം കടിച്ചിരിക്കും. അമ്മയുടെ സ്വഭാവം മോനും കണ്ടുപഠിച്ചു. യു.കെ.ജി. വിദ്യാര്‍ത്ഥിയായ റിയാസ് ക്ലാസിലിരുന്നാല് എപ്പോഴും നഖം കടിച്ചുകൊണ്ടേയിരിക്കും. ടീച്ചര് റിയാസിനോട് നഖം കടിക്കരുത് മോനേ എന്നുപറഞ്ഞ് കൈ പിടിച്ചു മാറ്റിയാല് അഞ്ചുമിനിറ്റു കഴിയുമ്പോഴേക്കും വീണ്ടും റിയാസ് നഖംകടി ആരംഭിച്ചിരിക്കും. കുട്ടികള് ഒപ്പുകടലാസുകളാണ്. മാതാപിതാക്കള് റോള് മോഡലുകളും. അച്ഛനമ്മമാര് കാണിച്ചുകൊടുക്കുന്ന ഏതുകാര്യങ്ങളും കുട്ടികള് അതേപടി പകര്‍ത്തും.\nകുട്ടികളെ ശീലങ്ങള് പരിശീലിപ്പിക്കുക\nകുട്ടികള് വളര്‍ന്നുവരുമ്പോള് ശീലങ്ങള് പരിശീലിപ്പിക്കേണ്ടത് മാതാപിതാക്കളുടെ ചുമതലയാണ്. ആരോഗ്യകരമായ ശീലങ്ങള് ജീവിതത്തില് അനേകം നേട്ടങ്ങള്‍ക്ക് സഹായകമാവും. നല്ലശീലങ്ങള് പരിചയിച്ചുകഴിഞ്ഞാല് പിന്നെ യാതൊന്നും ചിന്തിക്കാതെ കുട്ടികള് അതേപടി അവ തുടര്‍ന്നുകൊളളും. കുട്ടികളുടെ ആരോഗ്യശീലങ്ങളെപ്പറ്റി പറയുമ്പോള് ഏറ്റവും പ്രധാനം കൈ വൃത്തിയായി കഴുകി സൂക്ഷിക്കുന്നതാണ്. എന്നും രാവിലെ പല്ല് വൃത്തിയാക്കുന്നതു പോലെ കൈ വൃത്തിയായി കഴുകുന്നതും ഒരു ശീലമാക്കണം. കുഞ്ഞുങ്ങളുടെ കൈ വൃത്തിയാക്കിക്കൊടുക്കുകയും മുതിര്‍ന്ന കുട്ടികള് അത് സ്വയം ചെയ്യുന്നുണ്ടോ എന്ന് അച്ഛനമ്മമാര് നിരീക്ഷിക്കുകയും വേണം. ഡേകെയറിലോ, പ്രീസ്‌കൂളിലോ ചെല്ലുമ്പോഴും ഭക്ഷണം കഴിക്കുന്നതിനു മുമ്പും, ടോയ്‌ലറ്റില് പോയതിനുശേഷവൂം, പ്ലേ ഗ്രൌണ്ടില് നിന്ന് തിരിച്ചെത്തുമ്പോഴും പെട്ടെന്നുതന്നെ കൈകഴുകി വൃത്തിയാക്കുന്ന ശീലം കുട്ടികളിലുണ്ടാവണം. ശീലങ്ങള് പരിചയിച്ചുകഴിഞ്ഞാല് എപ്പോഴെങ്കിലും മാതാപിതാക്കള് മറന്നുപോയാലും അങ്ങനെ ചെയ്യണമെന്നു പറഞ്ഞ് കുട്ടികള് അവരെ ഓര്‍മ്മപ്പെടുത്തും.\nസോപ്പും ചെറിയചൂടുളള വെളളവും ഉപയോഗിക്കാം\nചെറിയചൂടുളള വെളളവും, സോപ്പും ഉപയോഗിച്ചാണ് കൈ കഴുകേണ്ടത്. വൃത്തിയായി കൈ കഴുകുക എന്നതാണ് പ്രധാനം. 15 മുതല് 20 സെക്കന്റുകള്‍വരെ സമയം എടുത്ത് കൈ വൃത്തിയാക്കുക. ആല്‍ക്കഹോള് അടങ്ങിയിട്ടുളള ജെല് കൊണ്ടും കൈ വൃത്തിയാക്കാം. കൈയില് ജെല് തേച്ചുപിടിപ്പിച്ചശേഷം 20 സെക്കന്റുനേരം കുട്ടികളെ കൈ കഴുകാന് അനുവദിക്കുക.\nശീലങ്ങള് പഠിപ്പിക്കാനായി ചില വിദ്യകള്\nകൈ വൃത്തിയാക്കുന്നതിന് വിസമ്മതിക്കുകയും മടി കാണിക്കുകയും ചെയ്യുന്ന കുട്ടികളുണ്ട്. ഇവരെ ശീലങ്ങള് പഠിപ്പിക്കാനായി ചില വിദ്യകളുണ്ട്. സിങ്കില് കളിക്കുന്നത് കുട്ടികളുടെ ഒരു വിനോദമാണ്. ഒരു ചെറിയ കസേരയിട്ട് കുട്ടിയെ സിങ്കില് ഇരുത്തിയശേഷം സോപ്പും ഡിഷും കഴുകുവാനായി കൊടുക്കുക. കുറച്ചുസമയം കഴിയുമ്പോഴേക്കും കുട്ടികള് താനേ അവരുടെ കൈകള് വൃത്തിയാക്കിയിരിക്കും. കുട്ടികളെ ആകര്‍ഷിക്കുന്ന നിറവും ഗന്ധവുമുളള സോപ്പാണെങ്കില് ഏറെ നല്ലത്. കുട്ടികള്‍ക്കായി ഉപയോഗിക്കുന്ന സോപ്പ് ഒരിടത്ത് മാറ്റിവെച്ചിട്ട് അവര്‍ക്കായി മാത്രം ഉപയോഗിക്കുക.\nരോഗാണുക്കള് പകരുന്നത് തടയാം\nരോഗാണുക്കള് പകരുന്നത് തടയാനുമുണ്ട് ചില വിദ്യകള്. ഫ്‌ളൂ, ജലദോഷം തുടങ്ങിയ രോഗങ്ങളുടെ വൈറസുകളില്‍നിന്ന് രക്ഷനേടാന് നല്ലശീലങ്ങള് നമ്മെ സഹായിക്കുന്നു. മൂക്ക് ശക്തിയായി ചീറ്റുകയോ, തുമ്മുകയോ ചെയ്യുമ്പോള് കൈകൊണ്ട് വായ് പൊത്തിപ്പിടിക്കണമെന്നാണ് സാധാരണ നാം കുട്ടികളോട് പറയാറുളളത്. ഇതുകാരണം ഉളളംകൈയിലേക്ക് രോഗാണുക്കള് വ്യാപിക്കുന്നതിനും കുട്ടിയുടെ കൈ സ്‌പര്‍ശിക്കുന്ന സ്ഥലങ്ങളിലെല്ലാം രോഗാണുക്കള് പകരുകയും ചെയ്യുന്നു. കുട്ടികളും മുതിര്‍ന്നവരും കൈവെളള അമര്‍ത്തിപ്പിടിച്ച് തുമ്മുന്നതിനേക്കാള് കൈമുട്ടിന്റെ വളവിലേക്ക് തുമ്മുന്നതാണ് കുറച്ചുകൂടി നല്ലത്. തുമ്മുമ്പോള് ടിഷ്യൂപേപ്പര് ഉപയോഗിച്ച് മൂക്ക് തപ്പിപ്പിടിക്കുന്നതും അത്രകണ്ട് ഗുണം ചെയ്യുകയില്ല. പ്രീസ്‌കൂള് കുട്ടികളാണെങ്കില് അവരുപയോഗിച്ച ടിഷ്യൂ കടലാസുകള് ചിലപ്പോള് ഡസ്റ്റ്‌ബിന്നിലും അല്ലെങ്കില് നിലത്തുമായിരിക്കും ഇടുന്നത്.\nസ്വയം ചെയ്‌തു കാണിച്ചുകൊടുക്കുക\nകുഞ്ഞുങ്ങളെ ശീലം പഠിപ്പിക്കുന്നത് വളരെ പ്രയാസമുളള കാര്യമാണ്. കുട്ടികളെ രോഗങ്ങളുടെ ശാസ്‌ത്രം ക്ലാസില് പഠിപ്പിക്കുന്നതുകൊണ്ട് പ്രയോജനമില്ല. പ്രീസ്‌കൂളില് പഠിക്കുന്ന ഒരു കുട്ടിയോട്, മറ്റൊരു കുട്ടി തുമ്മുമ്പോള് മാറി നില്‍ക്കണം എന്ന് എങ്ങനെ പറയാന് സാധിക്കും ? ആരോഗ്യശീലങ്ങളെപ്പറ്റി പറയുന്നതും, ചെയ്യുവാന്‍വേണ്ടി സ്‌നേഹത്തോടെ കുട്ടികളോട് യാചിക്കുന്നതും, ആജ്ഞാപിക്കുന്നതും ഒക്കെ ചിലപ്പോള് ഫലവത്തായി എന്നുവരില്ല. ശീലങ്ങള് പറഞ്ഞുകൊടുക്കുന്നതിനുപകരം മാതാപിതാക്കള് സ്വയം ചെയ്‌തു കാണിച്ചുകൊടുക്കുന്നതാണ് ഏറ്റവും ഫലപ്രദമായ മാര്‍ഗം. ഓഫീസില്‍പോയി വൈകുന്നേരം വീട്ടിലെത്തിയാലുടന് കുട്ടികളുടെ മുമ്പില് വച്ച് 20 സെക്കന്റു നേരത്തേക്ക് അച്ഛനമ്മമാര് കൈ വൃത്തിയാക്കുക.\nശുചിത്വശീലങ്ങള് ചെറുപ്പത്തില്‍തന്നെ പഠിപ്പിക്കുക\n“ശുചിത്വശീലങ്ങള് ചെറുപ്പത്തില്‍തന്നെ പഠിപ്പിക്കുന്നതാണ് ഏറ്റവും എളുപ്പം”. “ഹെഡിങ് ഹോം വിത്ത് യുവര് ന്യൂബോണ് ആന്‍ഡ് ഫുഡ് ഫൈറ്റ്‌സ്” എന്ന ഗ്രന്ഥത്തിന്റെ സഹഗ്രന്ഥകാരിയായ ലോറ എ. ജാന പറയുന്നു. “ആരോഗ്യശീലങ്ങള് ചെറുപ്പത്തില്‍ത്തന്നെ പഠിക്കുകയാണെങ്കില് മുതിരുമ്പോള് അവര്‍ക്ക് രോഗങ്ങള് വരുന്നതും കുറഞ്ഞിരിക്കും”. പ്രശസ്‌ത ശിശുരോഗവിദഗ്‌ദ്ധനായ ഡോക്‌ടര് ടാന്യ റെമര് അള്‍ട്ട്‌മാന് പറയുന്നു\nഇന്ത്യയില് ഒമ്പതു ദശലക്ഷത്തോളം ആളുകളാണ് സ്മാര്‍ട്ട്‌ഫോണിന്റെ ഉപയോക്താക്കള്. ദിവസം ശരാശരി ഒമ്പത് മണിക്കൂര് സ്മാര്‍ട്ട്‌ഫോണ് ഉപയോഗിക്കുന്നവരാണ് ഉപയോക്താക്കളിലധികവും. കൂടുതല് സമയം സ്മാര്‍ട്ട്‌ഫോണിന്റെ ചെറിയ സ്ക്രീനിലേക്ക് ഉറ്റുനോക്കിയിരിക്കുന്നതാണ് പ്രശ്നം സൃഷ്ടിക്കുന്നത്. ഇത് കാലക്രമേണ ത്വക്കിന്റെ തിളക്കം തന്നെ നഷ്ടപ്പെടുത്താന് കാരണമാവുന്നു. ചികിത്സയിലൂടെ ഈ പ്രതിസന്ധി പരിഹരിക്കാന് വൈദ്യശാസ്ത്രത്തിന്റെ സഹായം തേടുന്നവരുടെ എണ്ണം വര്‍ദ്ധിച്ചുവരികയാണ്.\nഎന്തായാലും, ഫോണ് നിര്‍മ്മാതാക്കളും ഇക്കാര്യത്തില് ആശങ്കാകുലരാണ്. ഫോണ് ഉപയോഗിക്കുമ്പോള് ശരീരത്തില് നിന്ന് 25 എം‌എം എങ്കിലും അകലെയായിരിക്കണമെന്നാണ് ബ്ലാക്‍ബെറി നിര്‍ദ്ദേശിക്കുന്നത്. അതേസമയം, ആപ്പിള് പറയുന്നത് ഉപയോഗത്തിലായിരിക്കുമ്പോള് ഐഫോണ് ശരീരത്തില് നിന്ന് 15 എം‌എം എങ്കിലും അകലെയാവണമെന്നാണ്.\nകാര്യമിതൊക്കെയാണെങ്കിലും, സ്മാര്‍ട്ട്‌ഫോണുകള് ഉപയോഗിക്കുന്നവര് പ്രത്യേക മൊബൈല് കവറുകളും ആന്റി റേഡിയേഷന് ചിപ്പുകളും ഉപയോഗിക്കുന്നതിലൂടെ പ്രശ്നത്തിന്റെ കാഠിന്യം കുറയ്ക്കാമെന്നാണ് വിദഗ്ധര് വിലയിരുത്തുന്നത്.


“ഈ പെയിന്റ് പൂശിയാൽ ഭിത്തിയിലുള്ള 99% ബാക്ടീരിയകളെയും നശിപ്പിക്കുന്നു” ഒരു പ്രൊഫഷണൽ സംഘടന ഇങ്ങനെ അധപ്പതിക്കരുത്. – News Kerala 24×7\n“ഈ പെയിന്റ് പൂശിയാൽ ഭിത്തിയിലുള്ള 99% ബാക്ടീരിയകളെയും നശിപ്പിക്കുന്നു” ഒരു പ്രൊഫഷണൽ സംഘടന ഇങ്ങനെ അധപ്പതിക്കരുത്.\nMay 15, 2020 May 15, 2020 by Reporter Desk\nഡോ. ജിനീഷ് ഫേസ്ബുക്കിൽ പങ്കുവച്ച പോസ്റ്റ് വായിക്കാം..\n“ഈ പതിനൊന്നാം തീയതി മലയാള മനോരമ പത്രത്തിന്റെ മുൻ പേജിൽ വന്ന ഒരു പരസ്യമാണ്.\nഒരു പെയിന്റിന്റെ പരസ്യമാണ്.\n“കൈകൾ സാനിറ്റൈസ് ചെയ്യുന്നത് കൊണ്ട് മാത്രം സുരക്ഷിതരായിരിക്കാൻ സാധിക്കുമോ ?” എന്ന് ചോദിച്ചുകൊണ്ടാണ് വിവരണം തുടങ്ങുന്നത്.\n“ഈ പെയിന്റ് പൂശിയാൽ ഭിത്തിയിലുള്ള 99% ബാക്ടീരിയകളെയും നശിപ്പിക്കുന്നു, ശ്വാസകോശത്തെ ബാധിക്കുന്ന ഹാനികരമായ വാതകങ്ങളുടെ (SOx, NOx) അളവ് കുറയ്ക്കുകയും വൈറൽ സംക്രമണങ്ങളിൽ നിന്ന് സംരക്ഷിക്കുകയും ചെയ്യുന്നു” ഇങ്ങനെയാണ് തുടർന്നുള്ള വിവരണം.\nഅവസാന വാചകം പ്രത്യേകം ശ്രദ്ധിക്കണം.\n“ഇന്ത്യൻ മെഡിക്കൽ അസോസിയേഷനിൽ നിന്ന് അംഗീകാരം ലഭിച്ചത് കൊണ്ട് ഈ പെയിന്റ് വീടിന്റെ സാനിറ്റൈസർ ആണെന്ന് പറയാവുന്നതാണ്”\nഇന്ത്യൻ മെഡിക്കൽ അസോസിയേഷൻ അംഗീകരിച്ചു എന്ന പേരിൽ നടത്തുന്ന കച്ചവടമാണ്, അതിനുവേണ്ടിയുള്ള പരസ്യമാണ്.\nഈ പെയിന്റ് എങ്ങനെ ബാക്ടീരിയകളെയും വൈറസുകളെയും നശിപ്പിക്കുന്നു എന്നുകൂടി ഇന്ത്യൻ മെഡിക്കൽ അസോസിയേഷൻ പറഞ്ഞാൽ കൊള്ളാം.\nഅങ്ങനെ അണുക്കളെ നശിപ്പിക്കുന്ന പെയിന്റ് ആണെങ്കിൽ ആശുപത്രികളിലെ തീയേറ്ററുകളിലും മറ്റും ഇത് ഉപയോഗിച്ചാൽ മതിയല്ലോ !\nആശുപത്രികളിലെ തിയേറ്ററുകൾ അണുവിമുക്തമാക്കാൻ വേണ്ടി ഓരോ വർഷത്തിലും ആഴ്ചകളോളം അടച്ചിടാറുണ്ട്. ഇമ്മാതിരി പെയിന്റ് ഉണ്ടെങ്കിൽ പിന്നെ അത് വേണ്ടെന്നു വെക്കാമോ ?!!! ഐഎംഎ ഭാരവാഹികൾ ജോലിചെയ്യുന്ന ആശുപത്രികളിലെ ശസ്ത്രക്രിയ മുറികളിൽ ഈ പെയിന്റ് ആണോ അടിച്ചിരിക്കുന്നത് ???\nഇന്ത്യൻ മെഡിക്കൽ അസോസിയേഷൻ ഭാരവാഹികൾ മനസ്സിലാക്കേണ്ട ഒരു കാര്യമുണ്ട്. നൈതികത, വിശ്വാസ്യത, ശാസ്ത്രീയത എന്നിങ്ങനെ ചില വാക്കുകൾ ഉണ്ട്.\nഇന്ത്യൻ മെഡിക്കൽ അസോസിയേഷൻ എന്നത് ഡോക്ടർമാരുടെ ഒരു തൊഴിലാളി സംഘടന മാത്രമാണ്. മറ്റു പല തൊഴിലാളി സംഘടനകളും പോലെ ഒരു സംഘടന. ഇന്ത്യൻ മെഡിക്കൽ കൗൺസിൽ ആണ് എന്ന് തെറ്റിദ്ധരിക്കരുത്.\nപല തവണ പറഞ്ഞ കാര്യമാണ്, ഒരിക്കൽ കൂടി പറയുന്നു.\nജനങ്ങൾക്കിടയിലും മാധ്യമ ചർച്ചകൾക്കിടയിലും സ്പേസ് ലഭിക്കുന്ന ഒരു പ്രൊഫഷണൽ സംഘടന ഇങ്ങനെ അധപ്പതിക്കരുത്.\nകടപ്പാട്: ഡോ. ജിനീഷ് P. S


Janmabhumi| സ്ഥാനാര്‍ത്ഥി പട്ടികയിലും സിപിഎമ്മിന്റെ 'ബന്ധു നിയമനം'; ഭാര്യമാരും മരുമകനും മത്സരിക്കും\nMarch 05, 2021, 09:44 p.m.\nസിപിഎം നേതാക്കളുടെ ബന്ധുക്കള് സ്ഥാനാര്‍ത്ഥികളാകുന്നത് ചുരുക്കമാണ്. അമ്മായിഅച്ഛനും മരുമകനും ഒരേ തെരഞ്ഞെടുപ്പില് മത്സരിക്കുന്നത് ആദ്യം. ഇതിനു മുന്‍പ് ഒരേ തെരഞ്ഞെടുപ്പില് മത്സരിച്ച അച്ഛനും മകനും ബാലകൃഷ്ണപിള്ളയും ഗണേഷ് കുമാറുമാണ്. അതിനുശേഷം ആദ്യമായിട്ടാണ് ഒരേ വീട്ടലെ രണ്ടു പേര് ഒന്നിച്ച് മത്സരിക്കുന്നത്.\nതിരുവനന്തപുരം: നിയമസഭാ തിരഞ്ഞെടുപ്പില് സിപിഎം സ്ഥാനാര്‍ഥി പട്ടികയിലും ബന്ധു നിയമനം. പിണറായി വിജയന്റെ മരുമകന് പി.എ.മുഹമ്മദ് റിയാസാണ് ബേപ്പൂരില് സ്ഥാനാര്‍ത്ഥി. മന്ത്രി എ.കെ.ബാലന് ഒഴിയുന്ന തരൂരില് ഭാര്യ ഡോ.പി.കെ.ജമീല മത്സരിക്കുo .സിപിഎം സംസ്ഥാന സെക്രട്ടറി എ വിജയരാഘവന്റെ ഭാര്യ ആര് ബിന്ദുവാണ് ഇരിങ്ങാലക്കുടയില് സ്ഥാനാര്‍ത്ഥി. ചവറയില് മുന് എംഎല്‍എ വിജയന് പിള്ളയുടെ മകനും ബിനോയി കോടിയേരിയുടെ ബിസിനസ്സ് പങ്കാളി എന്ന നിലയില് വിവാദത്തില് പെട്ടയാളുമായ ഡോ.സുജിത് വിജയന് സിപിഎം ചിഹ്നത്തില് മത്സരിക്കും.\nതലയെടുപ്പള്ളവരൊക്കെ പുറത്താക്കി പിണറായിയും പറഞ്ഞാല് അനുസരിക്കുന്ന പിള്ളേരും നയിച്ചാല് മതി എന്ന നിലയിലാണ് സിപിഎം സ്ഥാനാര്‍ഥി പട്ടിക ഡോ.തോമസ് ഐസക്ക്, ജി.സുധാകരന്, എ.കെ.ബാലന്, ഇ.പി. ജയരാജന്,സി. രവീന്ദ്രനാഥ് എന്നീ മന്ത്രിമാര്‍ക്ക് സീറ്റില്ല. സ്പീക്കറടക്കം 23 സിറ്റിങ് എംഎല്‍എമാര്‍ക്കു മത്സരിക്കാനാകില്ല. രണ്ടു ടേം തുടര്‍ച്ചയായി മത്സരിച്ചവര് വേണ്ടന്നു പറഞ്ഞാണ് ഒഴിവാക്കിയത്. നിബന്ധന ഒഴിവാക്കി കെ.ടി.ജലീലിന് സീറ്റ് നല്‍കി. തവനൂരില് ജലീല് തന്നെയാകും സ്ഥാനാര്‍ത്ഥി. കുന്നംകുളത്ത് എ.സി.മൊയ്തീനും വീണ്ടും മത്സരിക്കും. മന്ത്രി എ.കെ.ബാലന് ഒഴിയുന്ന തരൂരില് ഭാര്യ ഡോ.പി.കെ.ജമീലയെയാണ് സ്ഥാനാര്‍ത്ഥി.\nപിണറായി വിജയന്റെ നല്ല ബുക്കില് പെടാത്ത കെ സുരേഷ് കുറുപ്പിനു സീറ്റില്ല. ലോക്‌സഭാ തിരഞ്ഞെടുപ്പില് മത്സരിച്ച എം.ബി. രാജേഷിനും വി.എന്.വാസവനും കെ.എന്.ബാലഗോപാലും പി രാജീവും മത്സരിക്കും. എന്നാല് പി ജയരാജനു സീറ്റില്ല. വിവാദത്തില് പെട്ട കാരാട്ട് റസാഖിനും(കൊടുവള്ളി) സിപിഎം സീറ്റുണ്ട്. പാര്‍ട്ടിയെ പ്രതിക്കൂട്ടില് നിര്‍ത്തിയ യു പ്രതിഭ കായകുളത്ത് സീറ്റ് ഉറപ്പിച്ചു.ലൈംഗികാരോപണം നേരിട്ട ഷൊര്‍ണൂരില് പി.കെ.ശശിക്കു സീറ്റില്ല.


യമൻ സംഘർഷം : സൗദിക്ക് പരിശീലനം നൽകി അമേരിക്ക\n2019-08-27 02:35:30am IST\nവാഷിംഗ്‌ടൺ: യമനിൽ ഹൂതികൾക്കെതിരെ പോരാടാൻ സൗദി അറേബ്യയുടെ വ്യോമസേനാ പൈലറ്റുമാര്‍ക്ക് അമേരിക്കന് മിലിട്ടറിയുടെ പ്രത്യേക പരിശീലനം. ഹൂതികൾക്കെതിരെ നടത്തുന്ന അക്രമണത്തിൽ യമനിലെ സാധാരണക്കാര്‍ക്കുണ്ടാകുന്ന നാശനഷ്ടങ്ങളും ജീവഹാനിയും കുറക്കുന്നതിന് ലക്ഷ്യമിട്ടാണ് പ്രത്യേക പരിശീലനം.\nഅമേരിക്കന് സൈന്യത്തിന്റ വിദഗ്ദരടങ്ങുന്ന സംഘമാണ് സൗദി പൈലറ്റുമാര്‍ക്ക് പരിശീലനം നല്‍കി വരുന്നത്. ഹൂതികളുടെ കേന്ദ്രങ്ങൾ മനസിലാക്കിആക്രമിക്കാൻ പരിശീലനം സഹായിക്കുമെന്നും പരമാവധി സിവിലിയന് കേന്ദ്രങ്ങളെ ഒഴിവാക്കാൻ കഴിയുമെന്നും അധികൃതർ വ്യക്തമാക്കി.\nപരിശീലനം യമന് സംഘര്‍ഷത്തില് സാധാരണക്കാരുടെ മരണത്തിലും നാശനഷ്ടങ്ങളിലും കുറവ് വരുത്തിയതായി പെന്റഗണ് അറിയിച്ചു. സംയുക്ത പരിശീലനത്തിന് അമേരിക്കയെയും സൗദി സൈനികരേയും സൗദി അമേരിക്കന് പബ്ലിക് റിലേഷന് അഫയേഴ്‌സ് കമ്മിറ്റി സ്ഥാപകന് സല്‍മാന് അന്‍സാരി അഭിനന്ദിച്ചു. വശ്വസനീയമായ സഖ്യകക്ഷിയും വിശ്വസ്ത സുഹൃത്തുമാണ് ഇരു രാജ്യങ്ങളെന്നും അദ്ദേഹം കൂട്ടി ചേര്‍ത്തു.


Emalayalee.com - വാഷിംഗ്ടണ് സംസ്ഥാനത്ത് സ്വവര്‍ഗ വിവാഹത്തിന് നിയമസാധുത\nവാഷിംഗ്ടണ് സംസ്ഥാനത്ത് സ്വവര്‍ഗ വിവാഹത്തിന് നിയമസാധുത\nAMERICA 03-Feb-2012 പി.പി.ചെറിയാന്\nഒളിമ്പിയ: വാഷിംഗ്ടണ് സംസ്ഥാനം സ്വവര്‍ഗ വിവാഹത്തിന് നിയമ പരിരക്ഷ നല്‍കുന്ന ബില് അംഗീകരിച്ചു. ഫെബ്രുവരി ഒന്നിന് (ബുധന്) നടന്ന ചര്‍ച്ചകള്‍ക്കും വോട്ടെടുപ്പിനും ശേഷം വൈകിയാണ് വാഷിംഗ്ടണ് നിയമനിര്‍മാണ സഭ നിയമം പാസാക്കിയത്.\n28 അംഗങ്ങള് ബില്ലിനെ അനുകൂലിച്ചപ്പോള് 21 അംഗങ്ങള് എതിര്‍ത്ത് വോട്ടു ചെയ്തു. ഡമോക്രാറ്റ് പാര്‍ട്ടി അംഗങ്ങള് ഒരുമിച്ച് ബില്ലിനെ അനുകൂലിച്ചുവെങ്കിലും മൂന്നു പേര് ഇതിനെതിരെ വോട്ടുകള് രേഖപ്പെടുത്തി. ഇതുപോലെ റിപ്പബ്ലിക്കന് പാര്‍ട്ടി ഈ ബില്ലിനെ എതിര്‍ത്തപ്പോള് നാല് അംഗങ്ങള് ബില്ലിന് അനുകൂലമായി വോട്ടു ചെയ്തു.\nസെയിം സെക്‌സ് മാര്യേജ് അംഗീകരിക്കുന്ന ഏഴാമത്തെ സംസ്ഥാനം എന്ന പദവി ഇതോടെ വാഷിംഗ്ടണ് നേടിയെടുത്തു.\nന്യൂയോര്‍ക്ക്, കണക്ടികട്ട്, ഐഓവ, മാസച്ചുസൈറ്റ്‌സ്, ന്യൂഹാപ്‌ഷെയര്, വെര്‍മോണ്ട്, ഡിസ്ട്രിക്ട് ഓഫ് കൊളംബിയ എന്നിവയാണ് മറ്റു സംസ്ഥാനങ്ങള്. വാഷിംഗ്ടണ് ഗവര്‍ണര് ബില്ല് നിയമമാക്കുന്ന ഉത്തരവില് ഉടന് ഒപ്പുവയ്ക്കുമെന്ന് അറിയിച്ചു.\nബില്ല് പാസാക്കുന്നതിനെതിരെ വന് പ്രതിഷേധവും നടന്നു. അമേരിക്കയുടെ മറ്റു സംസ്ഥാനങ്ങളിലേയ്ക്കും ഈ നിയമത്തിന്റെ സ്വാധീനം പടര്‍ന്നു പിടിക്കുന്നതായാണ് റിപ്പോര്‍ട്ടുകള് സൂചിപ്പിക്കുന്നത്. ബില്ല് പാസാക്കിയതില് ക്രിസ്ത്യാനികള് ലജ്ജിച്ചു തല താഴ്ത്തുന്നു. ഇത്തരം നിയമം പാസാക്കിയതില് തികച്ചു ദുഃഖിതനാണെന്ന് സെനറ്റിന്റെ തീരുമാനം കാത്ത് പുറത്തുനിന്നിരുന്ന ജെയ്ന് ഡെസ്റ്റര്‍ലാന്റ് പറഞ്ഞു.\nകാലങ്ങളായി തുടര്‍ന്നുവന്നിരുന്ന വിവാഹത്തിന്റെ നിര്‍വചനത്തെ നിയമം മാറ്റിമറിക്കുന്നു. സെനറ്റര് ഡാന് സ്വെക്കര്, ആര് റോച്ചസ്റ്റര് എന്നിവര് അഭിപ്രായപ്പെട്ടു.\nന്യൂജേഴ്‌സി, മേരിലാന്‍ഡ് തുടങ്ങിയ സംസ്ഥാനങ്ങളില് നവംബറില് സ്വവര്‍ഗ വിവാഹത്തെക്കുറിച്ചുള്ള അഭിപ്രായ വോട്ടെടുപ്പിനുള്ള ശ്രമങ്ങള് തുടങ്ങിക്കഴിഞ്ഞു.\nക്രൈസ്തവ രാജ്യമായി അറിയപ്പെടുന്ന അമേരിക്കയില് നടക്കുന്ന അക്രൈസ്തവ പ്രവര്‍ത്തനങ്ങള്‍ക്കെതിരെ പ്രതികരിക്കാന് ജനങ്ങള് മുന്നോട്ടുവരേണ്ടിയിരിക്കുന്നു. പ്രകൃതിവിരുദ്ധ പ്രവര്‍ത്തനങ്ങളില് ഏര്‍പ്പെടുന്നവരില് മാനസിക, ആരോഗ്യ പ്രയാസങ്ങള് അനുഭവപ്പെടുന്നതായാണ് ആരോഗ്യ സര്‍വേകള് ചൂണ്ടിക്കാണിക്കുന്നത്.


Injaz Public Relations: നിങ്ങളുടെ ചിത്രങ്ങള് അനധികൃതമായി ഉപയോഗിയ്ക്കുന്നവരെ കണ്ടുപിടിയ്ക്കാം ?\nനിങ്ങളുടെ ചിത്രങ്ങള് അനധികൃതമായി ഉപയോഗിയ്ക്കുന്നവരെ കണ്ടുപിടിയ്ക്കാം ?\nഡിജിറ്റല് യുഗത്തിന്റെ അനന്തമായ സാധ്യതകളില് വളര്‍ന്ന ഒന്നാണ് ഡിജിറ്റല് ഫോട്ടോഗ്രഫി. സാങ്കേതികവിദ്യയും ചിത്രങ്ങളും ഡിജിറ്റലായതോടെ പഴയ ആല്‍ബങ്ങളുടെ കഥ അവസാനിച്ചു എന്നു തന്നെ പറയാം. ചിത്രങ്ങള് സിഡിയിലും, പെന്‍ഡ്രൈവുകളിലും കയറി പങ്കുവയ്ക്കല് തുടങ്ങി. ഇപ്പോള് ഇതാ ഫേസ്ബുക്ക്, ബ്ലോഗ്, ഫോട്ടോ ഷെയറിംഗ് സൈറ്റുകള് തുടങ്ങിയവ വഴി എത്ര ചിത്രങ്ങള് വേണമെങ്കിലും സുഹൃത്തുക്കളുമായോ, ബന്ധുക്കളുമായോ പങ്കുവയ്ക്കാന് സാധ്യമാണ്. അതോടെ ഫോട്ടോകളുടെ ലോകത്തെ കള്ളത്തരങ്ങളും ആരംഭിച്ചു. നിങ്ങളുടെ ചിത്രങ്ങള് ആരൊക്കെ കോപ്പി ചെയ്യുന്നു, ആരൊക്കെ ഉപയോഗിയ്ക്കുന്നു എന്ന് ഊഹിയ്ക്കാന് പോലും ഇന്നാവില്ല. കാരണം കടലുപോലെ കിടക്കുന്ന വെബ്‌സൈറ്റുകളില് എങ്ങനെ തിരയാന്. എന്നിരുന്നാലും ചില വഴികളുണ്ട് നിങ്ങളുടെ ഫോട്ടോകള് മോഷ്ടിയ്ക്കപ്പെടുന്നുണ്ടോ എന്നറിയാനും, ആര് മോഷ്ടിച്ചു എന്നറിയാനും.\nTineye.com ല് ഒരു റിവേഴ്‌സ് ഇമേജ് സെര്‍ച്ച് ചെയ്യാവുന്നതാണ്. സെര്‍ച്ച് ചെയ്യേണ്ട ഫോട്ടോയോ, ഫോട്ടോയുടെ ലിങ്കോ നല്‍കി സെര്‍ച്ച് ബട്ടണ് അമര്‍ത്തുക. സാമ്യമുള്ളവ വന്നാല് സ്വിച്ചില് ക്ലിക്ക് ചെയ്യുക.അപ്പോള് നിങ്ങളുടെ ഫോട്ടോയും സാമ്യമുള്ള ഫോട്ടോയും തമ്മില് ഒത്തുനോക്കാനാകും.സെര്‍ച്ച് റിസല്‍ട്ടുകള്‍ക്കൊപ്പം അവയുടെ യുആര്‍എല് ഉണ്ടായിരിയ്ക്കും.\nഗൂഗിളിന്റെ സെര്‍ച്ച് ബൈ ഇമേജ് ഓപ്ഷന് ഉപയോഗിച്ച് സെര്‍ച്ച് ചെയ്യാം. ഗൂഗിള് സെര്‍ച്ച് ബാറിന് സമീപമുള്ള ക്യാമറ ഐക്കണില് ക്ലിക്ക് ചെയ്താല് ഈ ഓപ്ഷന് ലഭ്യമാകും.അതിന് ശേഷം നിങ്ങള്‍ക്ക് തിരയേണ്ട ചിത്രമോ അതിന്റെ യു ആര് എല്ലോ നല്‍കി സെര്‍ച്ച് ചെയ്യുക. റിസല്‍ട്ടുകള് ഒരേ പോലെയുളളത്, സാമ്യമുള്ളത് എന്നിങ്ങനെ തരംതിരിച്ച് ലഭ്യമാകും. എല്ലാത്തിലും അവ ഉള്‍പ്പെടുന്ന സൈറ്റിന്റെ ലിങ്കും ഉണ്ടാകും.\nഇമേജ്‌റൈറ്റ്‌സ് പോലെയുള്ള ഒരു റിക്കവറി സര്‍വീസിന്റെ സഹായം തേടുക. ചിത്രങ്ങളുടെ അനധികൃത ഉപയോഗവും, പകര്‍പ്പവകാശലംഘനവും കണ്ടെത്തുകയും, കുറ്റക്കാരായ സൈറ്റുകളില് നിന്ന് നഷ്ടപരിഹാരം ആവശ്യപ്പെടുകയും ആണ് ഇതിന്റെ ധര്‍മ്മം. പക്ഷെ നമുക്കാവശ്യമായ സേവനമനുസരിച്ച് ചാര്‍ജ് നല്‍കണം.\nനിങ്ങളുടെ ഇമേജ്/വെബ് ഹോസ്റ്റിന്റെ സ്റ്റാറ്റിസ്റ്റിക്‌സ് പേജില് നോക്കുക. ഒരു ചിത്രത്തിന് ധാരാളം റെഫറലുകള് ഒരേ വെബ്‌സൈറ്റില് നിന്ന് വരുന്നുണ്ടോ എന്ന് നോക്കുക. അങ്ങനെയെങ്കില് നിങ്ങളുടെ സൈറ്റിലെ ചിത്രം അവര് അവരുടെ സൈറ്റില് ഉപയോഗിയ്ക്കുന്നുണ്ടാവും. ഒരുമാതിരി എല്ലാ വെബ്‌ഹോസ്റ്റുകളും, ബ്ലോഗുകളും, ഫ്‌ലിക്കര് പോലെയുള്ള സൈറ്റുകളും സന്ദര്‍ശകരുടെ സ്റ്റാറ്റിസ്റ്റിക്‌സ് കൃത്യമായി നല്‍കാറുണ്ട്.


പോലീസ് ഓഫീസറെ വധിച്ച കേസില് വധശിക്ഷയ്ക്ക് വിധിക്കപ്പെട്ട ഏഴു പേരില് നാലാമന്റെ വധശിക്ഷ നടപ്പാക്കി\t- പി.പി. ചെറിയാന്\nഹണ്ട്‌സ് വില്ല(ടെക്‌സസ്സ്): ഇര്‍വിംഗ് പോലീസ് ഓഫീസര് ഒബറി ഹോക്കിന്‍സിനെ (29) വെടിവെച്ച് കൊലപ്പെടുത്തിയ കേസ്സില് വധശിക്ഷക്ക് വിധിക്കപ്പട്ട7പേരില് നാലാമനായ ജോസഫ് ഗാര്‍സിയായുടെ (47) വധശിക്ഷ ഡിസംബര്4വൈകിട്ട് ടെക്‌സസ്സ് ഹണ്ട്‌സ് വില്ല ജയിലില് നടപ്പാക്കി. വിഷമിശ്രിതം സിരകളിലേക്ക് പ്രവഹിപ്പിച്ച് നിമിഷങ്ങള്‍ക്കകം മരണം സ്ഥിതീകരിച്ചു.\n18 വര്‍ഷം മുമ്പ് (2000) ക്രിസ്തുമസ് ഈവില് കവര്‍ച്ചാ ശ്രമത്തിനിടയാണ് കുപ്രസിദ്ധമായ 'ടെക്‌സസ്സ് സെവന് ഗ്രൂപ്പിലെ' അംഗമായ ജോസഫ് ഗാര്‍സിയ പോലീസ് ഓഫീസറെ വെടിവെച്ച് കൊലപ്പെടുത്തിയ കേസ്സില് പ്രതിയായത്. വടിവെച്ചത് ഗാര്‍സിയയാണെന്ന് തെളിയിക്കുവാന് ഇതുവരെ കഴിഞ്ഞിട്ടില്ല.\nസൗത്ത് ടെക്‌സസ്സ് ജയിലില് കൊലക്കുറ്റത്തിന് 50 വര്‍ഷം തടവ് ശിക്ഷയനുഭവിച്ചിരുന്ന ഗാര്‍സിയ മറ്റ് ആറ് പ്രതികള്‍ക്കൊപ്പം ജയില് ചാടി സമീപമുള്ള സ്‌പോര്‍ട്ടിങ്ങ് ഷോപ്പ് കവര്‍ച്ച ചെയ്യുന്നതറിഞ്ഞു സംഭവസ്ഥലത്തെത്തിയ ഓഫീസര് ഹോക്കിന്‍സനെ ഇവര് പതിയിരുന്ന് വെടിവെക്കുകയായിരുന്നു.\n11 വെടിയേറ്റ ഓഫീസര് സംഭവസ്ഥലത്ത് തന്നെ മരിച്ചു.അത്യപൂര്‍വ്വമായ ഈ കേസ്സില്7പേര്‍ക്കാണ് വധശിക്ഷ വിധിച്ചിരുന്നത്. ഇതില് മൂന്ന് പേരുടെ വധശിക്ഷ നേരത്തെ നടപ്പാക്കിയിരുന്നു. ഒരാള് ജയിലില് ആത്മഹത്യ ചെയ്തു. ഗാര്‍സിയ നാലാമനാണ്. ഇനി രണ്ട് പേര് കൂടി വധശിക്ഷകാത്ത് ജയിലില് കഴിയുന്നു.\nജയില് ചാടിയതിന് ശേഷം ആറാഴ്ച നീണ്ടുനിന്ന വ്യാപക തിരച്ചിലിനൊടുവിലാണ് എല്ലാവരേയും അറസ്റ്റ് ചെയ്തത്. ദേശീയ ശ്രദ്ധ പിടിച്ചു പറ്റിയ അത്യപൂര്‍വ്വ കേസ്സായിരുന്നുവിത്. അമേരിക്കയില് ഈ വര്‍ഷം നടപ്പാക്കുന്ന 22ാംമതും, ടെക്‌സസ്സിലെ മാത്രം 12ാമതും വധശിക്ഷയാണിത്.


Nick Jonas- priyanka Chopra | ഉണരുമ്പോൾ തന്നെ നോക്കിയിരിക്കണം എന്നത് നിർബന്ധമാണ് നിക്കിന്'; അലോസരമുണ്ടാക്കുന്ന കാര്യമാണെങ്കിൽ പോലും അത് വളരെ മാധുര്യമുള്ള ഒന്നാണ്..; ഞങ്ങൾക്കിടയിൽ ഒരു നിയമമുണ്ട്; ഭർത്താവിനെ കുറിച്ച് വാചാലയായി പ്രിയങ്ക ചോച്ര - MarunadanMalayalee.com\nAugust 16, 201902:14 PM IST Permalink\nമുംബൈ: ബോളിവുഡ് നടി പ്രിയങ്ക ചോപ്രയും ഗായകനും ഇപ്പോൾ സെലബ്രിറ്റികൾക്കിടയിലെ മാതൃകാ ദമ്പതികളാണ്. എന്നാൽ, പാപ്പരാസികൾക്ക് താൽപ്പര്യം ഇവർക്കിടയിലെ പ്രായവ്യത്യാസവും മറ്റുമായിരുന്നു. ഇവരുടെ ഗോസിപ്പുകളൊന്നും തങ്ങളെ ബാധിക്കില്ലെന്നാണ് നിലപാടിലാണ് ദമ്പതികൾ. തന്നെക്കാൾ 10 വയസ്സ് പ്രായം കുറവുള്ള നിക്കിനെ വിവാഹം കഴിച്ചതിന് പ്രിയങ്കയെ പലരും ശക്തമായി വിമർശിച്ചു. വിമർശനങ്ങളെയെല്ലാം കാറ്റിൽ പറത്തി ഇരുവരും മനോഹരമായ ജീവിതവുമായി മുന്നോട്ട് പോകുകയാണ്.\nഇപ്പോൾ ഭർത്താവ് നിക്കിനെ കുറിച്ചുള്ള ചില കാര്യങ്ങളാണ് ഒരു ഓൺലൈൻ മാധ്യമത്തിന് നൽകിയ അഭിമുഖത്തിൽ പ്രിയങ്ക പറയുന്നത്. എല്ലാ ദിവസവും താൻ ഉണരുമ്പോൾ തന്റെ മുഖത്ത് നോക്കി ഇരിക്കണമെന്നുള്ളത് നിക്കിന് നിർബന്ധമുള്ള കാര്യമാണെന്നാണ് പ്രിയങ്ക പറയുന്നത്. '' ശരിക്കും അത് വല്ലാതെ അലോസരപ്പെടുത്തുന്ന കാര്യമാണ്. പക്ഷേ, ഞാനുണരുമ്പോൾ എന്റെ മുഖത്ത് നോക്കി ഇരിണമെന്നുള്ളത് നിക്കിന് നിർബന്ധമാണ്.. അപ്പോൾ ഞാൻ പറയാറുണ്ട് ഒരു നിമിഷം കാത്തിരിക്കൂ...ഞാൻ പോയി മസ്‌കാരയും മേക്കപ്പുമെല്ലാം ഇട്ട് വരാം, ഇപ്പോൾ ആകെ ഉറക്കം തൂങ്ങി ഇരിക്കാണെന്നെല്ലാം.. അലോസരമുണ്ടാക്കുന്ന കാര്യമാണെങ്കിൽ പോലും അത് വളരെ മാധുര്യമുള്ള ഒന്നാണ്..\nഇതാണ് ശരിക്കും നിങ്ങളുടെ ഭർത്താവിൽ നിന്ന് നിങ്ങൾ ആഗ്രഹിക്കുന്നത്.. എന്നാൽ അതേ സമയം ഇതൽപം അരോചകമാണ് താനും... പക്ഷെ നീ ഉണരുന്നത് വരെ ഞാൻ നിന്നെ നോക്കി ഇരുന്നോട്ടെ എന്നാണ് നിക്കിന് ഇക്കാര്യത്തിൽ പറയാനുള്ളത്. ഞാൻ തമാശ പറയുന്നതല്ല ഇത് വളരെ മനോഹരമാണ്.\nഞങ്ങൾക്കിടയിൽ ഒരു നിയമം ഉണ്ട്. ഒരു ആഴ്‌ച്ചയിൽ കൂടുതൽ പരസ്പരം കാണാതെയിരിക്കാൻ ഞങ്ങൾ സമ്മതിക്കാറില്ല..ഞങ്ങൾക്ക് വ്യത്യസ്തമായ വ്യക്തിപരമായ കരിയറുകൾ ഉണ്ട്. എങ്കിലും പരസ്പരം കാണാനും ഒന്നിച്ചിരിക്കാനുമുള്ള അവസരങ്ങൾ ഞങ്ങൾ മനഃപൂർവം സൃഷ്ടിക്കാൻ നോക്കാറുണ്ട്.'' - പ്രിയങ്ക പറയുന്നു.


13കാരനെ ലിംഗമാറ്റ ശസ്ത്രക്രിയ നടത്തി വര്‍ഷങ്ങളോളം ബലാല്‍സംഗത്തിനിരയാക്കി; രണ്ടുപേര് അറസ്റ്റില്\nWed Sep 22 2021 23:56:32 GMT+0530 (India Standard Time)\nഇതിനിടയില് കുട്ടിക്ക് മയക്കുമരുന്ന് നല്‍കി അതിന്റെ അടിമയാക്കി മാറ്റി. പിന്നീട് ലിംഗമാറ്റ ശസ്ത്രക്രിയക്ക് വിധേയനാക്കുകയായിരുന്നു.\nNAKN15 Jan 2021 2:49 PM GMT\nന്യൂഡല്‍ഹി: ഡാന്‍സ് പിഠിപ്പിക്കാമെന്നു പറഞ്ഞ് കൂടെകൂട്ടിയ 13കാരനെ ലിംഗമാറ്റ ശസ്ത്രക്രിയയിലൂടെ സ്ത്രീയാക്കി മാറ്റിയ ശേഷം വര്‍ഷങ്ങളോളം ബലാല്‍സംഗത്തിനിരയാക്കി. ഡല്‍ഹി വനിതാ കമ്മീഷന്റെ ഇടപെടലിലൂടെയാണ് ഞെട്ടിക്കുന്ന ക്രൂരത പുറംലോകം അറിഞ്ഞത്. സംഭവത്തിലെ പ്രതികളായ രണ്ടുപേരെ പോലീസ് അറസ്റ്റു ചെയ്തു.\nവടക്കുകിഴക്കന് ഡല്‍ഹിയിലെ ലക്ഷ്മി നഗറില് മൂന്ന് വര്‍ഷം മുമ്പ് നടന്ന നൃത്ത പരിപാടിയിലാണ് കുട്ടിയുമായി പ്രതികള് പരിചയത്തിലായത്. നൃത്തം പഠിപ്പിക്കാമെന്നു പറഞ്ഞ് ഇവര് കുട്ടിയെ കൂടെ കൂട്ടി. പിന്നീട് അവരോടൊപ്പം താമസിച്ച് നൃത്തം പഠിക്കാന് ആവശ്യപ്പെടുകയായിരുന്നു. ഇതിനിടയില് കുട്ടിക്ക് മയക്കുമരുന്ന് നല്‍കി അതിന്റെ അടിമയാക്കി മാറ്റി. പിന്നീട് ലിംഗമാറ്റ ശസ്ത്രക്രിയക്ക് വിധേയനാക്കുകയായിരുന്നു. ശസ്ത്രക്രിയയ്ക്ക് ശേഷം തനിക്ക് ഹോര്‍മോണുകളും നല്‍കിയതായി കുട്ടി വനിതാ കമ്മീഷനോട് പറഞ്ഞു.\nനൃത്ത പരിശീലന സംഘം കുട്ടിയെ സ്ഥിരമായി ബലാല്‍സംഗം ചെയ്തുവെന്ന് വനിതാ കമ്മീഷന് പറഞ്ഞു. ഉപഭോക്താക്കളായി വന്ന മറ്റുള്ളവരും ബലാല്‍സംഗത്തിനിരയാക്കി. തിരക്കേറിയ ട്രാഫിക് സിഗ്‌നലുകളില് യാചിക്കാന് പ്രേരിപ്പിച്ചു. പ്രതികളും സ്ത്രീകളുടെ വസ്ത്രം ധരിച്ച് യാചനക്കിറങ്ങിയിരുന്നു. ഇതിനിടയില് മറ്റൊരു ആണ്‍കുട്ടിയെ കൂടി സംഘം പ്രലോഭിപ്പിച്ച് കൂടെ കൂട്ടിയിരുന്നു. ഈ കൂട്ടിയെയും ലൈംഗിക പീഡനത്തിന് ഇരയാക്കി.\nവീട്ടുകാരോട് ഈ കാര്യങ്ങള് പറഞ്ഞാല് കൊല്ലുമെന്ന് ഭീഷണിപ്പെടുത്തിയതായും കുട്ടി പറയുന്നു. കഴിഞ്ഞ മാര്‍ച്ചില് ലോക്ഡൗണ് സമയത്താണ് സംഘത്തില് നിന്നും രക്ഷപ്പെട്ട് രണ്ടു കുട്ടികളും ആദ്യത്തെ കുട്ടിയുടെ മാതാവിന്റെ അടുത്തെത്തിയത്. രണ്ട് കുട്ടികളും ഭയം കാരണം പോലീസില് പരാതി നല്‍കിയിരുന്നില്ല.\nഡിസംബറില് പ്രധാന പ്രതി ഇവരെ തേടിയെത്തി ബലമായി വീണ്ടും കൊണ്ടുപോയി. മാതാവിനെ തോക്കു ചൂണ്ടി ഭീഷണിപ്പെടുത്തിയാണ് ഇത് ചെയ്തതെന്നും വനിതാ കമ്മീഷന് പറഞ്ഞു. രണ്ടു ദിവത്തിനു ശേഷം അവിടെ നിന്നും രക്ഷപ്പെട്ട കുട്ടികള് റെയില്‍വേ സ്റ്റേഷനില് ഒളിച്ചു. അവിടെ വച്ചു കണ്ട അഭിഭാഷകനാണ് ഇരുവരെയും വനിതാ കമ്മീഷനു മുന്നിലെത്തിച്ചത്.\nകൗണ്‍സിലിങ് നടത്തിയപ്പോഴാണ് ഇതുവരെയുണ്ടായ സംഭവങ്ങളെല്ലാം കുട്ടികള് വെളിപ്പെടുത്തിയത്. വനിതാ കമ്മീഷന്റെ നിര്‍ദേശപ്രകാരം പോലീസ് കേസ് രജിസ്റ്റര് ചെയ്തു. പ്രധാന പ്രതി ുള്‍പ്പടെ രണ്ടുപേര് പിടിയിലായിട്ടുണ്ട്. മറ്റ് രണ്ടുപേര്‍ക്കായി തിരച്ചില് നടക്കുകയാണെന്നും പോലീസ് പറഞ്ഞു.\nരക്ഷപ്പെട്ട രണ്ടു കുട്ടികള്‍ക്കും നിയമസഹായം നല്‍കുന്നുണ്ടെന്നും അവരുടെ പുനരധിവാസത്തിനും സംരക്ഷണത്തിനുമായി പ്രവര്‍ത്തിക്കുന്നുണ്ടെന്നും ഡല്‍ഹി വനിതാ കമ്മീഷന് അറിയിച്ചു.\nrape sexually abused